Mestské zastupiteľstvo v Košiciach

Zápisnica
z X. rokovania Mestského zastupiteľstva v Košiciach 
zo dňa 21. februára 2012

Prítomní: podľa prezenčných listín

Rokovanie mestského zastupiteľstva otvoril a viedol primátor mesta Košice MUDr. Richard Raši, PhD., MHP.

Úvod rokovania

p. Raši, primátor mesta Košice - Vážené panie poslankyne, vážení páni poslanci poprosil by som vás, aby ste zaujali svoje miesta a prezentovali sa. Dobré ráno prajem ešte raz, ctené dámy poslankyne, vážení poslanci, vážení hostia, otváram X. rokovanie Mestského zastupiteľstva, na ktorom vás všetkých vítam. Zároveň vítam všetkých hostí a občanov, ktorí sa prišli na toto rokovanie pozrieť a sa ho zúčastniť. Nakoľko máme momentálne prezentovaných 38 poslancov, čo je nadpolovičná väčšina všetkých poslancov sme uznášania schopní.
- - -

K programu rokovania

 p. Raši, primátor mesta Košice - Program rokovania ste dostali v pozvánke. Do pozornosti vám chcem dať, že vám bol elektronicky zaslaný materiál pod bodom číslo 20, je to Návrh na udelenie Ceny mesta Košice pre jednotlivcov a kolektívy pri príležitosti osláv Dňa mesta Košice v roku 2012, ktorý bol zverejnený na základe záverov komisie na posudzovanie došlých návrhov. 
Pri bode číslo 8 je v zmysle Rokovacieho poriadku MZ upravený návrh uznesenia. Teraz poprosím o vaše pripomienky, resp. doplňujúce návrhy ku programu dnešného mestského zastupiteľstva. 

p. Jakubov, poslanec MZ - Vážený pán primátor, dámy a páni, odporúčam aby sme za bod 13 doplnili bod 13/a s názvom Doplnenie člena komisie dopravy a výstavby z radov poslancov pri mestskom zastupiteľstve. Ďakujem. 

p. Raši, primátor mesta Košice - Ďakujem pekne. Čiže, prosím odovzdať návrh tohto bodu Doplnenie členov komisie výstavby, ktorý predložil pán poslanec Jakubov ako bod 13/a.  

p. Lazár, námestník  primátora - Ďakujem pekne pán primátor. Chcem vás poprosiť o doplnenie bodu 21/1 pod názvom Postup pri odstraňovaní odpadu pri hrozbe zdravotnoepidemiologickej situácie a pri ohrození zdravia a života osôb na území mesta Košice, na ktorom bol odpad umiestnený v rozpore so zákonom. Čiže to by bolo pod bodom 21/1. Materiál bol sprístupnený a rozdaný, myslím že bol aj v písomnej podobe. 
Chcel by som vymeniť materiál bod č. 25 za ten istý materiál a tam sa menil len názov Prenájom pozemkov pre  CASSOVIA SPEED ROLLER CLUB a tak ďalej a dopĺňala sa tam výmera m2. Bola takáto požiadavka. 
Tak isto bod č. 26 bola tam urobená oprava. Bola chyba v názve ENJOY THE RIDE bol pôvodný názov. ENJOY THE PARK bola tam chyba, zistilo sa to až v priebehu finalizácie materiálu, čiže to je bod číslo 26. Všetky opravy by mali byť sprístupnené poslancom a chcel by som ešte doplniť resp. predložiť bod č. 33. Tento bod bol spracovaný na základe požiadavky pána starostu MČ Sídlisko Ťahanovce. Ide o nakladanie s majetkom mesta Košice Zámena pozemkov v katastrálnom území Nové Ťahanovce pre spoločnosť INMEDIA, spoločnosť s ručením obmedzeným. Pán starosta priniesol túto požiadavku. Materiál sme spracovali a je predložený poslancom. 

p. Lenártová, námestníčka  primátora - Vážený pán primátor ctení poslanci, pod bodom č. 15 je predložený upravený návrh uznesenia na základe odporúčania pripomienok legislatívno-právnej komisie. Ide o materiál Transformácia organizácie Košice - Turizmus na oblastnú organizáciu cestového ruchu. 

p. Raši, primátor mesta Košice - Ďakujem pekne. Čiže ak sa nikto ďalší nehlási s doplňujúcimi resp. pozmeňujúcimi návrhmi do programu, zopakujem o čom budeme hlasovať. Najprv budeme hlasovať o doplnenom návrhu pána poslanca Jakubova. Je to doplnenie členov komisie výstavby predkladaného ako bod 13/a. Čiže prosím hlasujeme za tento doplňujúci návrh programu. 

Hlasovanie č. 1 -	za: 43, proti: 0, zdržali sa: 0

p. Raši, primátor mesta Košice – Konštatujem, že tento bod bol schválený. 
Budeme hlasovať o doplnení programu rokovania o bod 21/1 predložený námestníkom Lazárom „Postup pri odstraňovaní odpadu pri hrozbe zdravotnoepidemiologickej situácie pri ohrození zdravia a života osôb na území mesta Košice, na ktorom bol odpad umiestnený v rozpore so zákonom.“ Prosím hlasujte.

Hlasovanie č. 2 -	za: 42, proti: 1, zdržali sa: 0

p. Raši, primátor mesta Košice – Konštatujem, že tento bod bol schválený.
Ďalšie materiály o ktorých hovoril pán námestník o nich nehlasujeme. Tie sú zaradené do programu. Išlo tam o malé formálne zmeny, ktoré budú potom ešte vysvetlené pri preberaní jednotlivých bodov. Pán námestník to povedal preto, aby ste si bod 25, 26 a 33 všimli, že ide tam o zmenu názvu resp. doplnenie výmery. 
O návrhu, ktorý predniesla pani námestníčka Lenártová hlasovať nebudeme, to nebol doplňujúci návrh. 
Teraz budeme hlasovať o programe ako o celku aj s jeho úpravami, ktoré sme schválili. Prosím hlasujeme.

Hlasovanie č. 3 -	za: 42, proti: 1, zdržali sa: 0

p. Raši, primátor mesta Košice – Konštatujem, že program bol schválený a oznamujem, že dnes sa budeme riadiť týmto schváleným programom. 
- - -

Overovatelia zápisnice: 	Marián Gaj a Ing. Mária Gamcová, PhD.
- - -

Návrhová komisia

p. Raši, primátor mesta Košice - A teraz by som poprosil predsedov poslaneckých klubov, aby navrhli svojich zástupcov do návrhovej komisie. 

p. Géci, poslanec MZ - V mene poslaneckého klubu SMER - SD a MOST-HÍD si dovoľujem predložiť návrh členov do návrhovej komisie a to poslankyňu Adamčíkovú a poslancov Andrejčáka a Kandráča.

p. Raši, primátor mesta Košice - Ďakujem pekne a pokiaľ nemá nikto iné pripomienky, alebo iný návrh poprosím vás budeme hlasovať o predložených členoch návrhovej komisie, ktorí boli navrhnutí, a to poslanci Adamčíková, Andrejčák a Kandráč. Prosím hlasujte. 

Hlasovanie č. 4 -	za: 41, proti: 1, zdržali sa: 0

p. Raši, primátor mesta Košice – Oznamujem, že na X. rokovaní mestského zastupiteľstva bude návrhová komisia pracovať v zložení pani poslankyňa Adamčíková, Andrejčák a Kandráč. Zároveň žiadam členov návrhovej komisie, aby zaujali svoje miesta vo vyhradenom dvanástom rade. Ostatným poslancom oznamujem, aby svoje návrh k jednotlivým bodom programu rokovania predkladali písomne tejto návrhovej komisii po ústnej informácii prítomných poslancov. Predtým ako prejdeme k bodu číslo 1 ešte chcem oznámiť, že mi ráno volala poslankyňa Čekanová a kvôli zdravotným dôvodom sa ospravedlňuje z dnešného rokovania.  
- - -

Bod č. 1 
Pokračovanie rokovania k bodu č. 14 z VIII. rokovania MZ zo dňa 5. 12. 2011 - Parkovanie v meste Košice – rozhodnutie  o ďalšom postupe v realizácii parkovacích služieb v zóne spoplatnených parkovacích služieb (ZPS)

p. Raši, primátor mesta Košice - Dnešné rokovanie začíname pokračovaním rokovania k bodu číslo 14 z VIII. rokovania Mestského zastupiteľstva zo dňa 5. 12. 2011, ktorým bol Parkovanie v meste Košice - rozhodnutie o ďalšom postupe v realizácii parkovacích služieb v zóne spoplatnených parkovacích služieb. Poprosil by som, aby na úvod nám uviedol materiál pán Ing. Jankura aj s návrhmi eventuálnych zmien, ktoré sa v tomto materiáli vyskytujú. Nech sa páči.

p. Jankura, riaditeľ SMMK - Vážený pán primátor, vážené mestské zastupiteľstvo, dovoľte, aby som stručne predstavil materiál, ktorý máte zaradený k tomuto bodu. Správa majetku po diskusii na predchádzajúcom mestskom zastupiteľstve a po diskusii v odborných kruhoch pristúpila k rozšíreniu smernice, teda k návrhu a zaradili sme do materiálu rozšírenie tej pôvodnej súťaže, ktorá bola len súťažou mesta na statické parkovanie. Tak sme pristúpili k rozšíreniu súťaže o prenájom parkovacieho domu. To v akej pozícii je správa majetku k súťaži k parkovaciemu domu, aké tam sú ekonomické parametre to som prezentoval na predchádzajúcom zasadnutí, takže k tomuto by som sa asi už nechcel nejako hlbšie púšťať do debaty. Princíp toho nového návrhu je teda, že súťaž je spoločná, súťaž mesta a mestského podniku. To je prvý základný princíp, ktorý samozrejme determinoval aj úpravu materiálu, ktorý teda v tom konečnom finále predpokladá uzavretie dvoch nájomných zmlúv. Jedna bude zo strany mesta na parkovacie miesta a druhá nájomná zmluva bude zo strany mestského podniku s tým istým subjektom na prenájom parkovacieho domu. Najpodstatnejšia zmena, ktorú môžete nájsť v článku 16 to sú kritéria na vyhodnotenie súťaže čo sa týka váhy jednotlivých kritérií. Pôvodná súťaž obsahovala 3 kritériá, kde cena za prenájom tvorila 60 percent váhy. Momentálne je cena za prenájom parkovacích miest voči mestu s váhou 40 percent. 20 percent váhy sa prenieslo na cenu za prenájom parkovacieho domu a zostávajúce 2 kritériá zostali, to znamená výška investície do mestského parkovacieho systému dvadsaťpercentná a ďalších 20 percent je podiel pre mesto z tejto  rozšírenej zóny v percentuálnej výške z tržieb taktiež 20 % váha. 
V materiáli došlo k drobným úpravám aj z pohľadu takej precíznosti po následnej právnej kontrole z dôvodu upresnenia niektorých formulácií tak, aby mali lepšiu vykladaciu schopnosť, čo je taktiež samozrejme viditeľné. Pokiaľ by ste potrebovali vysvetliť čokoľvek, môžeme samozrejme aj k tým pôvodným argumentom ktoré sme dávali, ale toto je obsah zmeny, ktorú sme prezentovali ako iniciatívny materiál, ktorým odpovedáme aj na tú kritiku, že prečo neriešime parkovací dom. Ďakujem.

p. Raši, primátor mesta Košice - Otváram rozpravu. 

p. Jakubov, poslanec MZ - Komisia dopravy a výstavby sa podrobne zaoberala predloženým materiálom a vzhľadom na stransparentnenie celej prípravy a celého procesu odporúčame do predložených materiálov tieto zmeny. Do podmienok verejnej obchodnej súťaže odporúčame na strane 6 článok 3 zmluva a podmienky plnenia bod 3.1 na koniec textu doplniť: „Zmluvy s úspešným uchádzačom podliehajú schváleniu mestským zastupiteľstvom a až po ich schválení budú môcť vyhlasovatelia pristúpiť k akceptovaniu súťažných návrhov v zmysle postupu definovaného v článku 17 týchto podmienok súťaže.“ Čiže zmyslom toho je aby výber, ktorý prebehne a závery výberového konania boli opäť predložené na zastupiteľstvo a v podstate výber bude platný až po schválení mestským zastupiteľstvom. 
Ďalej strana 14 článok 17 uzavretie zmluvy bod 17.1 doplniť za text „úspešnému uchádzačovi vyhlasovatelia“ sa doplní „po schválení zmlúv v mestskom zastupiteľstve v zmysle článku 3, bod 3.1 týchto podmienok súťaže“, ďalej bude pôvodný text „zašlú oznámenie, že sa stal úspešný uchádzačom a že vyhlasovatelia prijímajú jeho návrh na uzatvorenie zmlúv“. 
Ďalej odporúčam gramaticky upraviť ďalšiu vetu v tomto článku „Oznámenie sa uskutoční tým spôsobom, že vyhlasovatelia podpíšu návrhy zmlúv“. To je platné znenie. Ďalšie slovo bude „predložené“  ďalej pôjde pôvodný text „úspešným uchádzačom a takto“ opäť zmena textu „podpísané návrhy zmlúv zašlú“ pokračuje pôvodný text „v dvoch rovnopisoch úspešnému uchádzačovi najneskôr do“ atď. 
Ďalej by som navrhol v súlade so závermi komisie dopravy a výstavby predložiť pozmeňujúci návrh na uznesenie. Zmena by bola v tom, že v časti ukladá riaditeľovi magistrátu Košice text ktorý je v súčasnosti uvedený, by bol ako „A“ tzn. „a zrealizovať všetky potrebné úkony“ atď. a doplnili by sme „B“ v znení: „Predložiť mestskému zastupiteľstvu na prerokovanie a schválenie návrh zmluvy s víťazným uchádzačom verejnej obchodnej súťaže. Zodpovedný v texte. Termín najbližšie rokovanie mestského zastupiteľstva po ukončení výberového konania.“ Ďakujem. 

p. Raši, primátor mesta Košice - Ďakujem pekne čiže stručne zhrniem. Dopĺňa sa parkovací dom, ktorý mesto postavilo a ktorý je vysoko stratový pre správu majetku, preto sa parkovací dom dopĺňa do objemu prenájmu a za druhé mesto si vyhradzuje právo veta,  teda mestské zastupiteľstvo, čiže aj keby resp. aj po prebehnutí súťaže sa zmluva podpíše len vtedy, pokiaľ bude schválená mestským zastupiteľstvom. Pokiaľ schválená mestským zastupiteľstvom nebude, tým pádom sa celá súťaž ruší, čiže  nepodpisujem žiaden bianko šek, keď tak môžem zhrnúť. 
Do rozpravy je prihlásený pán Michal Kočiš po ňom nasleduje pán starosta Hlinka, nech sa páči  máte slovo. 

p. Kočiš, poslanec MZ - Ďakujem pekne za slovo. Chcel by som sa opýtať pána predkladateľa teda neviem či pána riaditeľa magistrátu alebo pána Jankuru, skúsme riaditeľa magistrátu, na niektoré konkrétne ustanovenia tých všeobecných obchodných podmienok, keby ste mi vedeli vysvetliť niektoré ustanovenia, čo presne sa malo na mysli. Je to trošku nejasné v tej základnej časti obchodných podmienok bod 4.1.7 sa uvádza, že uchádzač nesmie byť v žiadnom vzťahu, ani čiastočnom s osobami konajúcimi za niektorý orgán štátnej správy alebo vyhlasovateľa. Kto presne sa ma resp. alebo aký vzťah sa má na mysli. Zdá sa mi to byť také dosť všeobecné a v prípade ak by to nebolo upresnené, tak by to umožnilo vylúčiť takmer kohokoľvek, lebo tam nie definované právny vzťah, ekonomicky, blízka osoba. 
Ďalej som sa chcel spýtať v článku 6 prílohy číslo 2 k podmienkam všeobecnej tej obchodnej súťaže sa uvádza v predposlednom odseku, že koncepcia, ktorú má predložiť alebo na ktorej predloženie sa zaväzuje uchádzač, bude podliehať schváleniu príslušného orgánu organizácie. Keď organizácia je mesto Košice, chcem sa opýtať ktorý orgán organizácie sa tu má na mysli, či je to zastupiteľstvo či je to primátor mesta? 
Ďalej v článku 11 tejto prílohy 2 sa uvádza v poslednej odrážke, že nájomca je povinný určiť navrhovaný spôsob určenia ceny za opciu podľa vyššie uvedeného. Tu sa má na mysli opcia na prevod vlastníctva zo strany prenajímateľa, teda mesta a  Správy majetku mesta Košice. Chcem sa opýtať či by sa aj táto podmienka nemala zaradiť medzi hodnotiace kritériá, nakoľko môže dôjsť k zásadným spôsobom ovplyvniť celý ten vzťah pri preberaní potom následne tej investície. 
Ďalej sa chcem opýtať na článok 10 odrážka číslo 2 kde sa hovorí o kompenzácií za investície a teda v prípade ak nájomca preukáže preinvestovanie vyššieho objemu finančných prostriedkov ako je vyššie uvedené, bude nájomcovi poskytnutá dohodnutá kompenzácia. Chcem sa spýtať aká kompenzácia sa má na mysli a teda o akúkoľvek sumu prekročí investor dohodnutú investíciu všetko toto mu bude kompenzované? Všetky tieto investície? 
A posledná otázka článok 4 prílohy číslo 2 to je skôr taká formálno-technická,  tam sa uvádza, že doba nájmu má byť 10 rokov odo dňa nadobudnutia platnosti a účinnosti zmluvy. Nakoľko je veľmi nepravdepodobné že platnosť a účinnosť zmluvy sa stretne v jeden deň, tak by som to navrhol viazať na účinnosť zmluvy o nájme. Ďakujem pekne. 

p. Raši, primátor mesta Košice - Ďakujem pekne pán poslanec myslím si, že nám nie právnikom je to všetko jasné. Ja potom po ostatných vystupujúcich v rozprave poprosím o vyjadrenie buď riaditeľa správy majetku alebo eventuálne za právne oddelenie, ak to bude potrebné. Ja by som chcel len poprosiť pre budúcnosť, teraz to už nevyriešime, aby keď máte takéto veci aj obsahové aj formálneho technického charakteru, bolo by možnože lepšie ich dať správe majetku o zapracovanie v priebehu prípravy materiálu a nemusíme tu riešiť niektoré pripomienky, ktoré sú niektoré jasné  a mnohým cudzie. Čiže bolo by jednoduchšie v priebehu procesu to zapracovať a nemuseli by sme to do týchto detailov vôbec rozprávať. 

p. Hlinka, poslanec MZ - Chcel by som nadviazať na pána poslanca Jakubova a ešte niektoré doplnky k návrhu uznesenia predložiť. A to konkrétne k prílohe číslo 3, ktorou je výzva na predloženie ponuky obchodnej verejnej súťaži. V súťažných podmienkach sú uvedené v prílohe číslo 2 zásady oboch zmlúv. Na 8. zasadnutí miestneho zastupiteľstva MČ Košice- Juh 20. decembra minulého roku bol predmetný materiál prerokovaný a v tejto súvislosti bolo prijaté uznesenie zastupiteľstva, ktoré bolo postúpené primátorovi mesta. Týmto uznesením bolo požadované, aby v prípade schválenia verejnej obchodnej súťaže prenájom verejných platených parkovísk na území mesta Košice za účelom výkonu verejných parkovacích služieb a výberu externého operátora zóny spoplatnených služieb predložiť koncepciu prevádzkovania výstavby a rozšírenia mestského parkovacieho systému na území mesta na posúdenie aj MČ Juh, ktorej sa predmetná koncepcia bude dotýkať pred jej definitívnym schválením v mestskom zastupiteľstve. Čiže na základe uvedeného v návrhu dnešného uznesenia v časti schvaľuje v bode „B“ navrhujem v článku 6 ods. 2 prílohy číslo 2 zásady oboch zmlúv v druhej vete vymeniť slová „príslušnému orgánu organizácie“ za slová "mestského zastupiteľstva" a doplniť slová "po predchádzajúcom prerokovaní v miestnych zastupiteľstvách dotknutých mestských časti". Tento návrh uznesenia predkladám návrhovej komisii.

p. Raši, primátor mesta Košice -  Všetky návrhy, ktoré dávate poprosím predložiť aj návrhovej komisii v písomnej forme. 

p. Halenár, poslanec MZ - V celom tomto návrhu ja postrádam vysvetlenie dôvodu, prečo je nutné presunúť parkovanie z mestskej firmy na niekoho iného. Okrem buchara v podobe investícií, čo sa vinie celým návrhom, pričom ničím nešpecifikovaných do parkovacieho systému, tam nie je ukázané nič. Ak chce mesto vybrať toho, kto najviac zaplatí, v pôvodnom návrhu to bolo 60 percent, teraz je to rozdelené na 40 a 20 a nepovie „B“, to znamená, ako sa to kto najviac dá mestu prejaví na parkovnom a teda na bežnom živote ľudí v tomto meste je nezodpovedné. To dávam do pozornosti všetkým poslancom, ktorí sa chystajú hlasovať „za“ vylepšovanie za viac kudrliniek, alebo za viac transparentnosti, alebo ako si to chcete preložiť sami v tomto návrhu. Chýba mi jasné vysvetlenie, čo ten vybraný subjekt bude robiť lepšie a inak než súčasný SMMK. Je tu ešte vážnejšia vec a to, že toto mesto v tak vážnej veci ako je spoplatnenie verejných parkovacích miest nepovie jasne čo a za akých podmienok a za akú dlhú dobu chce získať týmto krokom. Mohol by napríklad námestník Lazár povedať či sa zmeny v SMMK diali aj preto, aby sme túto slušne výnosnú činnosť presunuli na privátny subjekt? Lebo potom to dokresľuje jeho predstavy respektíve to, čo tu deklaroval, že sa jeho predstavy o fungovanie mestských firiem rozchádzali s tým čo robili riaditelia. Ja si myslím, že v spravovaní mesta v oblasti parkovania neznamená presunúť parkovanie vo výnosovej časti mesta na privátny subjekt. Ja si myslím že tzn. riešiť parkovanie v celom meste najmä na sídliskách. Tam žije najviac občanov tohto mesta, ktorí pociťujú dnes a denne problém s parkovaním a toto tento návrh vôbec nerieši.

p. Raši, primátor mesta Košice - Ďakujem za váš príspevok k tomuto bodu. Ja len na krátke doplnenie, kým dám slovo pánu poslancovi Filipkovi a na bývalé vedenie správy majetku chcem doplniť, že celý tento materiál s analýzami a so všetkými informáciami z ktorých sa vychádza, vznikol ako návrh bývalého vedenia Správy majetku mesta Košice, ktorá si zakontrahovala aj externé subjekty, ktorí celú analýzu pripravili a iba sa v nej pokračuje. Čiže výmena vedenia nesúvisela s tým, aby sa dotiahlo niečo, pretože začali to oni. 

p. Filipko, poslanec MZ - V prvom rade by som chcel oznámiť, že v tomto bode nebudem hlasovať pre možný konflikt záujmov, keďže som pred niekoľkými mesiacmi pracoval pre jednu parkovaciu spoločnosť. Na predchádzajúcom zastupiteľstve, keď sme tento bod prerokovávali som dal dva návrhy uznesenia, teda tri ale jeden som stiahol. Pripomínam, aby bolo hlasovanie o týchto mojich návrhoch jednotlivo. Chcel by som sa opýtať keďže mesto Košice je členom Slovenskej parkovacej asociácie, či sme využili konzultáciu s týmto združením, keďže možnože má čo k tomu povedať. Ja mám informáciu od predsedu Slovenskej parkovacej asociácie, že listom oslovil pána primátora, že by sa rád zúčastnil na prerokovaní tohto materiálu. Možno aj jeho stanovisko mohlo byť hodnotné pre naše rozhodnutie. 
Čo sa týka návrhu súťažných podmienok chcel by som vytknúť jednu takú záležitosť z ktorej majú odborné kruhy isté obavy. V súťažných podmienkach body 4.4.5, 4.4.6 a 4.4.7. týkajú sa systému kvality, zabezpečenia kvality možných uchádzačov. Podľa odborných kruhov, ktoré sledovali pripravovaný zámer súťaže, možno nemám presnú informáciu, ale vraj na Slovensku neexistuje subjekt, ktorý by mal tieto certifikáty ISO. Akurát ide o pobočku tuším jednej českej spoločnosti, ktorá to na Slovensku môže mať cez svoju matku. Môžu to byť také obavy, že istým spôsobom vylučujeme niektorých uchádzačov zo súťaže, ale na druhej strane všetci uchádzači sa môžu spojiť do združenia alebo nejakých konzorcií, kde jeden z partnerov bude môcť preukázať tento systém kvality, takže preto ani nenavrhujem aby sme túto podmienku vylučovali, je to skôr na zamyslenie. 

p. Raši, primátor mesta Košice -  Ďakujem pekne. Prosím o vysvetlenie pána riaditeľa správy majetku eventuálne ak bude treba doktora Hajdučeka. 

p. Jankura, riaditeľ SMMK - Ja sa pokúsim teda ísť tak, ako boli jednotlivé vystúpenia. Čo sa týka vystúpenia pána poslanca Kočiša prípravu zmluvy robila odborná spoločnosť, boli kontrolované právnikmi jednotlivé formulácie. Tá prvá pripomienka či je to štandardná formulácia ja ju považujem za štandardnú. Takže v tomto prípade je asi ťažko povedať. Jeden názor je taký, druhý onaký. Myslím si, že nie je diskriminačná. To je najpodstatnejšie. 
Čo sa týka schvaľovania koncepcie myslím si, že to je opäť úroveň mestského zastupiteľstva, kde sa očakáva, že bude koncepcia schvaľovaná, ale to si reguluje mesto a myslím si že tým to je proces, ktorý sa vlastne týka pripomienky pána poslanca Hlinku, či bude alebo nebude akceptovaný návrh, aby teda koncepcia bola schvaľovaná najprv v mestských častiach a potom na mestskom zastupiteľstve. 
Čo sa týka opcie. Opcia pri preberaní investície a taktiež dohodnutá kompenzácia. Vychádzame z toho, že naša požiadavka alebo očakávanie je, že dôjde k investícii vo výške 1,6 milióna EUR do rozvoja parkovania a v prípade, že to bude nad, predpokladám že práve návrh zmluvy, ktorý bude schvaľovaný v meste ukáže ako sú tieto dve opcie a kompenzácie nad rozsah riešené a môžu byť samozrejme predmetom požadovanej zmeny. My dnes očakávame, že tých 1,6 bude veľmi tvrdá podmienka, takže budeme radi, keď ju niekto akceptuje. 
Čo sa týka poznámky pána poslanca Halenára myslím si, že je to zase trošku také populistické, keď povieme že dávame niečo preč bez toho aby sme to dávali schvaľovať. Myslím si, že tu sa verejne diskutuje o tom, že celá koncepcia parkovania, ktorá obsahuje taktiež cenotvorbu v jednotlivých zónach bude schvaľovaná na úrovni mestského zastupiteľstva. 
Parkovanie na sídliskách je určite investičnou aktivitou mesta, ale my tu riešime len okruh, ktorý sa týka spoplatneného parkovania, čiže tú zónu, ktorú dnes obstaráva správa majetku a prípadne zónu, kde sa rozšíri spoplatnené parkovanie. Parkovanie na sídliskách nesúvisí s týmto materiálom. 
A čo sa týka pána Filipka, tie certifikáty, ktoré sú uvedené v materiáli sú štandardné. Je kopa ďalších certifikátov, ktoré sme vylúčili a musím povedať, že tento materiál je na webe uverejnený prakticky od októbra 2011, keď sa prvýkrát objavil na rokovaní v mestskej rade, takže po tej stránke to nie je podmienka na ktorú by nebol dostatok času sa pripraviť. Ani jeden z tých troch certifikátov nie je nejaký špeciálny, ktorý by vytváral filter. Nie som si istý, že či je to tak ako ste hovorili, ale pokiaľ by sa poslanci rozhodli zregulovať tento počet, tak určite by som trval minimálne na certifikáte v bode 4.4.5. 
Čo sa týka parkovacej asociácie, čudujem sa že pán prezident asociácie nezavolal mne, pretože so mnou sa stretol, mali sme spolu stretnutie, myslím že to bolo začiatkom septembra a na môj mobil mohol kľudne zavolať a zapojiť sa priamo na úrovni správy majetku do komunikácie nad týmto materiálom. To je všetko čo som si stihol zaznamenať. 

p. Halenár, poslanec MZ – Faktická pripomienka. Ja by som chcel teda reagovať na to, čo tu bolo povedané pánom Jankurom. A to za prvé, aby nechal na mojich voličov hodnotenie toho čo tu prednášam a bol by som rád, ak by sa akýkoľvek úradník mesta alebo mestskej firmy zdržal komentovania toho, čo tu povie ktorýkoľvek z poslancov. 
Druhá vec je, že pokiaľ ste si to nevšimli, tak ja som vyčítal tomu návrhu, že sa nevenuje parkovaniu v celom meste, že vytrháva iba to najlepšie čo môže byť v tomto meste z parkovania a dáva ho z rúk mestá do privátnych rúk. Tak prosím, aby ste mi tú neopakovali, že tento materiál sa tomu nevenuje, že sa nevenuje parkovaniu na mestských častiach. Inak by som si musel  o vás myslieť niečo iné než doteraz. To je o prístupe ľudí, ktorí sú platení z peňazí mesta. K riešeniu veľkého problému tohto mesta a ja si myslím, že teraz riaditeľ SMMK neukázal prístup, ktorý mne vyhovuje. 

p. Dečo, poslanec MZ - Ďakujem pekne pán primátor. Toto je pomerne už dlho konzultovaný materiál nielen v tomto zastupiteľstve, ale v iných podobách aj v predošlom zastupiteľstve. A preto sa tak trochu čudujem, že v podstate po tom, čo tu už máme aj z predošlého volebného obdobia skúsenosti s fungovaním parkovania so zmenami, s výstavbou parkovacieho domu, že sa v podstate veľmi neposúvame, pretože tento materiál ponúka zasa len parciálne riešenie. Neponúka riešenie pre mesto ako také. Áno, súhlasím s tým, že tento návrh v podstate dáva to najlukratívnejšie do rúk súkromnému sektoru, čo v princípe, pokiaľ by sme vyriešili parkovanie v celom meste, by nemuselo byť zlé. Ale neriešime mestské časti a pritom vieme, že tam je minimálne tak vážny problém, ako je aj v centrálnej zóne a tu zazneli aj z vašich úst poznámky, že mali sme priestor na to, aby sme sa zapojili do prípravy a tak ďalej, tak ja podotknem, že nie je to prvýkrát a nie je to len zastupiteľstvo ale aj v komisiách, že materiál dostávame na poslednú chvíľu. To, že niektoré materiály dostaneme deň pred rokovaním zastupiteľstva, takto si myslím, že to je už v rozpore s rokovacím poriadkom. Netvrdím, že je to zámer, ale môžeme si o tom myslieť všetko možné. Ja by som očakával od tohto materiálu predovšetkým strategický pohľad. A to, jak na časový harmonogram, finančné náklady aj na organizáciu a logistiku celého projektu. Potom by sme vedeli povedať, že kedy, kde, za koľko, akým spôsobom sa dopracujeme až po jednotlivé mestské časti. A pokiaľ tu bola ešte poznámka a už 2x aj zo strany poslanca aj zo strany pána Jankuru smerom k predsedovi Asociácie parkovacích spoločnosti na Slovensku, tak si myslím, že takýto človek by mal byť vypočutý o to viac, pokiaľ on legitímnym spôsobom požiadal štatutára mesta písomne a myslím si, že viac už urobiť nemohol. Ďakujem pekne. 

p. Raši, primátor mesta Košice - Dovoľujem si pár poznámok. Čiže všetky materiály sú dávané v stanovených lehotách. Vyprosím si p. poslanec Dečo, aby ste domnienky prezentovali ako fakty. Keď nejaký materiál nie je predložený tak, ako má byť, treba sa ozvať a bude stiahnutý. To si vyprosím, lebo buď niekto zlyhal a potom takýto materiál prejednávaný nebude. Po druhé, list od šéfa asociácie som dostal včera a pokiaľ materiál prejde, bude členom aj výberovej komisie.  Konečne už viem, kto ten list asocioval, lebo dvaja ste ho spomenuli, takže vy keď viete čo ja dostanem, tak asi viete aj o tom, kedy sa ten list zrodil. Nie je s tým žiaden problém, keď materiál prejde, bude členom komisie. Bol za pánom riaditeľom Jankurom, môžete za ním prísť hocikedy. Je to úplne logické, aby členom komisie bol. A viete, buď to posunieme ďalej alebo neposunieme. Keď to neposunieme ďalej, k parkovaniu sa už zrejme vracať nebudeme, lebo to už nebude mať význam. Tak to je na zváženie každého z vás, lebo keď ho neposunieme dnes ďalej, tak sa ani nedozvieme či vôbec je záujem o to, aby niekto prevádzkoval aj vysoko stratový parkovací dom či vôbec niekto investuje do parkovísk a budeme na status quo. Výsledkom toho bude, že správa majetku bude mať existenčný problém kvôli prázdnemu parkovaciemu domu, ktorý bol potrebný kvôli majstrovstvám sveta. Určite nikto nekritizoval jeho výstavbu. Život ale ukázal, že ľudia parkujú všade, len nie v parkovacom dome, lebo možno aj to euro je pre nich ťažká záťaž, kým ho môžu zaparkovať na chodníku alebo mestskej zeleni. Dnes rozhodujeme len o tom, či to pochováme alebo či to pustíme ďalej. O ničom. Keď to prejde a pôjde to ďalej, prebehne súťaž, uvidí sa či vôbec bude záujem za týchto podmienok, či sa to posunie ďalej a čo ponúkne potenciálny výherca. A keď niečo potenciálny výherca ponúkne, čo nebude akceptovateľné pre mesto, pre toto to má ísť znova do mestského zastupiteľstva. O nič iné nejde. Tak neschvaľujeme definitívnu stratu parkovacích miest navždy, bavíme sa len o tom, či sa pokúsime zistiť či niekto tomuto mestu ponúkne nejakú stratégiu, alebo nie. O nič iné. 

M. Kočiš, poslanec MZ - My by sme sa aj radi zapojili do prípravy materiálov, ale od posledného zastupiteľstvá prešli 3 mesiace. Materiály nám boli doručené necelé 2 týždne pred dnešným zastupiteľstvom. Čiže naozaj tam ten priestor nebol poskytnutý, ale veľmi radi by sme to urobili a naozaj, keď nás pozorne počúvate, tak našim cieľom nie nezmyselne kritizovať ani prinášať niečo nové. Dávame konštruktívne návrhy s jediným cieľom, aby to bolo najvýhodnejšie pre mesto. Lebo veľakrát tam nie problém v tom že zákonné, nezákonne, ale výhodné alebo nevýhodné, alebo viac výhodné a menej výhodné. To je celý cieľ našich pripomienok a ak ich naozaj počúvate, tak nemáme žiadny iný úmysel. Pokiaľ ide o vystúpenie pána Jankuru, tak zrejme tie podmienky nie sú až také jasné, ako ste to deklarovali, nakoľko ste vo vzťahu k tomu návrhu pána Hlinku, a vypracovanie tej koncepcie spomenuli že samozrejme, že to bude schvaľovať mestské zastupiteľstvo. A v jednej vete ste dodali ak prejde návrh pána Hlinku, tak to bude zastupiteľstvo. A kto to bude ak neprejde návrh pána poslanca Hlinku? Takú rozpornú poznámku pán Ing. Jankura mal. Čiže aj kvôli tomu  pokladám za potrebné prikloniť sa k návrhu pána poslanca Hlinku a nadviazal by som na tento návrh. V článku 10 v prílohe číslo 2 podmienok verejnej obchodnej súťaže navrhujem zmeniť text v odrážke číslo 2 nasledovne: „kompenzácia za investície: v prípade ak nájomca preukáže preinvestovanie vyššieho objemu finančných prostriedkov ako je uvedené vyššie, môže mu byť poskytnutá kompenzácia po predchádzajúcom schválení mestského zastupiteľstva“. Ak sa dohodneme na takejto formulácii, tak sa vyhneme viacerým nedorozumeniam a vieme konštruktívne pristúpiť k tomu, aby parkovanie v našom meste bolo riešené dobre a v záujme tohto mesta.

p. Süli, poslanec MZ - Obyčajne sa neparkuje v parkovacích domoch preto, lebo okolo je zadarmo. To je ten pravý dôvod. Typický príklad je aj parkovanie tu okolo Magistrátu mesta Košice. Nájsť tu parkovacie voľné miesto v normálny deň nie je prakticky možné. Nevyčítam to, že je zámer prenajať systém parkovania v meste nejakým iným subjektom, podnikateľským subjektom, ale treba si uvedomiť, že tento podnikateľský subjekt nebude riešiť sociálne problémy mesta, ale príde do mesta preto, aby zarobil peniaze. Tzn. po slovensky to čo dnes získame za parkovanie, bude príjem o nejaké percento nižšie, nakoľko on tiež potrebuje vytvoriť nejaký zisk, aby mohol prežiť. Obyčajne budem hovoriť za Staré mesto, tam je ten problém povedal by som najvážnejší. Aj na sídliskách a to preto, že všetky vybudované parkovacie domy stoja poloprázdne alebo prázdne, lebo okolo sa parkuje opätovne zadarmo. Skôr by som bol za to, aby sa vypracoval jeden koncept či iný materiál, už by mal byť na svete za jeden rok, kde mienime spoplatniť parkovanie tak, aby obyvateľ, ktorý tam býva dostal za nejakú sumu rezidentskú kartu a ostatní pekne nech platia. Nie je to na svete, v blízkosti okolo centra, ale všade inde tak nie je. Prepáčte mi, ale nevidím v tomto materiáli koncepciu takú, že kto bude určovať parkovacie miesta ďalšie, kto bude robiť bežnú údržbu týchto parkovacích miest, či to bude investícia, alebo nebude investícia. Možnože som špatne preštudoval tento materiál, ale je to také polovičaté z môjho hľadiska. 

p. Petrvalský, poslanec MZ - Ďakujem veľmi pekne pán primátor za slovo. Rád by som upriamil pozornosť poslancov na včerajšie Televízne noviny na Markíze, kde Bratislava spustila komplexný parkovací systém. A neprešlo veľa času a začínajú s ním mať veľké problémy. Nebudem menovať firmu, ktorá to tam prevádzkuje. V každom prípade ja by som bol veľmi rád, keby sme urobili také rozhodnutie, ktoré by nás neuvrhlo presne do týchto bratislavských problémov. Ja by som bol veľmi rád, keby niekto, kto sa parkovaním zoberá, porozprával aj s inými mestami, kde už napríklad parkovacie systémy fungujú a doniesol všetky skúsenosti. Aj tie negatívne, ktoré sa dajú pozbierať. Ďakujem.

p. Lazár, námestník primátora - Tento materiál, samozrejme, ako viacero materiálov, je pomerne obsiahly. Ja si myslím, že Správa majetku mesta Košice v rámci tých možností, ktoré mala, urobila čo mohla. Predmetom súťaže je nielen parkovanie v meste, ale samozrejme aj parkovací dom. To sme sa dohodli ešte minule, ale plus čo ja považujem za veľmi veľký bonus, aj z komisie dopravy vznikol návrh, aby mesto si zachovalo právo veta, tzn. že akákoľvek súťaž, ktorá prebehne a akýkoľvek výherca, ktorý vzíde znovu sa to samozrejme prenesie sem, aby sme o tom diskutovali. Samozrejme je to právo poslancov a možno o tom diskutovať tak dlho ako bude potrebné. Samozrejme je to tak isto taký materiál, ktorý ak chceme tak ho tu môžeme rozoberať aj 2 dní a nikam sa nedopracujeme. To je len otázka toho, že či chceme niečo robiť alebo nechceme. Správa majetku vykonáva také dve základné činnosti. Je to prenájom resp. vyberanie parkovného a správa budov, ktorá prenajíma. Výber parkovného je v nejakej čiastke. To je len jedna časť pohľadu. Druhá časť je, že samozrejme s tým sú spojené náklady, ktoré nie sú malé. Čiže ten čistý prínos pre mesto zo správy majetku mesta je relatívne len ten komplexný nájom, ktorý je niekde okolo 400 tis eur. Máte to aj v rozpočte je to v bode číslo 20. Cieľom tohto materiálu, keď som to dobre ja pochopil, je zabezpečiť tento príjem pre mesto, ale s tým, aby tá kvalita služieb bola do budúcna vyššia. Celý tento materiál objednanie štúdie, zadanie štúdie, vypracovanie štúdie, všetko to zadalo ešte bývalé vedenie. Samozrejme s tým materiálom sa v konečnom dôsledku muselo vychádzať, ale nechcem ísť do detailov. Lebo je to pôda pána riaditeľa, aby k tomu on povedal svoje stanovisko. Ale na čo by som chcel poukázať je ešte jeden moment, že aký je prínosom do budúcna, lebo niekto tu hovoril, že v čom sa posúvame ďalej. Posunieme sa ďalej ja si myslím osobne a hlavne v tom, že keďže je to jedno z dvoch základných činností, ak táto činnosť bude odčlenená a bude ju vykonávať niekto tretí. A mesto napriek tomu dostane tie isté peniaze tak pochopiteľne aj význam Správy majetku mesta Košíc bude nižší a vytvára sa predpoklad na to, aby ho zlúčili s bytovým podnikom v čom samozrejme dôjde k šetreniu ďalších finančných prostriedkov, ktoré nie sú v malej čiastke. Treba si uvedomiť, že skutočne sú to dve základné momenty, ktoré oni vykonávajú, ktorú činnosť vykonávajú. A keďže o tú jednu prídu nemyslím si, že špeciálne lukratívne, lebo s tým sú spojené veľké náklady. Tak mali by sa otvoriť potom diskusie o tom, aby sme spojili tieto dve spoločnosti a ušetrili finančné prostriedky. Toto by mal byť tak isto ďalší postupný bonus a najlepšie, samozrejme ak neurobíme nič, to je najjednoduchšia vec neurobiť nič. Kto robí, možno občas aj chybí, ale ja si myslím, že základ je skúsiť niečo robiť tak, aby bol z toho prospech pre mesto aj pre občanov a vôbec pre nás pre všetkých. Ďakujem pekne za pozornosť. 

p. Halenár, poslanec MZ – Faktická pripomienka. Pán námestník prosím, aby ste tu ešte vysvetlili, ako je možné, aby niekto prišiel investoval 1,6 milióna eur, dal približne 50 percent toho, čo mesto dostávalo doteraz od SMMK a aby sa nezmenila výška parkovného. Môžete to prosím nejako vysvetliť? 

p. Raši, primátor mesta Košice -  Ďakujem pekne pán poslanec Halenár, myslím si, že pán námestník vám to vysvetlí v prestávke. Nech sa páči pán riaditeľ správy majetku. 

p. Jankura, riaditeľ SMMK - Vystúpenie pána poslanca Süliho. Čo sa týka koncepcie bolo niekoľkokrát spomenuté, že predošlé vedenie správy majetku objednalo koncepciu v pražskej firme a tá koncepcia v Košiciach putovala. Poznajú ju viacerí. My sme v zásade túto koncepciu nezamietli a myslím si, že je to dobrý materiál. Minimálne na debatu ako ďalej v tých rozšírených zónach parkovania. Čiže na druhej strane,  určite ani táto koncepcia neriešila vzťah medzi spoplatneným parkovaním a parkovaním  voľným, parkovaním na sídliskách. To je čosi, čo určite je potrebné doriešiť v prípade že bude jasné, kde chce mesto mať spoplatnené zóny. Následne na to sa môžu definovať zvody toho ďalšieho parkovania a vzťahy, ktoré tam budú vznikať. 
K pánovi poslancovi Petrvalskému. Včerajšia informácia o bratislavskom parkovacom systéme tiež nebola úplne presná, pretože bolo jasne vidieť, že tam medzi mestskými časťami nie je súlad. O tom sa vie. V tom parkovaní v Bratislave sú pnutia len kvôli tomu, že mestské časti a mesto nenašli spoločnú reč. Ako všade, predovšetkým Staré mesto Bratislavy má iné pohľady, ako mestské časti okrajové. Čo sa týka hospodárskeho výsledku správy majetku a prečo tento materiál, ktorý je predkladaný, ešte raz opakujem to, čo som podal v novembri. My sme dávali materiál ako iniciatívny preto, aby sme zabezpečili rozvoj parkovania v dvoch variantoch. Jeden buď cez správu majetku so znížením odvodov na mesto a investovaním zo správy majetku. My sme nepovedali, že to nevieme robiť. Správa majetku minulý rok hospodárila tak, že prevádzkový zisk sme dvihli o vyše 200 percent. Na druhej strane, máme 175 tis. eur mínus stratu na parkovacom dome. To čo sme vyrobili, napriek tomu že sme teda zvýšili aj tržby z parkovania, to celé išlo na parkovací dom. A práve  rozhodnutie, či to dostane niekto iný je o tom, či sa namiesto, kde sú prostriedky ktoré nahradia utekajúce peniaze z úrovne správy majetku na dlhovú službu. A o tom predsa nerozhodlo ani to vedenie, ktoré je dnes na správe majetku. O tom sa rozhodlo pred nami a my sme to zdedili. Čiže riešenie, ktoré som vám tu doniesol je v dvoch alternatívach. Buď to prenajať, alebo pustiť správu majetku do investičného procesu. O prevádzkových výsledkoch hovoria výsledky správy majetku. Takže to nechcem teraz komentovať. Ďakujem. 

p. Süli, poslanec MZ - Pán riaditeľ, chcel by som sa spýtať. Dali ste nejaký iniciatívny návrh, aby okolo parkovacieho domu, pri zimnom štadióne boli spoplatnené parkoviská na uliciach? Alebo v prípade Magistrátu mesta Košice? To parkovisko, čo okolo je, aby bolo spoplatnené? Možno za nejakú cenu, ale nie zadarmo. A nejaký zisk, lebo toto sú vážne otázky. 

p. Ihnát, poslanec MZ - Ja som toho názoru, ktorý som tu počul a počul som ho aj na poslaneckom klube aj tu. Jednoznačne podporujem posunúť to do ďalšieho kola a samotnú rozpravu potom ukončiť. Ale ja by som sa vrátil aj k pánovi Dečovi a pánovi Sülimu ešte v jednej veci. A to sú tie mestské časti. My osobne na Sídlisku Ťahanovce máme obrovský problém. A to v tom, že občania nás tlačia do rezidentských kariet. No ako ich môžeme my zabezpečovať, keď máme situáciu ktorú som včera práve riešil. A to riešil aj pán starosta Petrvalský pri návšteve pána primátora, kde jednoznačne sú nevysporiadané pozemky. A my poberať poplatky môžeme len na pozemkoch, ktoré vlastní mesto Košice. Ak sa nemýlim, tak jednoducho tu je ten pozemkový problém a jednoducho nevieme sa ďalej pohnúť. V súčasnosti je situácia taká, že aj dnešným dňom riešime túto situáciu a jednoducho tieto „péčka“  ktoré stoja, stoja tam protizákonne alebo nejakým spôsobom nelegálne, musíme ich odstraňovať. Tým pádom by sa mal zvýšiť počet parkovacích miest na sídlisku Ťahanovce. No sídlisko Ťahanovce je v katastrofálnom stave v tom, že sú nevysporiadané pozemky. To vieme všetci. 

p. Raši, primátor mesta Košice - Ďakujem pekne. Čiže pán poslanec nepodali ste procedurálny návrh? Nie? Dobre. Ďakujem pekne, pán poslanec Béreš, nech sa páči. 

p. Béreš, poslanec MZ - K môjmu vystúpeniu má v podstate vyprovokoval pán riaditeľ mestskej organizácie. Stále je tu hovorené o zabezpečení rozvoja, ako treba nájsť spoločnú reč s mestskými časťami, tak isto ako v Bratislave, že sú problémy. My sme dali jednu koncepciu parkovania. Nejde len v podstate o spoplatňovanie tých parkovacích miest, ale máme nejakú víziu, ako čiastočne riešiť problém s parkovaním. Je k tomu potrebná spolupráca s mestom, ktoré už dlhšie obdobie nie je schopné podať pomocnú ruku a nejako sa vyjadriť k tejto koncepcii. Takže ak je tu hovorené o tom, že treba zabezpečiť rozvoj a mať spoločnú reč, tak by sme boli radi, aby aj nejaké konkrétne kroky k tomu smerovali. Ďakujem pekne. 

p. Raši, primátor mesta Košice - Ďakujem pekne. Pán riaditeľ reagovať poslednýkrát.

p. Jankura, riaditeľ SMMK - Chcem len zareagovať na ten dotaz, či v okolí parkovacieho domu bolo niečo riešené z našej strany. Bola pripravená mala koncepcia, čo sa týka spoplatnenia ul. Jánošíkova a okolia. Na druhej strane z MČ Juh sme dostali, keď si dobre pamätám až dve petície, ktoré boli striktne proti tomu, aby sme túto zónu spoplatňovali. Riešenie je samozrejme v tom, aby bola prijatá veľká koncepcia alebo teda koncepcia rozšírenia do tých zón, ktoré nie sú spoplatnené. Určite by parkovaciemu domu pomohlo takéto rýchle riešenie, pretože by pravdepodobne aspoň to rezidenčné parkovanie skočilo do nejakej väčšej úrovne, ale podotýkam dlhovú službu vo výške 25 tis. eur nenaženiete ani týmto. Dá sa samozrejme všetko urobiť preto, aby sa straty eliminovali, my sa tu snažíme takto riešiť, ale po tej stránke dnes je potrebné, aby sme podľa mňa posunuli to do pozície, či má túto koncepciu zabezpečovať správa majetku, alebo sa to zverí subjektu, ktorý vzíde z tejto súťaže. A tak ako povedal pán primátor s očakávaním, že možno to bude aj lepší benefit pre mesto. Ďakujem. 

p. Petrvalský, poslanec MZ - Faktická pripomienka. Ja mám s tým len jeden problém, že aj keby sme spoplatnili v okolí parkovacieho domu miesta, tak je tam problém že tí obyvatelia by sa cítili byť diskriminovaní. Prečo by oni mali platiť za parkovanie, keď napríklad na Sídlisku Ťahanovce sa za parkovanie neplatí. Včera napríklad v tom bratislavskom prípade bolo jasne zdôraznené, že problém je v tom, že ľudia za parkovanie skutočne nechcú platiť. A toto myslím si, že je veľký problém. Takže pokiaľ chceme niečo spoplatniť, musíme tu vytvoriť všetkým Košičanom rovnaké podmienky. Buď tu budú platiť všetci alebo nebude platiť nikto. 

p. Gámcová, poslankyňa MZ - Ja som sa naozaj snažila pozorne počúvať čo sa tu hovorilo, ale taká logická otázka pre mňa vyvstala z toho. V decembri sme mali na zastupiteľstve uznesenie, v ktorom boli varianty a dnes sa už bavíme len o prvom variante. Mne je to jasné, že správa majetku sa dostala a dostáva  úverovým zaťažením do vážnych problémov. Zrejme toto je ten dôvod, prečo sme sa priklonili k variantu jedna. Ale mestské zastupiteľstvo sa vôbec nezaoberalo tým, či sa rozhodneme pre variant jedna alebo variant dva. Mňa zaujala poznámka pána poslanca Süliho. Musím s ním súhlasiť, že my sa vlastne vzdávame parkovania alebo spoplatnenia alebo vôbec vstúpenia do toho celého procesu v tej centrálnej aj ďalšej zóne. De facto dávame priestor súkromnému podnikateľovi, ktorý naozaj sa nebude zaujímať o nič sociálne v tomto meste. Jeho Košičania ako takí nebudú zaujímať. Preňho bude hlavným cieľom biznis. Ja s týmto, že sme sa nebavili o týchto variantoch, mám naozaj problém. Ďakujem. 

p. Raši, primátor mesta Košice -  Uzatváram rozpravu k tomuto bodu. Už len na záver doplním, lebo myslím že tá diskusia to výrazne posunula a nikde nepriviedla. Takže dnes budeme hlasovať o jednej zásadnej veci či to posúvame ďalej, alebo či ostávame v stave v akom sme teraz. Preto už je v návrhu uznesenia jeden variant, pretože sa dopĺňacím návrhom doplnilo opätovné rozdelenie rozhodovania mestského zastupiteľstva o eventuálnom víťazovi súťaže a schválením, čiže výsledkom dnešného hlasovania bude to, že to zavrieme a sme v takom stave akom sme s problémami a s neriešenými vecami a každý sa bude trápiť sám. Správa majetku sa dotrápi možno až do definitívneho konca, alebo dáme šancu nech sa tu urobí nejaká súťaž, ktorá bude mať víťaza, ktorá môže byť sprevádzaná námietkami, zrušenie obstarávania a ďalšími tisícami procesov, ktoré zákon o verejnom obstarávaní ustanovuje. Čiže nič iné nebude výsledok, len či robíme stop stav alebo to posunieme ďalej a uvidíme, či vôbec nejakého víťaza s koncepciou, financovaním a inými vecami prinesie. Takže ja poprosím návrhovú komisiu, aby predniesla návrhy uznesení tak, ako boli dané aj s návrhmi na zmenu uznesenia alebo doplňujúcimi návrhmi, ktoré boli predložené písomne. Nech sa páči.

p. Kandráč, poslanec MZ a člen návrhovej komisie - Návrhová komisia obdržala od štyroch pánov poslancov pozmeňujúce návrhy. Ako prvý návrh bol od pána poslanca Filipka z minulého zastupiteľstva, keď bod bol prerušený na rokovaní. Návrh na uznesenie: „Mestské zastupiteľstvo v súlade s príslušnými ustanoveniami Štatútu mesta Košice schvaľuje v predloženom návrhu výzvy na verejnú obchodnú súťaž v bode číslo 4.4.1. v druhej vete "uchádzač predloží čestné prehlásenie" nahradiť text "čestné prehlásenie" za text "potvrdenie respektíve úradne overenú fotokópiu potvrdenia".“

Hlasovanie č. 5 -	za: 34, proti: 0, zdržali sa: 9

p. Raši, primátor mesta Košice – Konštatujem, že tento návrh bol schválený.

p. Kandráč, poslanec MZ a člen návrhovej komisie - Druhý pozmeňujúci návrh od pána poslanca Filipka. „Mestské zastupiteľstvo v súlade s príslušnými ustanoveniami Štatútu mesta Košice ukladá riaditeľovi Magistrátu mesta Košice doplniť a predložiť tento materiál na najbližšie rokovanie mestského zastupiteľstva o tretiu alternatívu s možnosťou vstupu externého operátora na určité obdobie, ktoré by prevzalo aj dlhovú službu za podmienky, aby mesto Košice malo kontrolu nad systémom parkovania v meste Košice, napríklad koncesie a podobne.“

Hlasovanie č. 6 -	za: 10, proti: 0, zdržali sa: 33

p. Raši, primátor mesta Košice - Tento návrh nebol schválený.

p. Kandráč, poslanec MZ a člen návrhovej komisie - Ďalší pozmeňujúci návrh predložil pán poslanec Jakubov, ktorý navrhuje doplniť na strane 6 v článku 3 v zmluve a podmienky plnenia bod 3.1 na koniec textu „Zmluvy s úspešným uchádzačom podliehajú schváleniu mestským zastupiteľstvom a až po ich schválení budú môcť vyhlasovatelia pristúpiť k akceptovaniu súťažných návrhov v zmysle postupu definovaného v článku 17 týchto podmienok súťaže.“ Na strane 14 článok 17 uzavretie zmluvy bod 17.1 doplniť: Úspešnému uchádzačovi vyhlasovatelia „po schválení zmlúv v mestskom zastupiteľstve v zmysle článku 3 bod 3.1 týchto podmienok súťaže“ zašlú oznámenie, že sa stal úspešným uchádzačom, a že vyhlasovatelia prijímajú jeho návrh na uzatvorenie zmlúv. Gramaticky opraviť vetu: „Oznámenie sa uskutoční tým spôsobom, že vyhlasovatelia popíšu návrhy zmlúv „predložené“ úspešným uchádzačom a takto „podpísané návrhy zmlúv zašlú“ v dvoch rovnopisoch úspešnému uchádzačovi najneskôr do.“

Hlasovanie č. 7 -	za: 41, proti: 0, zdržali sa: 5

p. Raši, primátor mesta Košice - Tento návrh bol schválený. 

p. Kandráč, poslanec MZ a člen návrhovej komisie - Návrh od pána poslanca Jakubova. Dopĺňa sa ukladacia časť o bod „B“. Návrh na uznesenie: „Mestské zastupiteľstvo v súlade s príslušnými ustanoveniami Štatútu mesta Košice po B) ukladá riaditeľovi Magistrátu mesta Košice predložiť mestskému zastupiteľstvu na prerokovanie a schválenie návrh zmluvy s víťazným uchádzačom verejnej obchodnej súťaže. Zodpovedný v texte, termín najbližšie rokovanie mestského zastupiteľstva po ukončení výberového konania.“

Hlasovanie č. 8 -	za: 44, proti: 0, zdržali sa: 2

p. Raši, primátor mesta Košice – Konštatujem, že tento návrh bol schválený.

p. Kandráč, poslanec MZ a člen návrhovej komisie - Ďalší pozmeňovací návrh bol od pána poslanca Hlinku, ktorý do návrhu uznesenia odporúča doplniť: „Mestské zastupiteľstvo v Košiciach v súlade s príslušnými ustanoveniami Štatútu mesta Košice v časti schvaľuje v článku 6 ods. 2 prílohy číslo 2 zásady oboch zmlúv v druhej vete vymeniť slová „príslušnému orgánu organizácie“ za slová „mestského zastupiteľstva“ a doplniť slová „po predchádzajúcom prerokovaní miestnych zastupiteľstvách dotknutých mestských časti“. 

Hlasovanie č. 9 -	za: 26, proti: 0, zdržali sa: 20

p. Raši, primátor mesta Košice - Tento návrh bol schválený. 

p. Kandráč, poslanec MZ a člen návrhovej komisie - Návrh pána poslanca Kočiša. V článku 10 príloha číslo 2 podmienky verejnej obchodnej súťaže navrhuje zmeniť: odrážka číslo 2 znie: „Kompenzácia za investície v prípade, ak nájomca preukáže preinvestovanie vyššieho objemu finančných prostriedkov, ako je uvedené vyššie, môže byť nájomcovi poskytnutá kompenzácia po predchádzajúcom schválení mestským zastupiteľstvom.“

Hlasovanie č. 10 -	za: 17, proti: 0, zdržali sa: 29
 
p. Raši, primátor mesta Košice – Konštatujem, že uznesenie nebolo schválené.

p. Kandráč, poslanec MZ a člen návrhovej komisie – Pôvodný návrh uznesenia. „Mestské zastupiteľstvo v Košiciach v súlade s príslušnými ustanoveniami Štatútu mesta Košice schvaľuje po A) prenájom verejných parkovacích plôch na území mesta Košice externému operátorovi parkovacích plôch. Po B) súťažné podmienky k výzve na predloženie ponuky v obchodnej verejnej súťaži podľa § 281 a nasl. Obchodného zákonníka s názvom „Prenájom verejných platených parkovísk na území Košice a parkovacieho domu pri Steel aréne v Košiciach za účelom výkonu verejných parkovacích služieb“, ukladá po A) riaditeľovi Magistrátu mesta Košice zrealizovať všetky potrebné úkony súvisiace s obchodnou verejnou súťažou s názvom „Prenájom verejných platených parkovísk na území Košice a parkovacieho domu pri Steel aréne v Košiciach za účelom výkonu verejných parkovacích služieb. Zodpovedný v texte, termín 31.12. 2012.“

Hlasovanie č. 11 -	za: 33, proti: 1, zdržali sa: 11
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 2 
Informácia primátora mesta o svojej činnosti od VIII. rokovania MZ

p. Raši, primátor mesta Košice - Vážené poslankyne, vážení poslanci, dovoľte, aby som vás informoval o mojej činnosti od VIII. rokovania Mestského zastupiteľstva. Správu o činnosti ste dostali v elektronickej forme. Viete, že ešte pred Vianocami sme sa pustili do riešenia cien tepla pre obyvateľov mesta Košice. Návrh teplárne bol oznámený na zvyšovanie cien tepla o 30 percent. Našťastie aktívnym zakročením sme sa obrátili na Fond národného majetku ako aj na Úrad pre reguláciu sieťových odvetví, čoho výsledkom bolo zníženie na 14,2 percenta a vďaka ústretovosti mestského podniku Tepelného hospodárstva, bude výsledná cena na rozdiel od 30 avizovaných percent 13,3 percenta pre Košičanov. Od polovice januára funguje na magistráte Občianska schránka pre boj proti korupcii. Do nej môžu Košičania vhadzovať svoje podnety, postrehy týkajúce sa transparentnosti vybavovania úradných záležitostí na tomto našom mestskom úrade a plus je otvorená  aj mailová adresa pre občianske podnety, ktorá je vo forme občianskalinka@kosice.sk, kde takisto môžu občania dávať svoje podnety mailom. 
Pokračovali sme ďalej s odťahmi opustených vozidiel. Možno neviete, že na začiatku roku 2011 sme evidovali 508 opustených vozidiel. Ku koncu roka 2011 ich bolo už len 131. Čiže do konca roku 2011 sa uvoľnilo 377 parkovacích miest. Od začiatku tohto roka do dnešných dní ubudlo z ulíc nášho mesta ďalších 25 vozidiel. 
Určite viete, že traumatizuje mnohých prejazd Kostolianskej cesty. Kvôli zosuvom pôdy a kamenia, ktoré ohrozovali životy ľudí ktorí tam prechádzajú, sa začali realizovať odstrely, ktoré majú odstrániť uvoľňované kamenie a balvany. Odstrelov bude celkovo 9, aby sa zastabilizoval svah, aby sa dal uvoľniť aspoň jeden jazdný pruh. Dúfam, že sa nám to aj kvôli zmenám počasia podarí do konca februára. 
V posledných dňoch sme otvorili na magistráte monitorovacie stredisko Mestskej polície, prostredníctvom čoho budeme vedieť rozsiahlejšie a dôslednejšie monitorovať nielen centrum nášho mesta, ale aj jednotlivé mestské časti, čim veríme že znížime kriminalitu. Bude to pôsobiť aj preventívne a hlavne všetky záznamy z 24 hodinového monitoringu budú môcť byť poskytnuté polícii a orgánom činným v trestnom konaní,  ako dôkazový materiál pri hľadaní páchateľov. 
Za pozitívny krok považujem aj to, že sa splnili podmienky ministerstva kultúry pre realizáciu projektov Európske hlavné mesto kultúry na základe výzvy, ktorú ministerstvo kultúry dalo. V týchto dňoch čakáme, že nám dôjde na podpis zmluva z ministerstva kultúry ako zo sprostredkovateľského orgánu. 
Viete, že sme od posledného zastupiteľstva z 5. decembra začali opätovne robiť živé vysielania v priebehu celého zastupiteľstva a tak tomu bude aj dnes. V sále je monitorovaný priestor tromi kamerami. Z minulého zastupiteľstva bude dĺžka záznamu takmer 8 hodín. Okrem on-line prenosu bude v budúcnosti na stránke mesta k dispozícii aj videozáznam a užívateľ si bude môcť zvoliť priamo to vystúpenie, ktoré ho zaujíma. Veríme, že to bude v krátkom čase po doriešení technických detailov a aj toto zastúpenie je vysielané on-line. 
Od posledného mestského zastupiteľstva sme riešili problém elektrickej energie na Luník IX. Možno poviem pár príkladov, lebo máme prvé reálne výsledky, že obyvatelia Luníka IX pristúpili k plateniu, čo doteraz nebolo. Možno viete, že dva týždne po renovácii skríň na Hrebendovej, kde sú, kde nie sú individuálne merače, ale sú merané celé vchody a bloky, boli zničené elektrické rozvodové skrine. Na základe toho sme ich vypli a dali sme to do poriadku až vtedy, keď zástupcovia samosprávy Luníka IX doniesli celú sumu, za ktorú sa opravili tieto rozvodne skrine. Takto budeme pokračovať aj naďalej. Mesto si nemôže dovoliť vytvárať na Luníku IX ďalší dlh. Čo je ale pozitívne, pamätáte si, že sme schvaľovali investíciu na Krčméryho ulicu, kde sa nachádzajú už individuálne merače pre každý byt vám chcem povedať, že do dnešných dní z bytov na ktorých sú napojené individuálne merače neeviduje Bytový podnik mesta Košice žiaden dlh. Čo je podstatné. Vyzbieralo sa viacej peňazí, z ktorých sa platia aj dlhy na nájomnom. Čiže naozaj individuálny prístup keď si porovnáme Hrebendovú a Krčméryho sme dosiahli to, že všetci čo majú individuálne merače si samozrejme tieto merače strážia, nedovolia ostatným obyvateľom, aby sa načierno napájali. Výsledkom čoho je, že je dlh nula. Vyzbiera sa viac peňazí aj kvôli tomu, aby nevznikali dlhy na nájomnom, čiže elektrika je týmto systémom riešiteľná. Problém je výber nájomného. Chcem vám povedať k tomu Luníku IX ešte jednu vec. Na porovnanie, kým na Hrebendovej vychádza priemerne na na platiaci byt a deň spotreba elektriky okolo 9 eur. Na bytoch, ktoré majú individuálne merače je to približne niečo viacej ako jedno euro. Čiže platiaci evidovaný byt na Hrebendovej, kde sú tie anonymné bloky zapojené, znamená, že na každý takýto byt sa napája minimálne 9 ďalších bytov čiernymi odbermi a preto platiaci byt vykazuje takúto veľkú spotrebu energie. Pre budúcnosť vidíme jediné riešenie. Požiadali sme splnomocnenca vlády pre Rómov, ktorý nám prisľúbil z rezervy poskytnúť nejakú dotáciu. Keď svietiť na Luníku IX tak iba vtedy, keď každý bude mať individuálny merač, aby každý vedel byť individuálne zapájaný a odpájaný. Komunikujeme aj so samosprávou mestskej časti. 
Čo sa týka kultúry viete že sme organizovali úspešné Košické Vianoce. Počas môjho programu som aj s pánom starostom Gregom navštívil bezdomovcov, kde sme im darovali práčku, ktorú nám v deň darovania ukradli. Potom musela byť doručená nová. Navštívil som bezdomovcov tak isto v Bernátovciach, kde som im odovzdal osobný dar finančnú hotovosť. Silvester sme strávili jednak v U. S. Stelle a potom s Košičanmi na Hlavnej ulici. Pozitívom obdobia od posledného mestského zastupiteľstva bola aj suma, ktorá bola vyzbieraná na primátorskom punči. Bolo to viac ako 13 tis eur. Išlo  takmer o 2 tis. eur vyššiu sumu, ako to bolo pred rokom, ktorú sme rozdelili medzi 3 vybraté organizácie. Vo foajé, keď budete mať chvíľu času, sme otvorili vernisáž výstavy Premeny môjho mesta. Košický lesník a fotograf pán Ladislav Kočik prezentuje na nej 260 dvojíc fotografií, na ktorých porovnáva historické zábery Košíc. Niekedy starších aj vyše storočia s pohľadmi súčasníka. Doporučujem, sú to veľmi zaujímavé pohľady. Koncom januára sme otvorili v Archíve mesta Košice novú študovňu bádateľov s kapacitou 12 miest. Toto otvorenie bolo urobené spolu s aktualizáciou informatívneho sprievodcu Archívu mesta Košice, ktorý bol naposledy vydaný pred vyše päťdesiatimi rokmi. Otvorenie novej badateľne bolo aj kvôli tomu, že počet bádateľov neustále stúpa. Minulého roku bolo rekordných viac ako 500. V Krakove sme boli otvoriť aj s pani námestníčkou výstavu Košického zlatého pokladu. Bolo to na zámku Wawel a naozaj táto výstava sa stretla s obrovským úspechom a bola veľmi vhodnou propagáciou mesta Košice. Na Valentína som spolu s pánom starostom Andrejčákom daroval krv na Valentínskej kvapke krvi. Poobede sme robili program na Hlavnej ulici. 
Čo sa týka stretnutí, stretol som sa s niektorými z bývalých primátorov, so starostami mestských častí, so zástupcami novinárskej obce, s rektormi univerzít, s generálmi či honorárnymi konzulmi a veľvyslancami. Zoznam týchto návštev máte uvedený v materiáli a čo sa týka športu a mládeže, Hlavnú ulicu sme spestrili umelou ľadovou plochou, ktorá bola vystavená aj kvôli príležitosti deväťdesiateho výročia hokeja v Košiciach. Otvorila sa nová trasa pre bežkárov a od konca januára môžu Košičania využívať novú trať pre beh na lyžiach z Kojšovky na Lajošku a smerom na Jahodnú. Trať Jahodná/Predná holica kopíruje nový cyklochodník, ktorý bude otvorený na jar 2012 a dĺžka tejto mierne náročnej trasy je 8 kilometrov a je vyznačená štandarde ako cyklochodník „C“. Minulý štvrtok sme si slávnostne pripomenuli storočnicu vodného póla v Košiciach. Stretnutie bolo v Historickej radnici so zástupcami vodnopólových klubov aj za účasti primátora a viceprimátora mesta Miškolc, pretože pred 100 rokmi sa odohral prvý zápas vodného pola medzi Košicami a Miškolcom v našom meste, čo sme si pripomenuli tak isto pamätným zápasom týchto dvoch mužstiev. 
Ctené dámy poslankyne vážení páni poslanci ďakujem vám veľmi pekne za pozornosť  a otváram rozpravu. 

p. Halenár, poslanec MZ - Pán primátor, len aby som si urobil obrázok vzhľadom na vaše aj ďalšie povinnosti ako poslanca Národnej rady, viete nám povedať koľko dní z roka 2012 ste pracovali ako primátor tu v Košiciach vo svojej pracovni? Chcel by som počuť konkrétne číslo, alebo percento z asi tridsiatich piatich pracovných dní tohto roka.
 
p. Raši, primátor mesta Košice - Ďakujem pekne pán Halenár, ja sa snažím čo najmenej pracovať vo svojej pracovni, pretože práca primátora si vyžaduje aby chodil po mestských častiach a stretával sa s ľuďmi aj mimo. Takže dni, ktoré strávim v pracovni si nepočítam a dúfam, že ich bude stále čo najmenej. Možno pre zaujímavosť, pokiaľ som v Národnej rade snažím sa takisto ako primátor mesta Košice dávať si pracovné stretnutia. Sú to stretnutia s investormi, sú to stretnutia na ministerstve a stretnutia s inštitúciami, ktorých centrály sú v Košiciach a sú to napríklad aj stretnutia s bankovými inštitúciami, keď je potrebné prejednávať podmienky úverov. Takže dokonca som bol aj jedným denníkom týždenníkom monitorovaný a dva týždne som im dennodenne posielal, kde sa stretávam, s kým, aby ma nemuseli dennodenne sledovať. A kompletnú informáciu som poskytol tomuto denníku. Potom vám poviem kto to je, môžete si ju vyžiadať. Dostanete kompletný prehľad práce pre mesto počas môjho pobytu napríklad v Bratislave v parlamente. Ďakujem pekne. Ak sa nikto ďalší nehlási uzatváram rozpravu a poprosím návrhovú komisiu, aby prečítala návrh na uznesenie. 

p. Kandráč, poslanec MZ a člen návrhovej komisie - Návrh na uznesenie. „Mestské zastupiteľstvo v Košiciach v súlade s príslušnými ustanoveniami Štatútu mesta Košice, berie na vedomie informáciu primátora mesta o svojej činnosti od VIII. rokovania Mestského zastupiteľstva.“

Hlasovanie č. 12 -	za: 36, proti: 1, zdržali sa: 1
 
p. Raši, primátor mesta Košice – Konštatujem, že uznesenie bolo schválené. 
- - -

Bod č. 3
Správa o činnosti Útvaru hlavného kontrolóra

p. Raši, primátor mesta Košice - Prosím pani Jakubíkovú, hlavnú kontrolórku mesta, aby uviedla správu o činnosti Útvaru hlavného kontrolóra. 

p. Jakubíková, hlavná kontrolórka mesta - Dovoľte mi, aby som vás v krátkosti oboznámila s obsahom predkladaných správ, ktoré ste mali k dispozícii. Ide o správu o činnosti hlavného kontrolóra za minulý rok 2011. Správu o činnosti hlavného kontrolóra od predchádzajúceho rokovania mestského zastupiteľstva a správu o výsledkoch kontrol. Kontroly boli vykonané v Správe mestskej zelene, v Základnej škole Považská 10, na Magistráte mesta Košice a v Zoologickej záhrade. Taktiež vám predkladám na rokovanie stanovisko k návrhu rozpočtu na rok 2012. Zároveň chcem taktiež poďakovať všetkým subjektom za poskytnutie súčinnosti pri výkone kontroly. V súhrne uvediem vybrané kontrolné zistenia. Napríklad Správa mestskej zelene: nevykonávanie inventarizácie vo vedľajších pokladniciach. Kolektívna zmluva nie je spracovaná v zmysle platnej legislatívy a jej ustanovenia vzťahujúce sa na odstupné a obchodne sú nad rámec možností, ktoré sú v rámci legislatívy limitované. Nesprávne vyhodnotenie súťažnej ponuky v zmysle výzvy na predkladanie ponúk a súťažných podkladov. Nesprávny postup komisie nemal vplyv na celkové vyhodnotenie súťaže. Základná škola Považská 12: nedodržiavanie pravidiel prenajímania školského majetku. Ide o predovšetkým nenaplnenie uznesenia číslo 285 z roku 2007. Ide o prenájom telocvične a túto telocvičňu základná škola prenajímala tretím subjektom. Zároveň boli nesprávne výpočty nájomného. Účtovná jednotka porušila taktiež zákon o účtovníctve, nakoľko nevykonávala inventarizáciu pokladne v školskej jedálni a nemala ani určený finančný limit. Nedostatok pri preberaní prác od zhotoviteľa, ktorý nepredkladal súpisy vykonaných prác, ako bol zaviazaný v zmluve o dielo, rozpočet nebol podpísaný objednávateľom a pri kontrole nebol predložený stavebný denník. Zároveň chcem podotknúť, že tieto problémy sa týkajú aj ďalšej kontroly, ktorá bola vykonaná na magistráte a bola zameraná na dodržiavanie predbežnej a priebežnej kontroly v zmysle zákona o finančnej kontrole a dodržiavanie § 10 zákona o účtovníctve pri preberaní prác od zhotoviteľa. Obhliadky boli vykonané na miestach, ktoré sa v praxi realizovali. Išlo o tieto školské zariadenia: Materská škôlka Žižkova 4, Materská škôlka Kalinovska 9, Materská škôlka Jaltská 33 a Základná škola Galaktická 9, telocvičňa. Ide o to, že preberanie prác od zhotoviteľa a vykonanie vecnej a cenovej kontroly bolo zo strany objednávateľa magistrátu mesta len formálne. Na základe požiadavky pre kanceláriu primátora rozhodla som sa poveriť zamestnancov Útvaru hlavného kontrolóra vykonať kontrolu Zoologickej záhrady. Kontrolou bolo zistené porušenie zákona o finančnej kontrole a vnútornom audite a o zmene doplnení niektorých zákonov. Kontrolou sa nepotvrdilo porušenie právnych predpisov priamo konaním riaditeľa zoologickej záhrady. Bližšie informácie o ďalších kontrolných zisteniach sú uvedené v správach o výsledkoch kontrol. Prílohu tvoria prijaté opatrenia na opravu nedostatkov. Podľa plánu kontrolnej činnosti prebieha kontrola v Stredisku sociálnej pomoci mesta Košice za obdobie rokov 2009 a 2010. Táto kontrola bola rozšírená o občianske podnety. Kontrola poskytnutých dotácií za rok 2011 v zmysle Všeobecného záväzného nariadenia číslo 76 a § 7 zákona o rozpočtových pravidlách. Taktiež prebieha kontrola a je v záverečnej fáze na Základnej škole Bukovecká 17. Výsledky kontrol vám budú predložené na najbližšie rokovanie mestského zastupiteľstva. Paralelne sa vykonáva tematická kontrola na základe podnetu. Ide o kontrolu postupu mesta Košice pri uzatváraní dodatku číslo 2 k zmluve o nájme medzi mestom Košice a spoločnosťou Aupark. Zároveň sa vám chcem ospravedlniť, že sa nezúčastním celého rokovania zo zdravotných dôvodov. V prípade, ak máte nejaké podnety alebo doplňujúce otázky odpoviem vám na nich písomne, alebo vás veľmi rada uvítam u nás na útvare. Ďakujem pekne za pozornosť. 

p. Raši, primátor mesta Košice - Ďakujem pekne pani hlavná kontrolórka. Nech sa páči,  otváram diskusiu k tomuto bodu. Nech sa páči pán poslanec Siksa, máte slovo. 

p. Siksa, poslanec MZ - Ďakujem pekne. Vážený pán primátor, vážené zastupiteľstvo, ja by som si dovolil reagovať. V predmetnej správe, ktorú predložila pani kontrolórka, interpeláciu, ktorú som podal minulého roku na zastupiteľstve. Týka sa práve tejto správy a to v tom bode, čo sa týka školstva. Za bývalého vedenia, ja žasnem jak sa diali veci, čo sa týka opráv škôl a školských zariadení, výber dodávateľskej firmy, alebo firiem bez toho, aby sa overili vôbec základné veci, tzn. či daná firma má oprávnenie na takéto práce a vykonáva tieto práce. Zoberie pekné peniaze, nebudem sa vyjadrovať koľko, mám to presne spočítané, nie je problém si to overiť a ako by sa nič nedialo. Správa od pani kontrolórky je v poriadku. Ja som si ju prečítal, ja som s ňou komunikoval, za čo ďakujem. Bolo to tak, ako som požadoval. Na druhej strane si myslím, aby sme sa poučili z minulosti, aby sa tieto veci neopakovali. V dnešnej dobe aby neparticipovali firmy na školstve, alebo na magistráte. To jedno aká firma, bez oprávnenia tzn. bez náplní eseročka alebo v živnostenskom oprávnení práce a tieto práce sa vykonávali. Ja to považujem osobne, to je môj názor, za obohacovanie sa. Je to čierna práca a mám dojem, že ja byť na mieste tejto právnej firmy, tieto peniaze by som vrátil mestu Košice aj keď práce boli vykonané, tam je síce len rozdiel nejakých 6 tis. eur. To je v poriadku, že takéto hodnotené, ale môj dotaz je k tomu resp. pripomienka, že takéto veci sa robiť nemajú. Ďakujem pekne.

p. Raši, primátor mesta Košice - Ďakujem pekne. Ak sa nikto ďalší nehlási, uzatváram rozpravu. A tak isto chcem podporiť vystúpenie pána poslanca Siksu, lebo naozaj mali by sme mať čiernu listinu niekoho, kto vedome zamlčoval informácie, aby sa nestalo, že bude na meste ďalej zarábať. Ďakujem pekne, prosím návrhovú komisiu aby prečítala návrh na uznesenie.

p. Kandráč, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach v súlade s príslušnými ustanoveniami Štatútu mesta Košice berie na vedomie: Po 1. Správu o činnosti hlavného kontrolóra mesta Košice od VIII. rokovania Mestského zastupiteľstva v Košiciach, po 2. Správu o činnosti hlavného kontrolóra mesta Košice za rok 2011,  po 3.  Správu o výsledkoch kontrol subjektov Správa mestskej zelene v Košiciach, Základná škola Považská 12 Košice, Magistrát mesta Košice, Zoologická záhrada Košice, po 4. Stanovisko hlavného kontrolóra mesta Košice k návrhu priameho rozpočtu mesta Košice na roky 2012 až 2014.“
 
Hlasovanie č. 13 -	za: 36, proti: 0, zdržali sa: 2

p. Raši, primátor mesta Košice – Konštatujem, že uznesenie bolo schválené. 
Dovolím si trošičku pred ďalším bodom narušiť túto kľudnú atmosféru rokovania a chcel by som vás všetkých požiadať, aby ste, keď budete mať chvíľu času, venovali trochu pozornosti aj oblečeniu pána poslanca Halenára. Z môjho pohľadu je takéto oblečenie absolútne nevhodné a vyjadrenie občianskeho postoja sa dá urobiť aj inak. Čiže poprosím všetkých, aby ste si všimli ako je pán poslanec Halenár oblečený, aby ste sa s ním porozprávali, aby mohol vyjadriť svoj občiansky postoj a čo si myslí k niektorým predstaviteľom niektorých strán, pretože to chcel dosiahnuť. A chcem aby mu to bolo takto umožnené a potom zároveň... Pán poslanec môžem mestskú políciu využiť aj na vás. Chcel by som poprosiť do budúcnosti všetkých, aby ste nepodliehali týmto módnym trendom a aby ste sa naďalej obliekal tak slušne ako sa obliekate, aby ste naďalej dávali vážnosť tomuto mestskému zastupiteľstvu, lebo aj v parlamente nám to u niektorých strán skĺzlo do ležérneho športového oblečenia. Takže ďakujem pekne a prosím všetkých, aby si pána poslanca Halenára všimli. Ďakujem.
- - -

Bod č. 4
Správa náčelníka Mestskej polície Košice o činnosti MsP Košice od 1. 7. 2011 do 31. 12. 2011

p. Raši, primátor mesta Košice - Pod bodom číslo 4 je predložená správa náčelníka Mestskej polície Košice o činnosti mestskej polície od 1. 7. 2011 do 31. 12. 2011. Prosím pána náčelníka aby uviedol materiál. 

p. Bukuš, náčelník MP - Je to pravidelná správa o činnosti mestskej polície, ktorá sa predkladá každý polrok. Sú tam uvedené výsledky bežného výkonu služby, ale sú tam aj výsledky, čo sme robili naviac. Hlavne Luník IX, potom tie opustené vozidlá a tak ďalej. Správu ste obdržali, nemám k tomu čo dodať. Ďakujem. 

p. Raši, primátor mesta Košice - Otváram rozpravu k tomuto bodu. 

p. Kažimír, poslanec MZ - Pán náčelník, chcem poďakovať ako mestský poslanec za mestskú časť Krásna. Na poslednom miestnom zastupiteľstve som si všimol pri predkladaní správy dosť výraznú aktivitu Mestskej polície v Krásnej, takže chcem poďakovať. Myslím si, že tento krok so zriadením stanice na Jazere bol správnym. Samozrejme, pokiaľ by sa dalo, aby mestskí policajti čo najčastejšie chodili aj do tých okrajových mestských častí. To by som bol rád. Ale určite tá aktivita zaznamenala rast. To svedčí aj pri tom grafe o priestupkoch, ktoré boli zaznamenané mestskou políciou stanica Jazero. Poprosil by som pána náčelníka, pokiaľ by bolo možné, rozdeliť tieto priestupky aj podľa jednotlivých mestských častí, aby sme videli konkrétne v Krásnej resp. v iných mestských častiach, koľko priestupkov bolo zistených, odhalených a aký vlastne celkový nápad na trestnej činnosti resp. priestupkov je v dotknutej mestskej časti. Inak nemám pripomienok, ďakujem.  

p. Raši, primátor mesta Košice - Ďakujem pekne, prosím pána náčelníka tak isto o zapracovanie pripomienok, lebo je to dôležité aj pre starostov mestských častí a poslancov, ktorí tam žijú. S faktickou pripomienkou pán poslanec Ihnát.

p. Ihnát, poslanec MZ – Faktická pripomienka. Keď už chválil pán kolega Kažimír, tak ja pochválim pána náčelníka tak isto pri spolupráci či už pri výkone činnosti poslanca mestského zastupiteľstva, alebo aj zamestnanca bytového podniku vo svojej činnosti práce na Luníku IX. Ďalej by som ho chcel pochváliť tak isto aj pri odpratávaní áut a vlastne komunikácií jeho podriadených aj s poslancami MČ Sídliska Ťahanovce. To je všetko, ďakujem. 

p. Andrejčák, poslanec MZ - Ja budem pokračovať v tom, v čom začali moji predrečníci. Tak isto sa chcem poďakovať pánovi náčelníkovi a pochváliť stanicu Mestskej polície Východ za súčinnosť pri organizovaní rôznych akcií mestskou časťou a tak isto za pravidelné kontroly zákazu požívania alkoholických nápojov v rámci nášho VZN, na tých vybraných lokalitách kde je tento zákaz. A tak isto za pravidelné kontroly zatváracích časov a prevádzkových hodín v pohostinských zariadeniach. Verím, že v tejto činnosti bude mestská polícia i naďalej pokračovať. Ďakujem. 

p. Petrvalský, poslanec MZ - Budem sa musieť pripojiť k svojim predrečníkom. V marci otvárame nové priestory mestskej polície na Sídlisku Ťahanovce. Ja pevne dúfam, že tieto nové priestory prispejú k tomu, že tá práca, ktorá už teraz je na slušnej úrovni na našom sídlisku, tieto nové pracovné podmienky budú aj naďalej motivovať našich mestských policajtov, ako aj pána veliteľa a dočkáme sa na Sídlisku Ťahanovce aj toho, že budeme mať tie 24-hodinové služby. Dopredu sa tešíme a ďakujem pekne. 

p. Halenár, poslanec MZ - Ja som v správe náčelníka mestskej polície nenašiel žiadne slovo hluk a celkom by ma zaujímalo prečo. Pred niekoľkými mesiacmi sme tu dostávali ubezpečenia, že mestská polícia sa venuje problému hluku. A druhá otázka moja znie, ako náčelník Mestskej polície naložil s informáciou, ktorá tu tiež odznela na mestskom zastupiteľstve a to, že mestský zákon 78 hovorí o používaní akýchkoľvek zdrojov hluku prekračujúceho najvyššie prípustné hodnoty pre denný a nočný čas, určené osobitnými predpismi je zakázané? Túto vetu z mestského zákona 78 by som rád uviedol v súvislosti z diskusným príspevkom poslanca Kočiša, ktorý keď zatelefonoval na mestskú políciu ohľadom hluku, tak bol odkázaný na štátnu políciu a s diskusným príspevkom svojim o dlhodobo hlukovo prekračujúcom hlučných koncoch diskotéky Iskra na KVP, kde je rušených najmenej tisíc ľudí v spánku okolo druhej až pol tretej hodiny rannej. A chcel by som veľmi konkrétne závery, čo urobil pre preto, aby sa tieto situácie neopakovali v priebehu tých mesiacov. Bolo to v septembri (pozn. rok 2011) oznámené oficiálne tu na mestskom zastupiteľstve. 

p. Grega, poslanec MZ - Tak isto By som chcel vyzdvihnúť dobrú spoluprácu s mestskou políciou a taký fakt potešujúci konštatovať, že na budúci týždeň sa podarí konečne naplniť teda môj sen a samozrejme aj Otta Brixiho zriadenie mestskej polície na Kuzmányho sídlisku, ktoré je najväčšie v rámci Starého mesta. Boli tam najväčšie problémy a pevne verím, že to prispeje aj k takému zvýšeniu bezpečnosti vôbec v Starom meste, pretože predovšetkým cez piatky a víkendy sa sťahuje z každej mestskej časti minimálne tretina mladých ľudí do mesta a robia tam neporiadok. Dúfam, že to bude lepšie a bezpečnejšie. 

p. Ihnát, poslanec MZ – Zareagoval by som na diskusný príspevok pána Halenára. Pán Halenár má pravdu v tomto smere, že vlastne treba riešiť problém, ale ja práve položil by som mu otázku, čo on, ako mestský poslanec, urobil s tým aby tento hluk alebo tento neporiadok povedzme vo večerných a nočných hodinách bol odstránený? Ako mestský poslanec predsa má túto možnosť a príležitosť ísť a jednať s majiteľmi Iskry. Má možnosti aj legislatívne čiže ja sa len chcem spýtať naozaj pána Halenára, čo v tejto veci urobil práve on? Ďakujem.
 
p. Raši, primátor mesta Košice - Ďakujem veľmi pekne za podnetný príspevok. Bude reagovať pán poslanec Halenár.

p. Halenár, poslanec MZ – Faktická pripomienka. Pán poslanec Ihnát, v minulom volebnom období, keďže som bol poslanec mesta, tak som inicioval cez zástupcu náčelníka mestskej polície p. Pavelčáka, dnes už tu nie je, kontrolu dodržiavania záverečných hodín, ktoré vtedy po dlhoročných protestoch boli posunuté z druhej hodiny nočnej na polnoc, pričom táto nebola dodržiavaná. Toto som urobil konkrétne a možno to nie je dosť. Mestská polícia prišla o dvanástej, majiteľ baru ju vyhodil. Mestská polícia musela zavolať štátnu políciu a pomocou nich vypratali v priebehu polhodiny ten klub. Ako odmenu po polroku dostal klub opäť povolenie prevádzkovať do druhej hodiny v noci od starostu Rusnáka. Mestská polícia nepohla ani prstom ani na KVP. Mestská polícia na KVP príde o pol tretej.  Správy ktoré sú písomne doložené hovoria, že o pol tretej je tam kľud. No áno, pretože tam do štvrť na 3 všetci nadávajú vykrikujú spievajú o dušu.

p. Raši, primátor mesta Košice - Časový limit je 1 minúta pán poslanec. Dávam slovo pánovi poslancovi Ihnátovi, nech sa páči.
 
p. Ihnát, poslanec MZ – Faktická pripomienka. Ja som sa pýtal pána Halenára otázku, čo on vykonal napríklad v rámci rokovaní s majiteľom tejto spoločnosti Iskra, alebo tohto zábavného podniku Iskra. Čiže nie s mestskou políciou. Samozrejme už sme to vlastne počuli, že čo vykonala a čo nevykonala  mestská polícia, ale čo vykonal v rokovaní s majiteľom tejto Iskry? Ďakujem. 

p. Raši, primátor mesta Košice - Ďakujem pekne pán poslanec a obdivujem vašu trpezlivosť nech sa páči pán poslanec Lazár. 

p. Lazár, námestník primátora - Ja budem hovoriť tichšie, aby som neprekračoval hladinu hluku povolenú v miestnosti. Ale držme sa faktov. Ja som rád, samozrejme všetci tí, ktorí majú resp. vyjadrili také pozitívne hodnotenie k mestskej polícií. Samozrejme ono v konečnom dôsledku sa možno prejavilo aj to, že tá prax v štátnej polícii niekedy nie je zlá pre tú mestskú políciu a teda pri vykonávaní vlastne práce náčelníka. Ale čo som hlavne chcel povedať, že všetci tí, ktorí ste v podstate vyjadrili takéto slová pochvaly si na to spomeniete aj za chvíľu, keď budeme schvaľovať mestský rozpočet, kde sú vyčlenené peniaze na to, aby sme zakúpili ďalšie vozidlá, ďalších pracovníkov a samozrejme vytvorili ďalšie prevádzky nielen v Starom meste, ale aj v ďalších mestských častiach tak, ako to bolo povedané ešte na začiatku pred voľbami pred rokom aj niečo. A tak isto chcem vyzvať občanov znovu, respektíve aj vás ako poslancov, ak máte poznatky pri odstraňovaní vozidiel, pretože skutočne odstránilo sa veľa vozidiel resp. mnohí občania vozidlá následne odtiahli, keď videli, že to myslíme s odťahovaním vážne. Aby sme tento proces dotiahli do konca, respektíve aj akékoľvek iné poznatky, ktoré majú občania samozrejme treba sa obracať na mestskú políciu. Ja si myslím, že oni sa budú snažiť vyplniť tieto požiadavky občanov. Ďakujem pekne.

p. Raši, primátor mesta Košice - Ďakujem pekne pán námestník. Prosím o krátku reakciu na dotazy ktoré boli. Tak ešte pán poslanec Süli a potom by som poprosil pána náčelníka, aby zareagoval na dotazy, ktoré boli vznesené.

p. Süli, poslanec MZ - Odkedy existuje samospráva, existujú súkromné podniky, ktoré sa zaoberajú diskotékami a zábavami. Tento problém je v každom zastupiteľstve na stole. Mám priateľov čo hrali v zahraničí v kapelách a keď prekročili o 10 minút povolenú otváraciu hodinu, alebo povolenú diskotéku, alebo povolené nejaké vystúpenie, prišla polícia, zistila a keďže deti sú veľmi citlivé cez zadok, občania podnikatelia cez peňaženku, uvalili peknú pokutu a druhýkrát si to už veľmi rozmysleli. Neviem či máme vo všeobecnom záväznom nariadení pokutu za prekročenie týchto otváracích hodín, ale mali by sme to zaviesť, aby sme nejaký krok k tomuto poriadku uviedli, aby tu nevznikali takéto konflikty, ako tú  pán poslanec sa obul do pána Halenára, ktorý, že čo on urobil. Tak si predstavte, že čo môže jeden poslanec urobiť, keď majiteľ podniku vyhodí mestskú políciu. Ja by som si myslel, že pán poslanec by dostal na bendžo v tom podniku a zbili a vôbec by sa s ním nebavili. Takže osobne si myslím, mali by sme porozmýšľať o tom, že pokutu dať za to a zvýšiť príjem do kasy a verte mi, že bolo by to účinnejšie než tú rozprávať a robiť roztržky medzi poslancami, mestskou políciou, štátnou políciou.
 
p. Raši, primátor mesta Košice - Ďakujem pekne. Myslím si, že riešime. Tu je otázne, či je to riešené dostatočnou výškou pokuty. Lebo niekedy výška pokuty presne tak kvôli možnému zisku za prekročenie a porušenie času je zanedbateľná. Môžeme si to pozrieť a vrátiť sa k tomu na niektorom z najbližších mestských zastupiteľstiev. Poprosím o stručnú, faktografickú reakciu pána náčelníka.

p. Bukuš, náčelník MP - Ďakujem za pochvaly za mestskú políciu. A ohľadom hluku,   reagujeme na každý podnet. Keď niekto zavolá na 159, ale všade nemôžeme byť. Takže tie zatváracie hodiny kontrolujeme aj prijímame určité opatrenia. Neviem, že by vyhodili mestských policajtov z nejakého podniku, lebo by to bol útok na verejného činiteľa. Takže keď niekto vie o tom, nech mi to povie. Ďakujem. 

p. Raši, primátor mesta Košice - Ďakujem pekne pán náčelník. Ak sa  nikto ďalší nehlási do rozpravy, uzatváram rozpravu k tomuto bodu a poprosím o predloženie návrhu uznesenia.

p. Kandráč, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení Štatútu mesta Košice berie na vedomie Správu náčelníka Mestskej polície Košice o činnosti Mestskej polície Košice od 1. 7. 2011 do 31. 12. 2011.“

Hlasovanie č. 14 -	za: 44, proti: 0, zdržali sa: 0
 
p. Raši, primátor mesta Košice – Konštatujem, že znesenie bolo schválené. 
Chcem poprosiť pána náčelníka, aby nezaspal na vavrínoch, lebo po pochvale prichádza zaslúžený trest a pokračoval tak ďalej. 
- - -

Bod č. 5
Správa o odpovediach na interpelácie a dopyty poslancov mestského zastupiteľstva, ktoré  boli  prednesené na VIII. rokovaní MZ dňa 5. 12. 2011

p. Raši, primátor mesta Košice - Prejdeme k bodu číslo 5. Poprosím p. Ing. Lazúra, riaditeľa Magistrátu mesta Košice, aby uviedol materiál.

p. Lazúr, riaditeľ MMK - Predkladám vám správu o odpovediach na interpelácie a dopyty poslancov z VIII. rokovania mestského zastupiteľstva. V čase, keď sa zastupiteľstvo konalo niektoré námety, respektíve podnety, ktoré ste dávali, už boli vyriešené. Ďalšie boli vyriešené do tohto mestského zastupiteľstva. Potom sú v interpretácie a dopyty, ktoré sa týkajú námetov, ktoré či z finančných možností mesta, alebo z legislatívnych podmienok nie je možné riešiť v krátkom časovom horizonte. Sú to dlhodobé problémy, čiže mesto sa s nimi zaoberá. Všetci ste dostali tento materiál. Odporúčam, aby ste ho zobrali na vedomie a chcem upozorniť, že pokiaľ máte nejaké interpelácie alebo dopyty, ktoré prednášate na mestskom zastupiteľstve, ktoré je raz za 2 - 3 mesiace, nie je problém, pokiaľ nás oslovíte aj medzi mestskými zastupiteľstvami, budeme sa vám venovať a odpovedať. 

p. Raši, primátor mesta Košice - Otváram rozpravu.

p. Hlinka, poslanec MZ - Ja by som sa chcel vrátiť k odpovedi ohľadne zateplenia budovy a výmeny okien na Základnej škole Požiarnická. V odpovedi sa hovorí, že táto požiadavka je zahrnutá do zoznamu požiadaviek pre tohoročný rozpočet. Avšak, čo sa týka investícií zatiaľ sa neeviduje požiadavka Základnej školy Požiarnická na tieto práce. Citoval som z tej odpovede. To znemná buď sa eviduje alebo sa neeviduje. Podľa mojich informácií, ktoré mám osobne od pána riaditeľa tejto školy, takáto požiadavka zo strany školy, ktorá je myslím si plne opodstatnená, bola vznesená ešte na konci uplynulého školského roka, respektíve začiatkom tohto školského roka. Myslím si, že táto odpoveď na túto moju interpeláciu trošku ide mimo toho, čo bolo treba riešiť a tak isto aj odpoveď na interpeláciu vo veci likvidácie nepovolenej skládky v zeleni medzi Alejovou a Ostravskou ulicou poúča, že čo je treba urobiť preto, aby sa zlikvidoval  komunálny odpad, ktorý je tam uložený v rozpore so zákonom, že je treba napríklad zveriť pozemky do Správy mestskej zelene, ktoré sú vo vlastníctve mesta, ktorá zabezpečí to odstránenie. Ja som si predstavoval, že keď som o tejto veci hovoril, že nepochybne tu na magistráte, alebo možno že Správe mestskej zelene je tento problém dostatočne známy, pretože táto skládka sa tam opätovne vždy vytvára. Očakával som inú ústretovosť k tomu, pretože konštatovať, že čo je nutné urobiť... Rád by som vedieť dokedy sa to urobí, pretože zverenie pozemku do správy našej mestskej firmy nevidím ako nejaký problém na dlhé trate. Bol by som rád, keby sa táto vec zrealizovala do nejakého konkrétnejšieho výsledku. Toľko. Ďakujem za pozornosť. 

p. Raši, primátor mesta Košice - Ďakujem pekne. Nechám aj ostatných poslancov, aby vzniesli svoje dotazy a potom by reagoval pán riaditeľ. 

p. Blaškovičová, poslankyňa MZ - Nadviazala by som na svojho kolegu pána poslanca Hlinku. Pán riaditeľ neviem kto formuluje tie odpovede na interpelácie, ale keď som si ja prečítala moju odpoveď, asi o 4 vety bolo viac napísané než to, čo som napísala ja. Čiže to boli 4 vety s rozšíreným komentárom. To je vlastne konštatovanie toho, čo som napísala a písala som o problematike znečistenia a o asociáloch v mestskom parku a dotyčný, kto to napísal to skonštatoval, že je to tak, že teda v Starom meste sa málo upratuje a v parku sú asociáli. Ale ja som tak isto čakala inú odpoveď. Čakala som, že sa niekto vyjadrí k tomu, že áno v tých uliciach, ktoré sú naozaj frekventované turisticky, že bude napísané „áno je takýto problém, tak sa tam prídu pozrieť častejšie na mostík do mestského parku, kde sú rozbité črepiny“. Áno, niekto sa pozrie častejšie, viackrát sa tam zastaví mestská polícia, alebo aspoň napísané mestská polícia nepríde lebo nie je, má iné povinnosti. Ale zopakovať len to, čo som napísala ja, tak takáto odpoveď sa mi neveľmi páčila. 

p. Raši, primátor mesta Košice - Ďakujem pekne. Potom na záver pán riaditeľ. To sa ani mne nepáči. Poprosím o reakciu chcel by som sa ešte spýtať dám, keďže je tu dosť teplo, či vám bude vadiť keď si niektorí páni vyzlečú saká. Ak nie, ďakujem pekne.

M. Kočiš, poslanec MZ - Rovnako sa chcem poďakovať za odpoveď na interpeláciu, v ktorej som sa pýtal na riešenie problému s kapacitou cintorína MČ Lorinčík. Pán primátor, chcel by som vás požiadať tak, ako sme sa minule rozprávali, prisľúbili ste nám to spoločné stretnutie. Naozaj stretnime sa za účasti dotknutých starostov a poďme ten problém vyriešiť, lebo títo obyvatelia naozaj nemajú kde pochovávať svojich blízkych. Pomôžme im aspoň týmto spôsobom a poďme to nejako vyriešiť. Neposúvajme to pred sebou. Spravme rozhodnutie, ktoré vyrieši tento problém. 

p. Raši, primátor mesta Košice - Ďakujem pekne pán poslanec už to riešime aj s dotknutou firmou, ktorá chcela robiť zámenu pozemkov. Rieši to právne, rieši to JUDr. Hajduček a myslím si, že to bude v dohľadnej dobe doriešené. Ide tam len o to, aby sa adekvátna cena mestských pozemkov vymenila za adekvátnu cenu súkromných, lebo viete, že pozemok súkromného investora je výrazne limitovaný z hľadiska použitia a mestský pozemok, ktorý chce je výrazne lepší. Čiže riešime to ale tak, aby na tom nebol nikto stratový, aby to potom aj prešlo pri mestskom zastupiteľstve. 

p. Kažimír, poslanec MZ - Rád by som nadviazal na kolegu pána starostu Hlinku vo veci rekonštrukcie Základnej školy Požiarnickej a to preto, lebo som tak isto členom rady školy. Takže poprosím, ja rozumiem pán riaditeľ magistrátu, že samozrejme rozpočet mesta je limitovaný určitým balíkom peňazí a vždy by sme mali hovoriť o prioritách. Pozeral som si rozpočet mesta, program školstvo a v kapitálových výdavkov som našiel výstavbu oplotenia pri jednej škole, dobudovanie futbalového ihriska. Bol som niekoľkokrát na zasadnutí rady školy. Prešiel som si celú školu s kolegami aj s pani poslankyňou Čekanovou. Myslím si, že výmena okien pokiaľ deti sedia v škole vo vetrovkách, učitelia tak isto a majú zdravotné problémy, mala by byť priorita číslo 1 v rozpočte. Určite v tomto bode sa budem pýtať aj predsedu školskej komisie pána Sidora, ako školská komisia sa postavila k určitým prioritám, prečo sú tieto body takto navrhnuté. Myslím si, že na úvod to stačí. Ale určite v bode rozpočtu sa k tomu vrátim. 

p. Raši, primátor mesta Košice - Ďakujem pekne pán poslanec a ja tak isto sa k tomu vyjadrím v bode rozpočtu. Naozaj, čo prečítam, čo sa tu dialo, tak potom budeme všetci plakať a to myslím úplne vážne, keď budem čítať fakty, ktoré sa tu diali za bývalého vedenia. Ďakujem pekne, poprosím o reakciu pána riaditeľa.

p. Lazúr, riaditeľ MMK - Ja by som začal s pánom poslancom Hlinkom a týka sa to aj pána poslanca Kažimíra. Čo sa týka Základnej školy Požiarnická samozrejme, že rozpočet je daný svojim celkovým objemom a zo zákona musí byť vyrovnaný. Naša filozofia čo sa týka školstva je, aby absolútne boli pokryté havárie a to je jedno, či to je základná škola, materská škola, či to má právnu alebo nemá právnu subjektivitu a následne z peňazí, ktoré ostanú budeme prerozdeľovať podľa potreby. Ak na Požiarnickej je takýto vážny stav, určite sa dostane do poradia, vieme o tom. Nedá sa detailne do poslednej akcie rozdeliť tých pár eur, ktoré sú tam a povedať presne to a to. 
Keď je niečo vytknuté „áno“, ale to nie definitívne. Chcem upozorniť, že školstvo hospodári so svojím rozpočtom tak, že väčšinou v druhej polovici roka sa zistí, že sú nejaké zvyšné peniaze, tie automatický ostávajú v školstve a používajú sa na tieto akcie. 
Čo sa tyká skládky beriem to tak trošku ako nepochopenie, pretože v tej vašej odpovedi na vašu interpeláciu bolo jasne povedané, že bolo urobené čistenie zo strany mesta, ale len na mestských pozemkoch. My môžeme len vyzývať majiteľov súkromných pozemkov, alebo vyzvať Obvodný úrad životného prostredia, aby zjednal nápravu. To zverenie je samozrejme nejaký postup, nejaká technika Je to z toho titulu, že keď to je v Správe mestskej zelene, automaticky dochádza k odstráneniu náletových drevín, pretože samozrejme kriaky, stromy to je dobré prostredie na to, aby sa tam udržiavali asociáli, bezdomovci, alebo aby tam vyvážali odpad. Čiže o tom je táto odpoveď. Trošku to beriem ako nepochopenie, lebo myslím si že mesto svoju prácu vykonalo. 
Čo sa týka pani poslankyne Blaškovičovej Hrnčiarska jasne bola definovaná, že bude riešená v rámci EHMK. Bolo to v interpelácii. 
Čo sa týka upratovania. Áno, mali sme finančné problémy, mali sme hlboko prekročený rozpočet voči Kositu v minulom roku. Bolo to dané majstrovstvami sveta, ktoré stáli toto mesto extra peniaze, či z pohľadu ciest, z pohľadu údržby, čistenia a tak ďalej. Táto situácia bola len v minulom roku. Od nového roka, respektíve do jesene, lebo cez sviatky vianočné a na nový rok fungovalo všetko ako malo. V tomto roku ideme v normálnom klasickom režime, čiže žiadne znižovanie cyklov ani počtov ľudí, ktorí urobia túto údržbu v Starom meste na Hlavnej a v okolí. 
Pánovi poslancovi reagoval pán primátor a pán poslanec Kažimír detto. 
 
p. Raši, primátor mesta Košice - Ďakujem pekne. Ak sa nikto ďalší nehlási do rozpravy uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Kandráč, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení Rokovacieho poriadku Mestského zastupiteľstva v Košiciach berie na vedomie Správu o odpovediach na interpelácie a dopyty poslancov mestského zastupiteľstva, ktoré boli prednesené na VIII. rokovaní Mestského zastupiteľstva v Košiciach dňa 5. 12. 2011. 

Hlasovanie č. 15 -	za: 41, proti: 0, zdržali sa: 1

p. Raši, primátor mesta Košice – Konštatujem, že uznesenie bolo schválené.
- - -

Bod č. 6 
Návrh na zmeny a doplnenia Štatútu mesta Košice

 p. Raši, primátor mesta Košice - Prosím pani námestníčku primátora, aby stručne uviedla materiál.

p. Lenártová, námestníčka primátora - Sú to návrhy na zmeny a doplnenie štatútu podľa § 39a, 39b, nakoľko v bytovom fonde mesta Košice došlo počas dlhých rokov k veľkým zmenám a tieto návrhy, alebo tieto zmeny neboli riešené, alebo boli iba minimálne obsiahnuté v štvrtom diele. Poprosila by som k tomuto vyjadrenie pána doktora Hajdučka z právneho oddelenia.

p. Hajduček, zástupca riaditeľa MMK - Tento materiál bol predložený z iniciatívy jednak Bytového podniku mesta Košice a z iniciatívy niektorých poslancov, najmä pani poslankyne Jenčovej, ktorá je súčasne členkou dozornej rady Bytového podniku mesta Košice. Hneď na úvod by som chcel zdôrazniť, že tento materiál úzko súvisí a priamo nadväzuje na materiál číslo 7 „Pravidlá prenajímania bytov“, ktoré bližšie upravujú to, čo je navrhované zmeniť v Štatúte mesta Košice. Jedná sa o zmenu § 39a kde doposiaľ nebolo umožnené aby sa prenajímali byty, ktoré sú momentálne voľné a bytový podnik v priebehu roka vynakladá na opravu a údržbu približne 50 tis. eur. Doterajšie ustanovenie štatútu mesta neumožnil tieto byty prenajať fyzickým osobám a preto  zmena v bode písm. b) túto zmenu zavádza. Všetky ostatné podrobnosti sú dôsledne upravené v pravidlách, ktoré sú však ďalším materiálom, ktorý je uvádzaný pod bodom číslo 7. 

p. Raši, primátor mesta Košice - Ďakujem pekne pán doktor, nasleduje do rozpravy prihlásená pani poslankyňa Jenčová, po nej pani poslankyňa Blaškovičová. Nech sa páči.

p. Jenčová, poslankyňa MZ - Ďakujem za slovo pán primátor. Pokiaľ si spomínate ešte v minulom roku som žiadala magistrát, aby túto zmenu štatútu pripravil. Minimálne 5 rokov ma vždycky v rozpočte iritovala čiastka jedna a pol milióna, ktoré toto mesto hodilo do studne a hodilo ich takto každý rok miesto toho, aby sme ich použili napríklad aj na opravy okien v školách. Takže konečne tento materiál je na stole, aby nám byty nestáli prázdne a mesto nehádzalo peniaze do studne. K tomuto štatútu mám pozmeňujúci návrh, ktorý som vám včera poslala mailom. Predložený návrh v pôvodnom znení, pokiaľ by bod 3 bol v tomto znení tak to je menej pružné a môj návrh hovorí o tom, že sa bude pružnejšie riešiť z hľadiska časovej a finančnej náročnosti. Dalo by sa povedať, že hovoríme o takzvaných služobných bytoch na prechodné ubytovanie, pretože čakať na plánované zastupiteľstvo, ktoré je raz za 3 mesiace, alebo zvolávať mimoriadne rokovanie nie je celkom efektívne. Pokiaľ by sa byty vyčlenili týmto spôsobom dopredu, ako je v pôvodnom návrhu, tak opäť by mohli stáť neobsadené a mesto by malo s nimi opäť náklady. Preto moje navrhované znenie v paragrafe 39b, ods. 3 znie nasledovne: „Primátor mesta po prerokovaní osobitnou komisiou môže rozhodnúť o pridelení bytu vo vlastníctve mesta v hybridných domoch na účely prechodného ubytovania osôb, na ubytovaní ktorých má osobitný záujem pre ich prínos pre zabezpečenie úloh mesta alebo pre kultúrny, duchovný, spoločenský a hospodársky rozvoj mesta.“ Predkladám pozmeňujúci návrh celého bodu 3 k pôvodnému a bolo vám to mailom zaslané včera. 

p. Blaškovičová, poslankyňa MZ - Chcela by som podporiť pozmeňujúci návrh pani kolegyne Jenčovej a keďže sa nikto k jej návrhu zatiaľ nehlási chcem využiť príležitosť, že sa otvorila zmena štatútu. Chcela by som vás požiadať kolegyne, kolegovia, dostali ste na stôl občiansky návrh na doplnenie jedného odstavca štatútu mesta na doplnenie § 97. Tento § 97 hovorí v dvoch bodoch o spolupráci mesta a mestských časti s ďalšími osobami. V tomto prípade by to mohlo byť o spolupráci s vlastnými občanmi. Vy, ktorí tu sedíte už dlhšie, pamätáte si, že na konci minulého volebného obdobia po takých zvláštnych peripetiách prešlo uznesenie, v ktorom sa mesto zaviazalo uverejňovať na svojej hlavnej stránke materiály, ktoré sa týkajú občanov. Môžeme s radosťou konštatovať, že naozaj to že dnes je X. zasadnutie zastupiteľstvá visí na hlavnej stránke a občania sa nemusia ťažkopádne prelúskavať k informáciám, ktoré sú pre nich dôležité. S takýmto istým prístupom sa stretávame aj pri informovanosti mestských časti voči vlastným občanom. Mnohokrát podujatia, ktoré mesto organizuje alebo dôležité materiály, ktoré sa majú prejednávať sa týkajú mestských časti a tým, že Košice majú 22 mestských časti je to akoby sa uverejňoval na stránke Slovenskej republiky nejaký materiál, ktorý sa týka Košíc, ale už na stránke Košíc by sme o tam nenašli ani zmienku. Takže pokladám za celkom legitímne, aby sa občania dožadovali aby takéto dôležité informácie boli aj na stránkach ich mestských časti. Viem, že okrem jedinej mestskej časti, všetky majú vlastné webstránky. Všetky majú informačné tabule a je možnosť, aby oboznámili vlastných občanov o veciach, ktoré im zmenia v značnej miere život. Takže verím, že ste si prečítali ten list, ktorý nám doručili občania, ktorí sú dole podpísaní a dovolím si vám prečítať návrh ods. 3, ktorým by sa doplnil štatút mesta. Nie je tam nič také, ktoré by muselo prechádzať nejakou legislatívnou komisiou,  nie je tam nič zložité žiadne paragrafy a ustanovenia. Jednoduchá veta, ktorá si myslím pomôže lepšiemu životu občanov nášho mesta. Takže vám to prečítam. „Dotknuté mestské časti zverejňujú na úradných tabuliach, webstránke a výlepových miestach prevádzkovaných mestskými časťami všetky oznamy a pozvánky pre verejnosť o akciách organizovaných mestom Košice, ak sa daná akcia týka dotknutej mestskej časti ako je rozpočet mesta, body rokovania mestského zastupiteľstva, verejné prerokovávanie okolo územného plánu rozvoja obce a iné.“ Predložím to návrhovej komisii. 

p. Raši, primátor mesta Košice - Ďakujem pekne. Ja zareagujem len veľmi krátko, kým dám slovo ďalšiemu rečníkovi. Určite aj jeden návrh, ktorý dala pani starostka a poslankyňa Jenčová aj druhý návrh, sú veľmi dobré. Ja len poprosím, keďže ide o zmenu štatútu, ktorá ide určitými pravidlami z hľadiska legislatívy, aby sa náš legislatívny odbor k tomu vyjadril, pretože viem, že návrh ktorý dávala pani poslankyňa Jenčová prešiel komisiou. Toto je návrh, ktorý došiel teraz aj keď obsahovo je by som povedal nijako nekomplikovaný, len aby sme dodržali ten proces, aby to čo schválime mohlo byť aj v štatúte potom uverejnené, pretože vieme, že to má určité špeciálne pravidlá. Takže to poprosím, zatiaľ nech sa poradí komisia a dám slovo pánovi poslancovi Rusnákovi. Nech sa páči.

p. Rusnák, poslanec MZ - Keďže dlhodobo počúvame o tom aké máme problémy v obytných domoch, alebo v takzvaných hybridných domoch, kde mesto vlastní jeden, dva alebo maximálne tri byty, ja by som si dovolil upraviť tento návrh a dať pozmeňovací návrh. Týka sa § 39 písm. b) prvého odseku, kde by bod a) ostal v pôvodnom znení alebo v znení návrhu pôvodného, ale vymeniť body b) a c), tzn. písm. b) by znelo "predajú sa v dražbe" a písm. c) "prenájmu sa fyzickým osobám podľa pravidiel vydaných mestom".  Je to návrh, ktorý rieši myslím si viac problémov, aj v prípade prenajatia týchto bytov. kde veľakrát sa stane, že nájomcovia si neplnia svoje záväzky, neplatia nájomné alebo nemajú na to, aby ho platili a byty ostávajú voľné. Potom sú s tým problémy. Myslím si, že tento návrh by vyriešil aj tento problém a samozrejme priniesol by do mestskej kasy aj viac peňazí. 

p. Raši, primátor mesta Košice - Ďakujem pekne pán starosta. Chcem sa spýtať, prešiel tento návrh legislatívnou komisiou? Poprosím, aby využili naši právnici čas, čiže máme návrh pani starostky Jenčovej, ktorý prešiel komisiou a obsahovo nebol žiaden problém. Máme návrh pani poslankyne Blaškovičovej, ktorý tak isto je obsahovo veľmi dobrý a máme návrh pána poslanca Rusnáka. Tieto dva návrhy ale neprešli komisiou. Po skončení rozpravy potrebujeme jasnú odpoveď, či budeme môcť alebo nebudeme môcť o nich hlasovať z hľadiska zmien v Štatúte mesta Košice. 

p. Jenčová, poslankyňa MZ - Faktická pripomienka. Ja by som chcela reagovať na pána poslanca Rusnáka. Principiálne by to bolo možné tieto body vymeniť, ale potom sa pýtam, kde je sociálna politika mesta. Vlastne nejakým spôsobom nie postarať sa, ale dať možnosť bývania vlastným občanom, keď mi všetky byty predáme na dražbe, keby to išlo týmto spôsobom ako navrhuje pán Rusnák, tak potom čo ponúkneme mladým ľuďom a našim občanom? Akú možnosť, akú šancu im dáme mať vlastnú strechu nad hlavou?
 
p. Dečo, poslanec MZ - Faktická pripomienka. Chcem upozorniť, že rozlišujme medzi bytmi. Pán poslanec Rusnák nehovoril o sociálnych bytoch hovoril o zámene tých bodov takže myslím si, že fakt nie je potrebná žiadna vážna právna analýza, lebo každý poslanec má právo podať procedurálny návrh a tu sa jedna len o zámenu bodov. Nič viac som nechcel, ďakujem. 

p. Raši, primátor mesta Košice - Súhlasím s vami. Ide o to, že či akékoľvek zmena musí prechádzať tým procesom, alebo nie, ako je to pri zmenách štatútu. Momentálne nejde o obsah, ale o legislatívnu techniku, či možné je alebo nie je. Preto som povedal, že keď ukončím rozpravu, budeme potrebovať vyjadrenie, lebo po obsahovej stránke sa vyjadrí každý v hlasovaní. Pán poslanec Rusnák mal ešte faktickú a potom bude nasledovať v rozprave pán poslanec Kažimír. 

p. Rusnák, poslanec MZ - Faktická pripomienka. Ďakujem pán primátor. Pripomienku som podal momentálne v zmysle aj diskusie aj z toho, čo bolo povedané predtým. Teda mám jednu otázku, či aj to, čo sme dostali od p. Jenčovej včera mailom, či tieto pripomienky prešli legislatívno-právnou komisiou. Aj keď už sa o tom bavíme. 

p. Raši, primátor mesta Košice - Ďakujem pekne, mám informáciu že prešli. Ale bude to potom zodpovedané naším majetkovoprávnym. S faktickou pripomienkou ešte poslanec Ihnát.

p. Ihnát, poslanec MZ - Faktická pripomienka. Na bytovej sociálnej komisii práve okolo tejto situácie a problematiky, ktorú tu naviedla kolegyňa Jenčová bola živá diskusia a jednoducho naozaj sme šli tou cestou pomôcť mladým rodinám. Treba si uvedomiť, že  mladá rodina to nebude mať jednoduché. Ona do toho bytu bude musieť investovať a byt nedostane len tak zadarmo. Aj v cieľoch tohto vedenia mesta je pomôcť mladým rodinám a jednoducho ísť aj touto sociálnou politikou. 

p. Kažimír, poslanec MZ - Chcem len povedať, že podporujem návrh aktivistov, ktorí sú tu podpísaní, čo sa týka zmeny štatútu pokiaľ bude samozrejme legislatívne to možné, a že nebude nijaký právny problém návrh aj napriek tomu, že medzi pánom Liptákom a mnou zúri trošku mala internetová vojna.  

p. Raši, primátor mesta Košice - Ďakujem pekne. Ja tiež tento návrh veľmi dobrovoľne podporujem, lebo keď čokoľvek dobre urobím, taktiež v rámci internetu mi potom vravia, že som to urobil pod nátlakom. Čiže aj mne sa dobrovoľne ten návrh páči napriek tomu, že nie som plný obľúbenec navrhovateľa. 

p. Jenčová, poslankyňa MZ - Faktická pripomienka. Ja by som poprosila pán primátor, keby ste dali priestor aj riaditeľovi bytového podniku, že o akých bytoch vlastne hovoríme, v akom sú stave, o koľko bytov sa jedná, aby sme sa bavili koncepčne a o čom tie byty sú. 
 
p. Raši, primátor mesta Košice - Ďakujem pekne. Slovo dám potom, len chcem, aby každý dal svoje pripomienky, aby sme to potom komplexne vyriešili. 

p. Béreš, poslanec MZ - Predbehla ma pani poslankyňa. Moja otázka smerovala k tomu o koľkých takýchto bytoch sa bavíme a v prípade, ak ide teraz to preženiem o 5 - 6 bytov, budeme sa tu tváriť, že riešime bytovú politiku mladých ľudí, ako tiež nie je celkom reálne. 

p. Betuš, poslanec MZ - Ja by som sa chcel len vyjadriť k procedúre a to je dosť dôležité, pretože aby sme nevytvorili teraz nejaký precedens, ktorý by nás mohol v budúcnosti nejakým spôsobom mrzieť pri schvaľovaní takého dôležitého dokumentu ako je štatút. 

p. Lenártová, námestníčka primátora - Faktická pripomienka. Ja touto formou chcem dať procedurálny návrh na prerušenie rokovania v tomto bode, keďže naozaj je to veľmi vážna vec, aby tu nevznikla situácia, že riešime otázky štatútu a pripadá mi to, ako naozaj horúcou ihlou šité. Navrhujem, aby sme prerušili rokovanie o tomto bode a následne po dopracovaní a po schválení legislatívnou komisiou pokračovali na budúcom rokovaní. 

p. Raši, primátor mesta Košice - Dobre, takže bol podaný procedurálny návrh, o ktorom budeme hlasovať ako o prvom a bez ohľadu na to, ako dopadne dal by som slovo nech sa vyjadria naši legislatívci, aj bytový podnik. Budeme hlasovať o procedurálnom návrhu poslankyne a viceprimátorky p. Lenártovej o prerušení rokovania o tomto bode. Prosím hlasujte.

Hlasovanie č. 16 -	za: 40, proti: 1, zdržali sa: 4

p. Raši, primátor mesta Košice – Konštatujem, že rokovanie o tomto bode je prerušené a požiadal by som ešte predtým, ako prejdeme k ďalšiemu bodu, aby sme dostali informáciu, aby sme vedeli nabudúce čo treba urobiť, aby sme tento bod mohli aj so všetkými pripomienkami, ktoré sú myslím si všeobecne akceptovateľné, tento materiál dotiahnuť. Najprv by som poprosil stanovisko právne, potom by som poprosil stanovisko bytového podniku, aby sme vedeli o akých počtoch sa rozprávame.

p. Hajduček, zástupca riaditeľa MMK - K návrhom, ktoré odzneli od jednotlivých poslancov by som povedal len toľko, že návrhy poslankyne Jenčovej a poslanca Rusnaka sa dotýkali prejednávaných bodov, teda o týchto by bolo možné rokovať a hlasovať v mestskom zastupiteľstve. Čo sa týka zmeny štatútu v paragrafe 97, ktorý predniesla poslankyňa Blaškovičová, o tom by nebolo správne rokovať a hlasovať vzhľadom k tomu, že sa jedná o nový materiál, o nový návrh, ktorý nebol v programe a neprešiel legislatívnym procesom. 

p. Raši, primátor mesta Košice – Poprosil by som, aby sa na ďalšie zastupiteľstvo zapracovalo všetko, aby sme to už mali komplexne urobené, aby sme si schválili zmenu štatútu takú, aká bude všetkým ľuďom vyhovovať. Poprosil by som pána riaditeľa bytového podniku o krátke vyjadrenie k dotazu poslancov.

p. Lehotzký, riaditeľ BPMK - V tomto bode sa jedná spolu o 307 takzvaných hybridných bytov, z čoho 121 je obsadených platnou nájomnou zmluvou, 20 pre fyzické osoby, 27 bytov je prenajatých právnickým osobám. Právnych voľných bytov je 67, čo sú právne voľné, nezadané, neobsadené. Právne voľné byty ale neodovzdané mestu. Vo výpovedi z nájmu je 60 bytov, po uplynutí dobu nájmu 21 a protiprávne obsadených je 11 bytov. Dohromady je to 307 bytov. Právne voľné byty odovzdaných 67 bytov. Čo sa týka otázky pani poslankyne Jenčovej, tieto byty sú naozaj nie v dobrom technickom stave a týmto materiálom by došlo k tomu, žeby prípadní nájomcovia mohli byty zveľadiť a dať do užívania schopného stavu. Momentálne v takomto stave nie sú.

p. Raši, primátor mesta Košice - Ďakujem pekne za informáciu. Čiže schválili sme procedurálny návrh pani námestníčky. Je prerušené rokovanie o tomto bode. Poprosím všetkých zainteresovaných, aby ten legislatívny proces do ďalšieho zastupiteľstva dotiahli tak, aby sme si na budúce zastupiteľstvo mohli zmeniť zmeny štatútu, ako ste to požadovali.
- - -

Bod č. 7 
Návrh Pravidiel prenajímania hybridných bytov vo vlastníctve mesta Košice

p. Raši, primátor mesta Košice - Poprosím pani námestníčku Lenártovú, aby uviedla materiál. 

p. Lenártová námestníčka primátora - Tento materiál plne úzko nadväzuje na predchádzajúci materiál, ktorý sme prerušili, ale aj tak musíme dať priestor na vaše pozmeňujúce návrhy a potom budeme pokračovať ďalej. 

p. Raši, primátor mesta Košice - Otváram rozpravu. Pokiaľ sú nejaké pozmeňujúce resp. doplňujúce návrhy, nech sa páči.

p. Grüllingová, poslankyňa MZ - Ja si myslím, že predkladateľ môže návrh stiahnuť aj počas rokovania.
p. Raši, primátor mesta Košice - Dovolím si upozorniť, že materiál môže byť stiahnutý počas rokovania iba pred schválením programu. Nakoľko bol tento materiál schválený,  môže byť prerušený tak, ako sme to urobili teraz. 

p. Lenártová námestníčka primátora - Opäť podávam procedurálny návrh na prerušenie rokovania o tomto bode, keďže nemá význam o tom rokovať, pretože úplne úzko nadväzoval na bod číslo 6. Čiže prerušíme rokovanie aj o tomto bode a bude to na budúce mestské zastupiteľstvo, ako celok, dva body. 

p. Raši, primátor mesta Košice - Ďakujem pekne. Bol podaný procedurálny návrh pani námestníčky Lenártovej a budeme hlasovať o návrhu prerušenia rokovania o bode číslo 7 so zdôvodnením úzkeho súvisu s bodom číslo 6. Prosím hlasujte. 

Hlasovanie č. 17 -	za: 43, proti: 0, zdržali sa: 1

p. Raši, primátor mesta Košice – Konštatujem, že procedurálny návrh bol schválený a  prerušujem rokovanie o tomto bode tak isto, ako som povedal k bodu číslo 6. Prosím doplniť celú formálnu stránku jedného aj druhého bodu, aby mohol byť schválený na ďalšom zastupiteľstve.
- - -

Bod č. 8
Zmena a doplnenie Organizačného poriadku Mestskej polície v Košiciach

p. Raši, primátor mesta Košice - Pod bodom číslo 8 predkladám materiál Zmenu a doplnenie organizačného poriadku Mestskej polície v Košiciach. Poprosím náčelníka Mestskej polície, aby krátko uviedol materiál o základné zmeny a doplnenia, ktoré obsahuje.

p. Bukuš, náčelník MP - Predkladáme návrh na zmenu organizačného poriadku z toho dôvodu, že sme spojili tri pracoviská. Dve staré pracoviská t.j. operačné stredisko,  monitorovacie stredisko a pult centralizovanej ochrany. Tieto tri zložky sa spojili do jedného celku a presťahovali sme ich zo Starého mesta do budovy magistrátu na 5. poschodie. Preto predkladáme návrh na zmenu organizačného poriadku, aby z hľadiska riadenia neriadil veliteľ stanice Stred, ale riaditeľ odboru ochrany objektov.

p. Raši, primátor mesta Košice - Otváram rozpravu k bodu číslo 8. 

p. Bereš, poslanec MZ - Aby sme pána náčelníka nenechali dlho spať na vavrínoch, tak mám zopár podstatných pripomienok k tomuto materiálu. Po prvé, keď si všimnete organizačnú štruktúru mestskej polície pod náčelníkom je šípka smerom zástupca náčelníka. Čo bude robiť, resp. zabezpečovať zástupca náčelníka, keď z návrhu tejto štruktúry vyplýva, že mu nie sú podriadené žiadne útvary mestskej polície. Podľa tohto návrhu, ako je predložený, je zaradený ako sekretárka. Nie je tu žiadna spätná väzba na organizačnú štruktúru. Po druhé, uvádza sa, že v rámci zmien o Mestskej polícii v Košiciach sa stal súčasťou operačného strediska pult centralizovanej ochrany. Bolo potrebné vykonať túto zmenu. Operačné stredisko bude súčasťou odboru ochrany objektov. Operačné stredisko predsa slúži na koordináciu hliadok celej mestskej polície, vrátane pohotovostnej ochrannej jednotky. Operačné stredisko zabezpečuje informačný tok v rámci celej mestskej polície. Logickejšie by ho bolo zaradiť pod odbor výkonu služby, pretože ich činnosť úzko súvisí s výkonom služby. Pult centrálnej ochrany je len doplnková služba mestskej polície a gro tejto činnosti je výkon služby a poskytovanie informácií. Podľa môjho názoru je to dosť nezmyselne navrhnuté, len preto, aby niekto dostal príplatok za riadenie. Ináč to nemá žiadne opodstatnenie. Samozrejme, vzhľadom na to, že operačné stredisko sa presunulo zo stanice Stred na magistrát, nemôže tak ako doposiaľ patriť pod stanicu Stred. To je pravda, ale rovnako je to aj v prípade pohotovostnej ochrannej jednotky. Ak ma slúžiť na zásahovú činnosť v rámci celého mesta, zabezpečovať zásahovú činnosť výjazdy na chránené objekty. Z hľadiska kompetencií je oveľa vhodnejšie zaradiť pohotovostnú ochrannú jednotku pod operačné stredisko priamo pod odbor výkonu služby. Po druhé, je tu súčasť úloha zabezpečiť aktualizáciu webovej stránky, uverejňovať informácie, že navrhujú preložiť z vnútorného odboru na odbor výkonu služby. Čo sa týka informácie aj keď úzko súvisia s výkonom služby nemajú charakter, ktorý by si pri ich zverejňovaní vyžadoval nejaké skúsenosti s výkonom služby. Je to administratívna záležitosť, ktorú zvládne napísať priemerný človek aj bez vzdelania. Netreba na to špecialistu. Hovorkyňa magistrátu tiež nie je policajt a zverejňuje informácie rôzneho charakteru či už z polície, bytového podniku a podobne. Najpodstatnejšia vec vzhľadom na to, že pribudli nové prvky v ustrojovacej disciplíne, je potrebné túto problematiku upraviť v smernici, ktorú na návrh náčelníka schvaľuje primátor mesta Košice. Dovolím si odcitovať z § 22 zákona o mestskej polícii bod 3. „Príslušník obecnej polície môže okrem výstrojných súčiastkov uvedených v ods. 2 aj ďalšie výstrojné súčiastky, ktoré určí obec všeobecne záväzným nariadením v rovnakom farebnom vyhotovení s primeraným označením príslušnosti k obecnej polícii.“ Čiže žiadna smernica. Zákon dáva, že to musí byť určené všeobecne záväzným nariadením. Ešte tu mám nejaké pripomienky. Ak by sme to aj schválili,  odporúčam neschváliť tento materiál a prepracovať. Nebudeš ho môcť pán primátor podpísať, lebo je v rozpore so zákonom. 

p. Raši, primátor mesta Košice - Ďakujem pekne pán poslanec. Klobúk dole, aké vedomosti máš o činnosti polície, lebo to bol tak špeciálny materiál, že polovicu z tvojich pripomienok som nepochopil. Ale určite potom požiadam o vyjadrenie náčelníka mestskej polície, lebo je to materiál, ktorý je z môjho pohľadu čisto odborný a návrhy, ktoré prichádzali, dôvod mestskej polície, aby sa poslanci vedeli rozhodnúť. Hlavne by som potreboval vyjadrenie k tomu, či je to lage artis, lebo faktom je, že iba materiál, ktorý je absolútne čistý po legislatívnej stránke môže byť aj mnou podpísaný. Asi na mňa reaguje pán poslanec Bereš, nech sa páči.

p. Bereš, poslanec MZ - Faktická pripomienka. Čakal som túto otázku. Štyri roky som bol predsedom komisie pre ochranu v rámci mesta a veľmi dôkladne som sa 4 roky venoval činnosti mestskej polície. Takže z toho vyplývajú moje informácie. 

p. Raši, primátor mesta Košice - Ďakujem pekne už to teraz chápem. 

p. Adamčíková, poslankyňa MZ - K môjmu predrečníkovi len toľko, že legislatívno-právna komisia sa zaoberala týmto materiálom. Žiadne porušenie v návrhu zákona nenašla. Je tu aj člen komisie, ktorý je príslušníkom KDH, pán poslanec Kočiš. Žiadne námietky neboli. Ja ale, ak dovolíte, predkladám na základe rokovania legislatívno-právnej komisie nový návrh na uznesenie a to z toho dôvodu, že ten ktorý bol predložený pôvodne je predložený v rozpore so zákonom v tom zmysle, že sú tam legislatívne chyby. Návrh na uznesenie sa predkladá príkazným spôsobom a nie spôsobom, že zastupiteľstvo schvaľuje nejaký návrh. Keď si to prečítate je to tam tak napísané, že zastupiteľstvo schvaľuje a navrhujeme niečo. Takže obsah samotný nie, je ten istý, len legislatívna forma je prispôsobená zákonu. Poprosím vás o podporu tohto návrhu na uznesenie. 

p. Raši, primátor mesta Košice - Ako lekár, by som sa rád priklonil k poslancovi Berešovi, ale ako primátor musím akceptovať nález legislatívnej komisie. Poprosím pána náčelníka, aby sa vyjadril k tej obsahovej stránke, ku ktorej mal poslanec Bereš pripomienky. Tú legislatívnu stránku beriem, že je v poriadku, lebo bola prekontrolovaná legislatívnou komisiou aj s úpravami, ktoré si materiál vyžadoval. Čiže pán náčelník, k tej obsahovej stránke by som vás poprosil o krátke vyjadrenie. 

p. Bukuš, náčelník MP - Ďakujem, ja len na doplnenie. My sme spojili tri pracoviská do jedného pracoviska. Zrušili sme vedúceho operačného, čo tu bolo niekoľko rokov, takže ušetrili sme, nikto neberie tam príplatok za riadenie, takže keď tam mám riaditeľa odboru, ten riadi a operačné stredisko riadi celé mesto a zastupuje náčelníka v jeho neprítomnosti. 
PCO doplnková služba. Je to ale lepšie keď vidíme, že kde sú hliadky, ktorú hliadku tam posielam a ktorá je najbližšia hliadka. 
K ustrojovacej disciplíne. Bol citovaný zákon, ale to je rovnošata. Ustrojovacia  disciplína je, že či dáme baranicu, či dáme čiapku, čo k tomu dáme. Toto bolo od roku 91. Áno, to je uznesenie nové. Zákon hovorí o služobnej rovnošate. A to je ustrojovacia disciplína, či môže mať kanady, či môže mať pracovnú, či môže mať čiapku a kravatu, bez kravaty, rozhalenka. 

p. Raši, primátor mesta Košice - Ďakujem pekne pán náčelník. Ak sa nikto nehlási do rozpravy, uzatváram rozpravu. Dúfam, že ste si to vysvetlili, lebo čas baraníc pominul vo všetkých sférach. Poprosím teda návrhovú komisiu o prednesenie návrhov uznesenia.

p. Kandráč, poslanec MZ a člen návrhovej komisie – Návrhová komisia obdržala jeden pozmeňujúci návrh od poslankyne Adamčíkovej. „Mestské zastupiteľstvo v Košiciach podľa príslušných ustanovení Štatútu mesta Košice schvaľuje zmenu a doplnenie Organizačného poriadku Mestskej polície v Košiciach nasledovne. 1) Doterajší text článok 13 sa označuje ako odstavec 1 a dopĺňa sa o nový odsek 2 ktorý znie: Súčasťou operačného strediska je aj pult centralizovanej ochrany, ktorý najmä po a) prijíma poplachové správy a oznamovacie správy a poruchové správy z chránených objektov, ako súbor technických zariadení, po b) usmerňuje a vysiela určené hliadky mestskej polície po zaznamenaní narušenia chránených objektov. Po 2) v prílohe číslo 1 Organizačného poriadku Mestskej polície v Košiciach Operačné stredisko sa presúva pod odbor ochrany objektov. V článku číslo 9 sa vypúšťa písm. g). Doterajšie písm. h) sa označuje ako písm. g). Článok číslo 11 ods. 2 sa dopĺňa o písm. e) ktoré znie: Zabezpečuje aktualizáciu webovej stránky mestskej polície a uverejňuje na nej informácie rôzneho druhu, ako sú poradenstvo, ponúkané služby občanom a podobne. V článku 18 sa dopĺňa ods. 5 ktorý znie: Ustrojovaciu disciplínu upraví samostatná smernica. Súčasťou tohto uznesenia je aj príloha č. 1 Organizačného poriadku Mestskej polície v Košiciach.“

Hlasovanie č. 18 -	za: 35, proti: 2, zdržali sa: 8

p. Raši, primátor mesta Košice – Konštatujem, že uznesenie bolo schválené. 
- - -

Bod č. 9 
Návrh VZN mesta Košice o určení názvu ulice - K letisku

p. Raši, primátor mesta Košice - Otváram k tomuto bodu rozpravu. 

M. Kočiš, poslanec MZ - Chcel by som sa možno vrátim k tej diskusii, ktorú sme tu mali na minulom zastupiteľstve. Dotýka sa to všeobecne prijímania uznesení zastupiteľstvom. Teda aj tohto bodu. Ale opäť, aj do budúcnosti, sme tu mali takú debatu o tom, aká väčšina je potrebná na schvaľovanie všeobecne záväzných nariadení. Zákon hovorí, že na prijatie VZN je potrebná trojpätinová väčšina. Vznikla však určitá polemika ohľadom toho, či aj určitá zmena toho návrhu podlieha schvaľovaniu trojpätinovou väčšinou zastupiteľstva. Priklonilo sa k návrhu že áno, že podlieha. Chcel by som len dať do pozornosti stanovisko ministerstva vnútra k tejto otázke, ktorá konštatuje, že aj keď zákon ustanovuje že je potrebný súhlas trojpätinovej väčšiny prítomných poslancov na prijatie VZN ako celku, tak na prijatie pozmeňujúceho čiže doplňujúceho návrhu k návrhu nariadenia postačuje väčšina potrebná na prijatie uznesenia. To znamená na prijatie VZN ako celku trojpätinová väčšina, na prijatie pozmeňujúcich návrhov nejakých zmien toho návrhu VZN postačuje väčšina obyčajná. Dávam to do pozornosti aj preto, aby sme sa vyhli v budúcnosti možno opätovnému zrušovaniu a opätovnému schvaľovaniu uznesení. Možno do budúcnosti by postačilo zakomponovať to do štatútu. Kým sa tak nestane, tak by som navrhol pridŕžať sa usmernenia ministerstva. 

p. Raši, primátor mesta Košice - Dobre, ďakujem pekne. Poprosil by som, až teda naši nemajú, aby ste keď môžete odovzdali kópiu, aby sme s tým vedeli pracovať ďalej. Ak sa nikto ďalší nehlási do rozpravy, tak uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje všeobecne záväzné nariadenie mesta Košice o určení názvu ulice „K letisku“ podľa predloženého návrhu.“

Hlasovanie č. 19 -	za: 44, proti: 0, zdržali sa: 0

p. Raši, primátor mesta Košice – Konštatujem, že uznesenie bolo schválené.
- - -

Bod č. 10 
Návrh VZN mesta Košice o určení názvu ulice - Na hore

p. Raši, primátor mesta Košice - Otváram rozpravu k tomuto bodu. Ak sa nikto do rozpravy nehlási uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje všeobecne záväzné nariadenie mesta Košice o určení názvu ulice „Na hore“ podľa predloženého návrhu.“

Hlasovanie č. 20 -	za: 44, proti: 0, zdržali sa: 0
 
p. Raši, primátor mesta Košice – Konštatujem, že uznesenie bolo schválené. 
- - -

Bod č. 11 
Návrh VZN mesta Košice o zmene názvu ulice  - Ungárova

p. Raši, primátor mesta Košice - Otváram rozpravu k bodu číslo 11. Ak sa nikto nehlási do rozpravy uzatváram rozpravu a poprosím návrhovú komisiu o návrh uznesenia.
 
p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje všeobecne záväzné nariadenie mesta Košice o zmene názvu ulice „Ungárova“ podľa predloženého návrhu.“

Hlasovanie č. 21 -	za: 44, proti: 0, zdržali sa: 0

p. Raši, primátor mesta Košice – Konštatujem, že uznesenie bolo schválené, ďakujem pekne.
- - -

Bod č. 12 
Návrh na zmenu VZN mesta Košice č. 112 o dotáciách na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia

p. Raši, primátor mesta Košice - Poprosím o krátke uvedenie materiálu p. PaedDr. Kavečanskú, ako vecne zodpovednú.

p. Kavečanská, vedúca referátu školstva - Návrh na zmenu VZN č. 112 sme dávali z toho dôvodu, že sme chceli zosúladiť niektoré záležitosti bývalého VZN s legislatívou. Zosúladili sme ich s podmienkou minimálneho 88 % určenia výšky dotácie pre neštátne školy a školské zariadenia. Ďalej chcem upozorniť, že VZN rieši spôsob financovania tzn. výška dotácie sa bude meniť od výšky rozpočtu. Ďalej sme spresnili podmienky priznávania dotácie a tak isto sme zosúladili spôsob financovania s ostatnými krajskými mestami. Tentokrát sa každý zriaďovateľ vie v dvoch prílohách nájsť, čiže táto zmena je prehľadná. Zmeny, ktoré sme navrhli sú najmä: zverejniť do 31. výšku dotácie. Ďalej sme tam doplnili termín požiadaviek na dotáciu, postup na spracovanie alebo potrebné náležitosti podmienky pre poskytnutie dotácie a vrátenie nevyčerpanej dotácie. Predkladaný návrh mení spôsob určenia výšky dotácie na priame, čiže formu týchto dvoch príloh. Aké kritériá sme zohľadnili? Pri tomto návrhu mesto Košice plní dve úlohy voči školám a školským zariadeniam, a to jednak zriaďovateľskú, to je plné financovanie škôl a školských zariadení vo svojej zriaďovateľskej pôsobnosti. Ďalej plní územnú povinnosť voči neštátnym školám a školským zariadeniam pôsobiacich na území mesta Košice, pretože tieto majú ešte navyše vlastného zriaďovateľa. Ide o dve rozdielne kompetencie. Doterajšie dotácie sme prehodnotili, pretože sme ich považovali za nespravodlivé voči jednotlivým školám a školským zariadeniam v súvislosti s neštátnymi centrami voľného času a školskými strediskami záujmovej činnosti. Keď sme si preštudovali, alebo išli do blízkej minulosti, tak dotácia pre centrá voľného času a napríklad pre materské školy, bola v minulosti na jednu hodinu 9,49 eura na neštátnu materskú školu, 14,78 eur pre centrum voľného času. Tam sa to pohybovalo od 1,56 krát až 1,94 krát vyššie než je dotácia na jednu vyučovaciu hodinu v CVČ. 
Nová dotácia teraz, ten rozdiel alebo respektíve ten násobok 1,1 ešte vždy je to v prospech CVČ, že tam stále vidíme nejakú rezervu. 
Prečo sme pristúpili k takýmto ďalším argumentom, prečo sme urobili túto zmenu sú, že centrum voľného času má možnosť zabezpečiť si výchovno-vzdelávací proces aj cez dohody. Uvediem zdroj správu Centra voľného času Pohoda, ktorá má 3013 žiakov a má dvoch interných a 190 externých zamestnancov cez dohody. Zdroj je správa o výchovno-vzdelávacej činnosti z minulého roka. Ďalej k zníženiu dotácie došlo aj pre naše mestské CVČ a to preto, lebo jeho zlúčením takisto predpokladáme zníženie nákladov. Ďalej musím konštatovať aj vstupné údaje, napríklad do štatistík, kde dávajú centrá voľného času a referát školstva ich musí pri predkladaní korigovať, tzn. tam ešte sú nejaké rezervy alebo nedostatky. No a samozrejme musím povedať, že vlastné príjmy súkromného CVČ sú 19,9 krát nižšie ako mestského CVČ ak dieťa odovzdá vzdelávací poukaz. A tak isto súkromné centrum bez  vzdelávacieho poukazu, ak dieťa teda nedá vzdelávací poukaz, tak jeho poplatok je 3,3 krát nižší, než je mestského CVČ. Ďalší možný príjem, ako sú vzdelávacie poukazy si ostatné školy a školské zariadenia neštátne nemôžu prijímať, čiže aj o tento zdroj prichádzajú. Preto je tá zmena, ktorá je teraz vlastne vyzerá tak, že je v neprospech CVČ. Takže toľko. 

p. Raši, primátor mesta Košice - Ďakujem pekne pani doktorka, otváram rozpravu k bodu číslo 12. 

p. Berberich, poslanec MZ - Ja by som mal nejaké technické pripomienky alebo otázky. Nezachytil som, nestihol som nejako, či bolo zapracované do pripraveného VZN, pretože v pôvodnom návrhu, ktorý máme k dispozícii je to ešte v pôvodnom znení. Jedná sa o poskytnutie dotácie, respektíve o tú žiadosť, kde sa hovorí o sídle zriaďovateľa. Mám taký pocit, že bola dávaná tam nejaká pripomienka, aby sa to uviedlo na pravú mieru v zmysle, že škola má mať sídlo na území mesta, nie zriaďovateľ, lebo potom tam by vznikli nejaké problémy. Tak toto som sa chcel spýtať, či to bude v návrhu zapracované a ak nie, potom asi by bolo vhodné to tam teda zmeniť. No a druhá vec je ešte, bolo spomínané, že to VZN by malo zrovnoprávniť to financovanie. Ja by som sa chcel spýtať, možno že tak trošku konkrétnejšie. Zaujíma ma hlavne financovanie tých cirkevných škôl, ktoré sme sa stretávali v minulom roku resp. v minulých rokoch. Lebo to už dlhodobejší problém, kde jednoducho tie dotácie boli nižšie ako na obecných školách. Tak by som chcel vedieť, že aké úpravy sa prijali. Možno tak trošku konkrétnejšie, aby sme si to vedeli nejako premietnuť do nejakých hmatateľnejších ukazovateľov. Takže toto by ma zaujímalo, ako to teda bolo prehodnotené. Mám taký pocit, keď som pozeral, neviem ako bol spracovaný návrh rozpočtu. Nechcem až do rozpočtu zachádzať, lebo keď som si to tam pozeral, tak sa mi zdalo, že tie rozdiely tam predsa len sú. Aj napriek tomu, že tie celkové sumy sú vyššie ako v roku 2011. Takže tieto 2 veci by som poprosil. 

p. Raši, primátor mesta Košice - Ďakujem pekne pán poslanec. Poprosil by som potom pani doktorku na záver, lebo zrejme bude viacej tých otázok. Ja by som len jednu krátku pripomienku dal, lebo o tejto téme som opakovane diskutoval aj s pánom arcibiskupom Boberom. To zrovnoprávnenie má dve roviny. Jedna je a tá prvá, ktorá bola problematická, je rozlišovať medzi súkromnými a súkromnými školami. Pretože táto požiadavka, ktorá na mňa bola daná zo strany pána arcibiskupa bola, že cirkevné súkromné školy nepýtajú žiadne poplatky a potom majú problém s financovaním. Iné súkromné školy tieto poplatky častokrát žiadajú a tým pádom je vlastne v skupine týchto súkromných škôl, nie je možné robiť žiaden rozdiel, lebo musia byť platené rovnako. Ale tento problém diferencovanie medzi rozličnými typmi súkromných škôl  bude potrebné riešiť legislatívou. Normálnou legislatívnou cez Ministerstvo školstva a na tú druhú otázku vám odpovie pani doktorka Kavečanská čo sa týka zmien vo financovaní medzi an blokom štátnych škôl, povedal by som a an blok súkromnými školami. Pán poslanec Berberich reakcia na mňa, nech sa páči.

p. Berberich, poslanec MZ - Ešte jednu vec som predsa len zabudol. V podstate by som chcel ešte moju požiadavku vyšpecifikovať len na tú jednu materskú školu, ktorá je taká asi najproblematickejšia, pretože sídli vo vlastnej budove. Čiže hlavne o to mi išlo. 

p. Süli, poslanec MZ - Včera na župnom zastupiteľstve sme prejednávali správu hlavného kontrolóra a s hrôzou sme zistili po dvoch rokoch, že niektoré centrá voľného času poberali poplatky. Že keď je kritériom počet žiakov, poberali finančný príspevok a dotácie neoprávnene a dlhujú späť župe nejaké peniaze 4 tis., 5 tis. eur. To isté sme mali niekedy dávnejšie, keď sme mali v Starom meste materské školy a myslím, že Staré mesto dodnes má, že jednu materskú školu v septembri sme museli zavrieť, lebo ukázalo sa, že deti boli zapísané do troch alebo dokonca do štyroch materských škôl naraz. Chcel by som sa pani doktorky Kavečanskej spýtať, ako je zabezpečená ochrana toho, aby dotácie boli oprávnené, aby po rokoch zase kontrolórka nezistila, že tieto dotácie boli zobrané na účet neoprávnené a potom by sme sa s tým trápili. Najmarkantnejšie včera  vyskytlo to, že súkromné centrá voľného času poberali povedal by som neoprávnené finančné prostriedky. V mojich očiach, prepáčte mi, to nie je priestupkové, je to rýdzi podvod. 

p. Raši, primátor mesta Košice - Ďakujem pekne, že ste otvorili túto tému, lebo myslím si, že o tom budeme robiť pri schvaľovaní rozpočtu keď sa naozaj na mňa, na členov vedenia mesta vytváral nátlak cez médiá, môžete si to pozrieť, kto ako s nimi hral a snažili sa ovplyvniť vedenie mesta. Práve tí, ktorých ste spomínali, ktorí sú obvinení z ušitých verejných obstarávaní a v porušovaní zákonov. Takže ďakujem pekne, že ste to otvorili. Určite k tomu bude diskusia pri rozpočte. A naozaj tvrdý nátlak tu na nás robili s vyhrážaním sa. 

p. Adamčíková, poslankyňa MZ - Na základe uznesenia legislatívno-právnej komisie, predkladám návrh na nové znenie § 3 novo navrhovaného ods. 6 úvodnej vety. Jedná sa o lingvistické spresnenie a zjednodušenie obsahu takto: „Cirkevné alebo súkromné základné umelecké školy, cirkevné alebo súkromné jazykové školy, cirkevné alebo súkromné materské školy a cirkevné alebo súkromné školské zariadenia, v prospech ktorých je žiadaná dotácia musia spĺňať nasledujúce podmienky:.“ 

p. Lasky, poslanec MZ - Dovoľte mi, aby som vás informoval o uznesení zo zasadnutia finančnej komisie, kde finančná komisia odporúča mestskému zastupiteľstvu prerokovať a schváliť návrhy na zmeny VZN mesta Košice č. 112 o dotáciách na prevádzkové mzdy na žiaka základnej umeleckej školy, poslucháča jazykovej školy, dieťa materskej školy, dieťa školského zariadenia o dotácie na prevádzkové mzdy. Uznesenie bolo schválené. 

p. Raši, primátor mesta Košice - Poprosil by som pani doktorku Kavečanskú, aby zareagovala na prednesené dotazy.
 
p. Kavečanská, vedúca referátu školstva - Tá prvá pripomienka. Áno, bola zapracovaná. Tzn. ten text je navrhnutý aj odobrený referátom školstva, aby sa menil tak, ako bolo požadované, čo sa týka VZN, tzn. že by malo zrovnoprávniť financovanie a bola tu otázka, aby sme bližšie určili, ako bolo. Ja tu mám navýšenie oproti minulému roku je o 15,4 % pre všetky školy a školské zariadenia okrem centier voľného času a školských stredísk záujmovej činnosti. Tam došlo k tomu zníženiu, ktoré som spomínala. Chcem povedať, že týchto 15 % navýšenia samozrejme nemusí byť konečných, závisí to zase od rozpočtu. 
Ďalej ďalšia pripomienka, ktorá bola či je robená kontrola vstupných údajov. Dovolím si zájsť do čísel v roku 2011, lebo moje pôsobenie je tu od júla 2011. Tak sa robila striktná kontrola vstupných údajov a tak isto sa robila striktná kontrola aj teraz pre rok 2012. Ale musím povedať, alebo porovnať čísla od roku 2010, kde tých klientov centier voľného času bolo 4599, po zavedení kontroly 2661. Celá situácia ešte zrejme ostane v riešení, lebo musíme samozrejme dotiahnuť dokonca aj riešenie centier voľného času v rámci mesta Košice. A posledná, myslím si, že to nebola pripomienka to bolo odporúčanie.

p. Berberich, poslanec MZ - Faktická pripomienka. Ďakujem za slovo a ďakujem aj za odpoveď. Je síce pravda, že ako bolo konštatované je to o nejaké percento, ale ja som mal skôr na mysli či sa menil ten vzorec, lebo keď som si pozrel má to súvislosť na rozpočet, tak bude hovoriť aj o tom trošku, že aj ostatné školy majú navýšené sumy, čiže tu mi to nepríde také rukolapné. Tak by som povedal, aby sa to dalo nejako tak vysvetliť, či je nejaký vzorec zmenení na výpočet, alebo v čom vlastne bude tá zmena.

p. Raši, primátor mesta Košice - Pani doktorka asi tá otázka je, že či došlo k nejakým zmenám alebo upresneniu, alebo či bol nejaký problém v minulosti s vypočítavaním a čo sa zmenilo, lebo vieme že je aplikačný vzorec na výpočet súm, ktoré pripadajú jednotlivým zariadeniam.

p. Kavečanská, vedúca referátu školstva - Vychádzali sme z toho, že pôvodný vzorec, ktorý bol a ktorý určoval čísla nebol v podstate v súlade s tým že ho nebolo možné naplniť, nakoľko dotácia či už centrálna zo Slovenska a tak isto v rozpočte sa nerovná presne 0,4. To znamená, upustili sme od vzorca, ale ako som už v úvode spomínala, zosúladili sme financovanie s ostatnými krajskými mestami. Postupovali sme v súlade so zákonom, kde vlastne zriaďovateľ, teda mesto Košice ako obec určí všeobecne záväzným nariadením výšku dotácie. Výška dotácie je určená 100 % prevádzky a mzdy pre štátne alebo verejné školy a školské zariadenia a z toho sa potom odvíjajú minimálne tých 88 % pre neštátne školy a školské zariadenia. Čiže nešlo sa podľa vzorca, ale išlo sa podľa výpočtu alebo podľa nákladov plánovaných na prevádzku a mzdy najprv verejných a z toho potom 88 neštátnych škôl a školských zariadení. 

p. Raši, primátor mesta Košice - Ďakujem pekne pani doktorka. Ak sa nikto ďalší nehlási, uzatváram rozpravu o tomto bode a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie – Návrhová komisia obdržala jeden pozmeňujúci návrh od poslankyne Adamčíkovej, ktorý znie: „Mestské zastupiteľstvo v Košiciach schvaľuje v rámci VZN č. 112 o dotáciách na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia nariadenie o dotácie na prevádzku a mzdy nasledovné znenie § 3 novonavrhovaného ods. číslo 6 úvodnej vety a to: cirkevné alebo súkromné základné umelecké školy,  cirkevné alebo súkromné jazykové školy, cirkevné alebo súkromné materské školy a cirkevné alebo súkromné školské zariadenia, v prospech ktorých je žiadaná dotácia musia spĺňať nasledujúce podmienky:“ 

Hlasovanie č. 22 -	za: 44, proti: 0, zdržali sa: 2
 
p. Raši, primátor mesta Košice – Konštatujem, že tento návrh bol schválený, prosím ďalej. 

p. Andrejčák, poslanec MZ a člen návrhovej komisie – Pôvodný návrh na uznesenie. „Mestské zastupiteľstvo v Košiciach v súlade s príslušnými ustanoveniami Štatútu mesta Košice schvaľuje zmenu všeobecne záväzného nariadenia mesta Košice č. 112 o dotáciách na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia (nariadenie o dotáciách na prevádzku a mzdy) podľa predloženého návrhu so schváleným dodatkom.“

Hlasovanie č. 23 -	za: 39, proti: 1, zdržali sa: 6
 
p. Raši, primátor mesta Košice – Konštatujem, že uznesenie bolo schválené. Ďakujem pekne.
- - -

Bod č. 13 
Doplnenie členov v radách škôl a školských zariadení v zriaďovateľskej pôsobnosti mesta Košice za zriaďovateľa

p. Raši, primátor mesta Košice - Prejdeme k bodu číslo 13. Je to materiál doplnenie členov v radách škôl a školských zariadení v zriaďovateľskej pôsobnosti mesta Košice. Za zriaďovateľa prosím pani námestníčku, aby krátko uviedla materiál.

p. Lenártová, námestníčka primátora - V súlade s § 25 ods. 12 písm. j) zákona 596 z roku 2003 o štátnej správe v školstve a školskej samospráve členstvo v radách škôl a školských zariadení zaniká smrťou člena rady školy. Vzhľadom na úmrtie poslanca mestského zastupiteľstva Ing. Ľuboša Pajtáša, ktorý bol členom Rady školy pri Základnej škole Staničná 13 a Rady školy pri Materskej škole Smetanova 11, oddelenie strategického rozvoja, referát školstva športu a mládeže navrhuje, aby mestské zastupiteľstvo delegovalo nových členov do Rady školy pri Základnej škole Staničná 13 a do Rady školy pri Materskej škole Smetanova 11 za zriaďovateľa.

p. Raši, primátor mesta Košice - Otváram rozpravu k tomuto bodu. Chcem sa spýtať, či sa za klub nenavrhne niekto za... aha dobre. Pán poslanec Petrvalský nech sa páči. 

p. Petrvalský, poslanec MZ - Ďakujem pekne za slovo pán primátor. Celý problém je v tom, že táto výmena nie je za mestského poslanca. On bol aj poslancom, ktorý bol navrhnutý z MČ Juh a práve MČ Juh navrhovala tých poslancov o ktorých teraz rozprávame aj do Materskej školy Smetanova aj do Základnej školy Staničná. Takže nie je to vecou poslaneckého klubu SDKÚ - DS. 

p. Lenártová, námestníčka primátora - Ja by som chcela len povedať, že poslanci miestneho zastupiteľstva sa schvaľujú v prípade, že nie je záujem z poslancov mestského zastupiteľstva. Keďže v radách škôl by mali byť hlavne poslanci mestského zastupiteľstva, bolo by veľmi rozumné z vášho poslaneckého klubu, aby ste určili zástupcov. 

p. Raši, primátor mesta Košice - Pokiaľ to nie problém, poprosil by som pán poslanec, keď môžete navrhnúť niekoho, kto do týchto škôl pôjde. 

p. Petrvalský, poslanec MZ - Aj túto otázku som konzultoval, ale pretože miesto mestského poslanca pána Pajtáša nastúpil mestský poslanec pán Kajfer, navrhol som pánovi predsedovi poslaneckého klubu za Smer, aby pána Kajfera na túto funkciu navrhol. Takže pokiaľ je to skutočne tak, že budeme musieť meniť mestského poslanca za mestského poslanca, tak nech tam nastúpi mestský poslanec, ktorý nastúpil za Ľuboša Pajtáša. Nie je to stranícka záležitosť, to je vecný problém. Ďakujem. 

p. Jutka, poslanec MZ - Ja len s faktickou poznámkou na doplnenie toho, čo povedala pani námestníčka. Mal by to byť poslanec mesta, ktorý v podstate zastupuje príslušnú mestskú časť, čiže nie hociktorý poslanec inej mestskej časti. Podľa mňa by to bolo logické a preto by bolo žiaduce, aby tam nastúpil ako náhradník pán Kajfer. 

p. Lenártová, námestníčka primátora - Týmto navrhujem poslanca Jaroslava Kajfera za člena Rady školy v Základnej škole Staničná a v Materskej škole Smetanova. 

p. Raši, primátor mesta Košice - Ďakujem pekne. Poprosím, aby ste ten návrh doručila potom aj návrhovej komisii a pokiaľ sa nikto ďalší nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení Štatútu mesta Košice a zákona o štátnej správe v školstve a školskej samospráve deleguje zástupcov mesta Košice do rád škôl a školských zariadení, ktorých zriaďovateľom je mesto Košice podľa prílohy a návrhov prednesených.“ 

Hlasovanie č. 24 -	za: 45, proti: 0, zdržali sa: 1

p. Raši, primátor mesta Košice – Konštatujem, že uznesenie bolo schválené. 
- - -

Bod č. 13/1 
Doplnenie členov Komisie dopravy a výstavby pri MZ

p. Raši, primátor mesta Košice - Teraz pristúpime k bodu 13/1, ktorý bol doplnený do dnešného programu rokovania mestského zastupiteľstva. Je to bod prednesený poslancom Jakubovom. Pán poslanec máte slovo.

p. Jakubov, poslanec MZ - Z dôvodu úmrtia poslanca p. Pajtáša, ktorý bol členom komisie dopravy a výstavby a na základe verbálneho odporúčania predsedu poslaneckého klubu SDKÚ-DS p. Petrvalského navrhujem, aby za člena komisie dopravy a výstavby bol zvolený pán poslanec Marián Gál.

p. Raši, primátor mesta Košice - Otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach schvaľuje poslanca mestského zastupiteľstva Mariána Gála za člena Komisie dopravy a výstavby pri MZ. 

Hlasovanie č. 25 -	za: 46, proti: 0, zdržali sa: 0

p. Raši, primátor mesta Košice – Konštatujem, že uznesenie bolo schválené, ďakujem. 
- - -

Bod č. 14 
Analýza výchovno-vzdelávacích výsledkov, úrovne riadenia a kontroly,  personálneho obsadenia  a materiálneho zabezpečenia  školského roka 2010/2011  v ZŠ, MŠ,  ZUŠ, CVČ, JŠ, SSŠ a školských zariadeniach  v zriaďovateľskej  pôsobnosti mesta Košice

p. Raši, primátor mesta Košice - Poprosím pani námestníčku, aby stručne uviedla materiál. 

p. Lenártová, námestníčka primátora - Riaditelia škôl a školských zariadení v zriaďovateľskej pôsobnosti mesta odovzdali správy na základe ktorých referát školstva, športu a mládeže vypracoval analýzu. V materiáli máte uvedené čo analýza prezentuje a čo obsahuje. Keďže tento materiál je naozaj veľmi obsiahly bol vám doručený v elektronickej podobe. 

p. Raši, primátor mesta Košice - Otváram rozpravu k bodu číslo 14. Ak sa nikto nehlási do rozpravy, uzatváram možnosť prihlásiť sa a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo podľa príslušného ustanovenia štatútu mesta berie na vedomie Analýzu výchovno-vzdelávacích výsledkov úrovne riadenia kontroly, personálneho obsadenia a materiálneho zabezpečenia školského roka 2010/2011 v základných školách, materských školách, základných umeleckých školách, centrách voľného času, jazykovej škole, stredisku služieb škole a školských zariadeniach v zriaďovateľskej pôsobnosti mesta Košice.“

Hlasovanie č. 26 -	za: 46, proti: 0, zdržali sa: 0

p. Raši, primátor mesta Košice – Konštatujem, že Uznesenie bolo schválené.
- - -

Bod č. 15 
Transformácia organizácie KOŠICE – Turizmus na oblastnú organizáciu cestovného ruchu

p. Raši, primátor mesta Košice - Pani námestníčka, nech sa páči, uveďte materiál. 

p. Lenártová, námestníčka primátora - S účinnosťou od 1. 12. 2001 bol novelizovaný zákon o podpore cestovného ruchu. Bol novelizovaný zákon 91 z roku 2010 zákonom 386 z roku 2011. Na základe toho zákona bude môcť oblastná organizácia cestovného ruchu motivačne čerpať finančné zdroje zo štátneho rozpočtu na princípe jedna ku jednej, t.j.  koľko združení finančných zdrojov vyberú dane za prenocovanie, v takej výške majú nárok na dotáciu zo štátneho rozpočtu. Vzhľadom na to že, mesto Košice v roku 2011 dosiahne 250 tis. prenocovaní, je možné aby túto oblastnú organizáciu cestovného ruchu založilo samotné mesto Košice. Náplň týchto oblastných organizácií v súčasnosti spĺňa organizácia Košice - Turizmus, ale aby mohol Košice - Turizmus čerpať štátnu dotáciu, musí sa transformovať z dôvodu, že štátnu dotáciu môže čerpať iba iná právna forma ako v súčasnosti Košice - Turizmus má. Keďže Košice - Turizmus je v súčasnosti združenie právnických osôb, musí byť transformované na novú právnickú organizáciu.  Zajtra prebehne ustanovujúce valné zhromaždenie a ak bude na účte Košice - Turizmus zo strany mesta dotácia do 15. 3. vo výške dane za prenocovanie, máme nárok čerpať štátnu dotáciu v rovnakej výške. Čiže naozaj je to výrazne motivačný prvok.

p. Raši, primátor mesta Košice - Otváram rozpravu k bodu číslo 15. 

p. Cais, poslanec MZ - Chcel by som prečítať stanovisko komisie regionálneho rozvoja cestovného ruchu. Komisia Transformáciu organizácie Košice - Turizmus na oblastnú organizáciu cestovného ruchu zobrala na vedomie a doporučuje mestskému zastupiteľstvu prerokovať a schváliť. 

p. Adamčíková, poslankyňa MZ - Na základe uznesenia legislatívno-právnej komisie si dovoľujem predložiť legislatívne pozmenený návrh na uznesenie v tomto znení: „Mestské zastupiteľstvo v Košiciach podľa príslušných ustanovení zákona o obecnom zriadení a Štatútu mesta Košice po 1) súhlasí s navrhnutým procesom založenia oblastnej organizácie cestovného ruchu  Košice - Turizmus podľa zákona o podpore cestovného ruchu v znení neskorších predpisov (ďalej len oblastná organizácia) a so zlúčením záujmového združenia právnických osôb Košice - Turizmus so sídlom Hlavná 59 Košice, IČO s oblastnou organizáciou. Po 2) schvaľuje po a) členstvo mesta Košice v oblastnej organizácii, po b) členský príspevok mesta Košice do oblastnej organizácie cestovného ruchu na rok 2012 vo výške 50 % z vybratej dane z ubytovania za rok 2011, po c) návrh stanov oblastnej organizácie. Po 3) navrhuje po a) MUDr. Renátu Lenártovú ako zástupcu mesta Košice za predsedu predstavenstva oblastnej organizácie, po b) Ing. Dušana Caisa a Ing. Miloša Ihnáta ako zástupcov mesta Košice za členov dozornej rady oblastnej organizácie.  Po 4) poveruje primátora mesta Košice MUDr. Richarda Rašiho po a) zvolať ustanovujúce valné zhromaždenie oblastnej organizácie,  po b) predložiť návrh na zloženie orgánov oblastnej organizácie ustanovujúcemu valnému zhromaždeniu. Po 5) ukladá riaditeľovi Magistrátu mesta Košice uhradiť členský príspevok mesta Košice do oblastnej organizácie cestovného ruchu na rok 2012. Termín 10. marca 2012. Zodpovedný riaditeľ magistrátu.“ 

p. Raši, primátor mesta Košice - To sú tie zmeny, ktoré pani námestníčka avizovala pred schválením programu. Forma legislatívneho charakteru. Ak sa nikto ďalší nehlási do rozpravy, uzatváram rozpravu a poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie –Návrhová komisia obdržala jeden pozmeňujúci návrh od poslankyne Adamčíkovej, ktorý znie: „Mestské zastupiteľstvo v Košiciach podľa príslušných ustanovení zákona o obecnom zriadení a Štatútu mesta Košice po 1) súhlasí podľa predloženého návrhu,  po 2) schvaľuje podľa predloženého návrhu, po 3) navrhuje podľa predloženého návrhu, po 4) poveruje podľa predloženého návrhu a po 5) ukladá podľa predloženého návrhu. Termín do 10. 3. 2012. Zodpovedný riaditeľ magistrátu.“ 

Hlasovanie č. 27 -	za: 43, proti: 0, zdržali sa: 2

p. Raši, primátor mesta Košice – Konštatujem, že tento návrh bol schválený.
- - -

Bod č. 16 
Priebežná správa o projekte Košice – Európske hlavné mesto kultúry 2013 za obdobie 7.11.2011 – 20.1.2012

p. Raši, primátor mesta Košice - Prosím pani námestníčkou o krátke uvedenie materiálu. 

p. Lenártová, námestníčka primátora - Materiál ste dostali v písomnej podobe. Ja iba chcem upozorniť, že najdôležitejšia udalosť pre nás, ktorá nás čaká v najbližšom období je monitoring v Bruseli. O záverečný monitoring v Bruseli, ktorý sa bude konať 25. apríla a na ktorý už odišli aj predbežné materiály a vlastne nezisková organizácia sa na tento monitoring pripravuje. Na základe tohto záverečného monitoringu bude rozhodnuté o udelenie ceny Meliny Mercury v hodnote 1,5 milióna eur. Ďakujem. 

p. Raši, primátor mesta Košice - Otváram rozpravu k tomuto bodu. 

p. Berberich, poslanec MZ - Myslím, že sa dá konštatovať, alebo budete so mnou súhlasiť kolegyne a kolegovia, že projekt EHMK je ojedinelým a najväčším projektom mesta svojho druhu za posledné obdobie, ktorý teda môže mestu priniesť a hlavne jeho obyvateľom veľa dobrého. Z dôvodu že v ňom ide aj o veľké investície samozrejme logicky je predmetom podrobnejšieho záujmu, tak ako nás poslancov myslím aj verejnosti. Z uvedeného dôvodu samozrejme bol predmetom kritiky zo strany terajšieho vedenia voči predchádzajúcemu vedeniu. Či bola kritika oprávnená to ukáže čas. No nakoľko náš klub v súčasnosti nemá zastúpenie v žiadnych orgánoch Európskeho hlavného mesta kultúry a dokonca ani v mestskej rade, tak pravidelnú priebežnú správu predkladanú na rokovanie sledujeme o to podrobnejšie. K predloženej správe musím konštatovať, že ak sa pristupuje zo strany vedenia projektu, resp. vedenie mesta tak zodpovedne ako sa pristúpilo k spracovaniu tejto správy, tak mám vážne obavy o dotiahnutie tohto projektu. Dovoľte mi, aby som sa venoval konkrétnym veciam zo  správy. Strana 3 predloženej správy hovorí v časti Komunikácie s Európskou úniou v dňoch 13. až 14. 11. 2011 a tak ďalej, navštívil Košice predseda monitorovacieho panelu atď. končí sa tento odstavec „ako príloha tohto dokumentu“. Teda podrobný materiál od pána Gaulhofera je k dispozícii ako príloha tohto dokumentu. Neviem, či len ja som nenašiel tú prílohu, ale príloha tam nebola. Budem pokračovať. Koalícia 2013, hneď ďalší odstavec druhá odrážka „Bola predstavená marketingová stratégia do konca roka, stav projektu ako aj náčrt programu pre rok 2012 a 2013.“ Neviem, ja som sa k tomu nedostal, či to je na stránke Koalície, pozeral som to tam, nenašiel som to tam. Keď si otočíme správu na ďalšiu stranu: „Prebieha realizácia projektu Pentapolitana“. Spomínajú sa tam júl predovšetkým aktivity august, september. Správa sa týka 7.11. až 20.1. Ďalší odstavec „Ďalšia medzinárodná spolupráca“ hneď prvý ods.: „10. až 13.10. Opendays“ opätovne stará informácia. Keďže mi čas skončil, poviem len jednu vetu. Veľká časť tejto správy je totožná so správou, ktorá bola predložená na minulom zastupiteľstve. Takže na záver mi dovoľte len konštatovať vážne výhrady voči takto predloženej správe a požiadať spracovateľov a zodpovedných, aby prijali náležité opatrenia, aby sme v budúcnosti nemali pochybnosti o ich zodpovednom prístupe k tejto veci. Ďakujem pekne. 

p. Raši, primátor mesta Košice - Čo sa týka obsahu správy po doplnení vám bude doručená. Máte pravdu, že keď je to od novembra do januára, tak nemá čo tam byť informácia o októbri. 

p. Lazár, námestník primátora - Je pravda, ako ste povedal pán kolega, že ukáže čas, resp. v tomto prípade to nie je pravda ten čas to už ukázal, čo sa tu robilo zle. To nám povedali všetci. Potvrdili to na ministerstve, potvrdil to monitoring, že ten čas sa tu stratil a robíme všetko pre to aby sme ho dobehli. Čiže to len taká oprava toho vášho tvrdenia, že ukáže čas. Ten čas to už ukázal, lebo je to za nami. Že nie ste členmi toho procesu, no je to asi preto, lebo v minulosti ste boli členmi toho procesu. Riadili ste celý ten proces. Bol to váš primátor a nešlo to. Dokonca bol to váš splnomocnenec a nefungovalo to. Čiže asi preto to funguje. K tým formálnym pochybeniam. Samozrejme ten tlak nechcem ospravedlňovať. Ten projektový tím, pretože samozrejme majú sa plniť tie podmienky, ale nedá mi aby som nepovedal, že v tom strese v akom robia, v časovom napätí lebo jednoznačne tam je, napriek tým všetkým úkonom, ktoré sa urobili, nemôžeme povedať, že sme už dobehli všetok ten stratený čas. Viac sa sústreďujú na tie fyzické výkony a výstupy smerom navonok. Možno nie na tú papierovú prácu, ale samozrejme že to doplnia. Čiže len na margo toho, skutočne ma udivuje, že práve vy z vášho klubu kritizujete tento proces, pretože myslím si, že hlavne vďaka vášmu klubu to dopadlo tak, ako to dopadlo. A skutočne tu hrozila veľká blamáž. Ďakujem pekne. 

p. Berberich, poslanec MZ -  Faktická pripomienka. Ďakujem pekne pán námestník. Ja beriem aj tú kritiku na našu stranu. Ja nehovorím, že tam všetko bolo OK. Ale pracujete na tom už rok. Čiže už teraz po roku sa nejako vyhovárať na to, čo bolo predtým, to už tiež je podľa mňa nenáležité. A je nekritizujem ten proces, ja som kritizoval predloženú správu. Skúste si ju pozrieť. Veľká časť správy je naozaj opísaná z minulej správy. Ďakujem pekne. Sú to staré údaje. 

p. Raši, primátor mesta Košice - Pán poslanec ešte raz, máte pravdu čo sa týka uvedenia starých údajov v správe, lebo nemajú tam byť. A to bude napravené. Len nemôžem si neodpustiť poznámku, že aj po roku sú procesy, ktoré boli tak zanedbané, že sa celý ten rok dobiehajú. Ale to nie sú procesy, ktoré sa týkajú správy čiže z hľadiska prípravy projektovej dokumentácie a obstarávania to sú lehoty, ktoré sú dané zákonom, ktoré sa nedajú urýchliť. To bola tá poznámka na to za meškanie a za rok sa nedá zákon dobehnúť tak, že sa oklame, lebo jednoducho je jasne zadefinovaný časovými lehotami. 

M. Kočiš, poslanec MZ - Faktická pripomienka. Bolo tú toho povedaného veľa. Keď sa už delíme na skupiny že my a vy, tak ten projekt sme vyhrali my. Ďakujem pekne. 

p. Raši, primátor mesta Košice - Ja sa veľmi teším. Už to komentovať nebudem. Ja vám pri návrhu rozpočtu budeme čítať to vydrancovanie mesta, ktoré ste tiež urobili vy. A myslím si, že budete sa veľmi hanbiť za to, že ste sa stotožnili s bývalým KDH vedením, ktoré sedelo tu na magistráte. 

p. Lenártová, námestníčka primátora - Na úvod chcem povedať, že projekt vyhralo mesto Košice a môžeme byť pyšní, že sa nám podaril taký úspech v kultúre, ktorý sa už nepodarí asi nikomu. Na minulom mestskom zastupiteľstve 5. decembra som už v predstihu informovala o návšteve pána Gaulhofera a pani Jacqueline Paquot. Je v angličtine, keďže to bol pán hovoriaci po anglicky. Nemyslím si, nepovažujem to za nedostatok materiálu, pretože ja tu prílohu mám. V materiáli bol spomenutý akurát jeden starší údaj z októbra o Opendays v Bruseli a nepovažujem to za nejaký výrazný nedostatok materiálu, ale určite si dáme pozor, aby sa v budúcnosti neobjavil v materiáli. Myslím si, že tím naozaj veľmi intenzívne pracuje a možno by ste skôr mohli vyzdvihnúť to, čo sa urobilo v poslednom období v neziskovej organizácií, ako to kritizovať, je to veľmi jednoduché. Ďakujem pekne. 

p. Lasky, poslanec MZ - Faktická pripomienka. Ja by som len rád zareagoval na to, čo ste vy a my. Nebudem hovoriť, čo bolo, ale viem čo bude tento projekt. Ako predseda dozornej rady EHMK vás môžem ubezpečiť, že bude úspešný, lebo ten tím, ktorý na tom pracuje s tou cieľavedomosťou je úžasný. Veľmi sa mi páči, ako pracuje, takže predpokladám že všetci my, čo sedíme v tejto sále budeme za tento projekt právom hrdí. Ďakujem. 

p. Berberich, poslanec MZ - Faktická pripomienka. Verte mi, že moja kritika je myslená ako v dobrom, pozitívne, pretože naozaj tá správa nie je dobre predložená. A dovolím si ešte jednu konkrétnu vec. V časti na strane 5 Rozvojové projekty „Prebieha spracovanie podkladov pre finančnú analýzu a spracovanie popisov projektov pre žiadosti o nenávratné finančné príspevky“ a tak ďalej - je to z predchádzajúcej správy, lebo na prvej strane sa konštatuje, že na všetky investičné projekty sú vydané právoplatné stavebné povolenia, odovzdané realizačné projektové dokumentácie. Niekde je problém. Ďakujem pekne. 

p. Jenčová, poslankyňa MZ - Faktická pripomienka. Ja by som len rada kolegov poslancov upozornila, že sa bavíme o priebežnej správe, ktorú berieme na vedomie. Ja chápem, že prítomnosť online kamier je pre nikoho výzvou aby sa ukázal, ale odporúčam potom si nato zvolať tlačovú besedu, alebo nejaký míting a tam prezentovať svoje názory. Túto správu len berieme na vedomie a pokiaľ niekto má konštruktívne návrhy k tejto správe, nie je problém aby s týmto tímom spolupracoval a nejakým spôsobom prispel a nevyužíval tieto online kamery na vlastnú propagáciu v tomto predvolebnom čase. Ďakujem.

p. Raši, primátor mesta Košice - Ďakujem pekne. Chcem sa spýtať pána poslanca Rusnáka, či je do rozpravy alebo s faktickou? Nech sa páči.

p. Rusnák, poslanec MZ - Faktická pripomienka. Pani kolegyňa, myslím si, že každý či sú tu kamery prítomné alebo nie sú tu prítomné, každý z poslancov má nielen možnosť, ale pokiaľ cíti v akomkoľvek materiáli nezrovnalosti, má právo vystúpiť.

p. Raši, primátor mesta Košice - Ospravedlňujem sa pán poslanec, prihláste sa do rozpravy, lebo s faktickou poznámkou môžete reagovať na rečníka prihláseného do rozpravy, ale nie na faktickú pripomienku, ktorá bola daná takže beriem, že ste prihlásený do rozpravy. Toto ruším, pani poslankyňa Gamcová, nech sa páči.

p. Gámcová, poslankyňa MZ - Ďakujem pán primátor, ja mám len jednu otázku. Chcela by som sa opýtať, či tie vyškrtnuté položky z rozpočtu 91351 eur boli už akceptovateľné zo strany ministerstva kultúry, či vieme dnes povedať. Ďakujem. 

p. Rusnák, poslanec MZ - Budem pokračovať v tom a myslím si, že každý poslanec má na to právo povedať, to čo si o danom materiáli myslí a aké má k nemu pripomienky a bez ohľadu na to, či tu kamery sú alebo nie sú. Celkovo k tomuto materiálu by som doplnil toľko, že celý tento projekt skutočne je ojedinelý a Košice ho vyhrali. Neviem či tam bolo 12 či 15 slovenských miest a tento projekt zrejme nebol taký, ktorý by oprávňoval sa domnievať, že je niečím čo ma Košice postaviť do nejakého zlého svetla, ale myslím si že mal svoj úroveň a má svoju úroveň stále. Ide o to, ako sme o jeho priebehu v týchto predbežných správach informovaní, či tie informácie sú relevantné a pravdivé. To je jedna vec. Ďalšia vec je taká, že budúci rok uvidíme, či tie informácie uvedené v týchto priebežných správach boli pravdivé alebo irelevantné, pretože by som sa ako Košičan nerád dožil toho, aby sme budúci rok boli hlavným mestom kultúry a zažili možno nejaký prepad alebo škandál. Ďakujem. 

p. Blaškovičová, poslankyňa MZ - Ja si myslím, že napriek tomu, že naozaj je tu niekoľko chýb v tejto správe, naozaj sú to nielen informácie od novembra ale možno by bolo treba povedať, že naozaj ten nový tím, ktorý tam nastúpil od toho novembra urobil obrovský kus práce. Myslím si, že aj tá atmosféra v Košiciach a u občanov vzala na vedomie, že ten projekt sa niekam posunul. Aspoň teda tá negatívna atmosféra, čo bola minimálne v kultúrnej obci sa upokojila a naozaj ľudia, ktorí sa venujú kultúre a umeniu cítia, že sa niečo naštartovalo a pohlo sa niekam dopredu. Aj aktivita ministerstva kultúry, vďaka ktorej sa urýchľujú tie grantové procesy, aby mohli projekty, ktoré majú byť programovými projektmi pre rok 2012 a 13, aby kultúrni operátori vedeli, s čím môžu počítať. A myslím si, že to, že vznikla aj programová rada a že konečne sa utriasol nejaký program, ktorý naozaj zahŕňa cieľové skupiny všetky. Myslím si, že toto je obrovský posun v tom projekte a posunom je aj to, že konečne na ministerstve kultúry sa hovorí konkrétne o tých investičných projektoch. To je to, čo sa pýtala pani kolegyňa Gamcová. Legislatívne je to veľmi komplikované, pretože akceptovateľné a neakceptovateľné položky podľa zodpovedných pracovníkov na ministerstve kultúry sú v každom jednom projekte mnohé chybné. Takže tam sa posúva termín realizácie. S pani námestníčkou sme sa zúčastnili ministerskej komisie minulý týždeň v Bratislave k projektu EHMK a boli sme ubezpečení, že aj prebiehajúce výberové konania, že všetci sú upozornení na to, že projekty majú byť realizované do konca roka 2012. Čo teda my sme boli v šoku, ale má sa to stihnúť. Takže verím že rok 2013 naštartujeme aj s novými hotovými investíciami a pripravení. Ďakujem.
 
p. Lenártová, námestníčka primátora - Ja len som chcela ubezpečiť pána poslanca Rusnáka, že keby si prečítal prílohu od pána Manfreda Gaulhofera, čo bola veľmi dôležitá návšteva, pretože je člen monitorovacej komisie, tak by zistil, že žiadny škandál Košiciam nehrozí. Ďakujem. 

p. Ihnát, poslanec MZ - Faktická pripomienka. Ja nadviažem na pani viceprimátorku, tiež som chcel zareagovať faktickou pripomienkou na pána Rusnaka. Jednoducho som členom tohto 50 členného poslaneckého zboru a hanbil by som sa sám za seba, keď mám aj tú kontrolnú činnosť, ako môžem kontrolovať určité činnosti, vlastne aj podľa zákona o obecnom zriedení a som kontrolný orgán, aby vznikol nejaký škandál. To je všetko. Ďakujem. 

p. Betuš, poslanec MZ - Také obhajovanie projektu v Bruseli to vôbec nie je prechádzka rajom. Sedí tu vedľa mňa pán poslanec Petrvalský s ktorým sme pracovali na troch európskych projektoch a môžem vám povedať, že tam vypotíte dve košele, kým niečo dokážete, spropagujete, všetko vydokladujete. Sú to neskutočne zložité rokovania a som presvedčený že tí, ktorí tam pôjdu na tento monitoring do Bruselu, budú veľmi dobré pripravení, pretože tam vám nikto nič zadarmo nedá, nedaruje. Verím tomu, že ten projekt tam bude dobre zmonitorovaný a predložený. 

p. Raši, primátor mesta Košice - Ďakujem pekne. Ak nikto ďalší do rozpravy nehlási, uzatváram rozpravu. Chcem sa spýtať, či tu nie je pán Horváth, pretože ten by mohol dať informáciu poslankyni Gamcovej. Ak nie, tak ho zavoláme a povie vám to v prestávke. Poprosím návrhovú komisiu, aby prečítala návrh uznesenia.

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušného ustanovenia Štatútu mesta Košice berie na vedomie Priebežnú správu o projekte Košice EHMK 2013 za obdobie 7. 11. 2011 až 20. 1. 2012. 

Hlasovanie č. 28 -	za: 37, proti: 1, zdržali sa: 8

p. Raši, primátor mesta Košice – Konštatujem, že uznesenie bolo schválené.
- - -

Bod č. 17 
Zmena zástupcu mesta Košice vo funkcii člena dozornej rady v obchodnej spoločnosti KOSIT, a. s.

p. Raši, primátor mesta Košice - Pod bodom č. 17 vám predkladám materiál Zmena zástupcu mesta Košice vo funkcii člena dozornej rady v obchodnej spoločnosti Kosit a.s. Je to zmena, ktorá sa udiala na požiadanie. Mestská rada tento materiál prerokovala na svojom rokovaní 6. februára a odporučila ho mestskému zastupiteľstvu prerokovať a schváliť. Nech sa páči otváram rozpravu k tomuto bodu. 

p. Géci, poslanec MZ - V mene poslaneckého klubu Smer - SD a MOST - HÍD mi dovoľte predložiť návrh na Ing. Jána Jakubova do funkcie člena dozornej rady v obchodnej spoločnosti Kosit. 

p. Raši, primátor mesta Košice - Ďakujem pekne, prosím návrhu komisiu, aby si zaznamenala tento návrh a pán poslanec jej ho potom odovzdá písomne. 

p. Gámcová poslankyňa MZ - Ďakujem pán primátor, chcela by som vás poprosiť, aby ste nám dali aspoň 10 minút prestávku.

p. Raši, primátor mesta Košice - Dobre videli, ste že ja som si už 2x prestávku urobil, keď som vybehol. Takže hneď po tomto bode, urobíme kratučkú prestávku a budeme pokračovať. 

p. Bereš, poslanec MZ - Ja by som chcel poprosiť, pán poslanec Jakubov je navrhnutý na túto funkciu, určite sa jej zhostí dobre a kvalitne, ale chcel som povedať, že nás poslanecký klub nebude hlasovať za odvolanie pána námestníka Lazára, keďže za rok nás presvedčil, že skutočne je človek na svojom mieste. Nekecá, maká, tak nám je ľúto, že by prišiel o túto funkciu. Ďakujeme. 
p. Raši, primátor mesta Košice - Ďakujem pekne, pán poslanec. Úprimne má mrzí, že nebudete hlasovať. Dúfam že sa s tým dokážem vysporiadať. Chcem zároveň podotknúť, že pán námestník odstúpil z tejto funkcie a teda my musíme to formálne dotiahnuť. Ak sa nikto ďalší nehlási do rozpravy, uzatváram rozpravu a poprosím o prednesenie návrhu uznesenia.

p. Andrejčák, poslanec MZ a člen návrhovej komisie – Keďže návrhová komisia obdržala len jeden návrh na zástupcu mesta Košice do funkciu dozornej rady spoločnosti Kosit, prečítam celý návrh na uznesenie: „Mestské zastupiteľstvo v Košiciach podľa príslušného ustanovenia Štatútu mesta Košice a príslušných ustanovení Obchodného zákonníka berie na vedomie vzdanie sa Ing. Ladislava Lazára z funkcie člena dozornej rady v obchodnej spoločnosti Kosit a schvaľuje Ing. Jána Jakubova ako zástupcu mesta Košice do funkcie člena dozornej rady v obchodnej spoločnosti Kosit.“
 
Hlasovanie č. 29 -	za: 33, proti: 1, zdržali sa: 10

p. Raši, primátor mesta Košice – Konštatujem, že uznesenie bolo schválené. 
Teraz vyhlasujem krátku, maximálne 10 minútovú prestávku na vykonanie všetkých potrieb. Poprosím vás, skúste sa po desiatich minútach vrátiť, aby sme neschválili rozpočet bez vás. Ďakujem pekne. 
- - -

Bod č. 18 
Návrh na zmeny predmetu činnosti obchodnej spoločnosti  TEPELNÉ HOSPODÁRSTVO, spoločnosť s ručením obmedzeným

p. Raši, primátor mesta Košice - Takže ctené kolegyne, vážení kolegovia, milí diváci, dovoľte mi, aby sme pokračovali v bode číslo 18, ktorým je materiál Návrh na zmenu predmetu činnosti obchodnej spoločnosti Tepelné hospodárstvo s.r.o. Zmeny, ktoré sú predkladané sú uvedené v materiáli. Ide o zosúladenie termínov na činnosti, ktoré vykonáva tepelné hospodárstvo. Otváram rovno k tomuto bodu rozpravu, nech sa páči. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušného ustanovenia štatútu mesta Košice po a) schvaľuje podľa predloženého návrhu a po b) ukladá podľa predloženého návrhu. Zodpovedný v texte a termín bezodkladne.“ 

Hlasovanie č. 30 -	za: 41, proti: 1, zdržali sa: 0
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 19 
Návrh na zmenu predmetu podnikania (činnosti) obchodnej spoločnosti Bytový podnik mesta Košice, s.r.o.

p. Raši, primátor mesta Košice - Tak isto ide o zmeny, ktoré sú uvedené v materiáli súvisiace so správnym pomenovaním činnosti a ich úpravou. Otváram rozpravu k tomuto bodu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušného ustanovenia Štatútu mesta Košice po a) schvaľuje podľa predloženého návrhu a po b) ukladá podľa predloženého návrhu. Zodpovedný v texte a termín bezodkladne.“ 

Hlasovanie č. 31 -	za: 42, proti: 0, zdržali sa: 2
 
p. Raši, primátor mesta Košice – Konštatujem, že uznesenie bolo schválené. 
- - -

Bod č. 20
Návrh na udelenie  Ceny mesta Košice pre jednotlivcov a kolektívy pri príležitosti osláv Dňa mesta Košice v roku 2012

p. Raši, primátor mesta Košice – Materiál vám bol doručený dnes, tak ako to bolo dohodnuté v komisii na posudzovanie došlých návrhov a ich navrhovanie na ocenenie Cenou mesta Košice v roku 2012. Komisia rokovala dňa 8. 1. 2012 a vybrala na ocenenie uvedených jednotlivcov a 3 kolektívy. 
Otváram rozpravu k tomuto bodu. Ak sa nikto nehlási, uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení Štatútu mesta Košice udeľuje cenu mesta Košice v roku 2012 po a) jednotlivcom: prof. Ivanovi Ahlersovi, Ing. Ondrejovi Bukovanskému, Kornélii Csálovej in memoriam, JUDr. Helene Dohovičovej, prof. Františkovi Lešníkovi, prof. Eve Mátheovej, Ing. Ľubošovi Pajtášovi in memoriam, Zuzane Šchwartzovej, ThLic. Jánovi Urbanovi, MUDr. Márie Wagnerovej. Po b) kolektívom: 1. Charitatívnej službe v rodine v rodinách - Opatrovateľská služba Arcidiecéznej charity Košice, 2. Košické kvarteto, 3. Stredná priemyselná škola, Košice, Komenského 2 a Stredná odborná škola Jozefa  Szakkayho - Szakkay Jozef, Košice, Grešákova 1.“

Hlasovanie č. 32 -	za: 42, proti: 0, zdržali sa: 2
 
p. Raši, primátor mesta Košice – Konštatujem, že uznesenie bolo schválené.
- - -

Bod č. 21
Návrh programového rozpočtu mesta Košice na roky 2012 – 2014
	
p. Raši, primátor mesta Košice – Pod bodom číslo 21 predkladám materiál Návrh programového rozpočtu mesta Košice na roky 2012- 2014. K predloženému návrhu zasadala mestská rada, ktorá tento materiál prerokovala na svojom pätnástom rokovaní dňa 6. 2. a odporučila ho mestskému zastupiteľstvu prerokovať a schváliť. Urobím k materiálu krátky úvod a potom nechám slovo spracovateľovi pani Ing. Kažimírovej, ktorá obsahovo tento materiál pripravovala. Schvaľovanie rozpočtu býva vždy problematické a nebude tomu zrejme inak ani tento rok, lebo požiadavky, reálne požiadavky z terénu sú výrazne vyššie ako sú  reálne možnosti mesta. Preberali sme to na mestskej rade, rozprávali sme o tom na Rade starostov a ani náš rozpočet nie je výnimkou. Bol pripravený skromnejšie, ako by sme si vyžadovali my, ako by si vyžadovali jednotlivé programy, ako by si vyžadovali mestské časti. Rozpočet bol, ale ovplyvnený aj niektorými faktami, ku ktorým chcem povedať. Prvá vec bola problémy so zavádzaním inštitútu alebo formy výpočtu financií vo forme daňového mixu. Možno si pamätáte, že proti daňovému mixu, ktorý bol navrhovaný ministerstvom financií bolo veľký odpor v teréne medzi starostami, či primátormi bez ohľadu na to, za ktorú politickú stranu boli, lebo sa ich všetkých bytostne dotýkala. Aj my sme to preberali na mestskej rade. Máme tam aj poslancov za stranu, ktorej bol minister, tak isto nesúhlasili z resp. vecne im ten rozpočet nemohol vyhovovať, lebo sa priamo dotýkal týchto mestských častí. Boli potom rokovania na parlamente, boli rokovania na úrovni ZMOS-u. Ten návrh rozpočtu, ktorý bol potom dohodnutý ako kompromisný je výrazne horší, ako by bol podľa starých pravidiel, ale je lepší, aký by bol, keby bol schválený daňový mix. A na základe toho sme dostali návrh rozpočtu, kde v podielových daniach pritom návrhu je navýšenie približne v objeme štyri a pol percenta za dane fyzických osôb. Vieme ale, že aj minulého roku nám došiel nejaký návrh z Ministerstva financií, ktorý je na základe nejakej predikcie, ktorý potom nebol naplnený. Výsledkom čoho bolo, že sme museli otvárať rozpočet a redukovať ho. Aj preto sme pre mestské časti dali pesimistickejší variant, výsledkom čoho, ale bolo, že tie peniaze ktoré ste mali schválené pre jednotlivé mestské časti v minulom roku na ne vám siahnuté nebolo. Urobili sme to tak aj toho roku, aby ste vedeli, že to, čo na mestské časti dostanete ako bežné príjmy, aby vám na ne siahnuté nebolo. Aby , keby muselo dôjsť k zase k nejakým rozpočtovým opatreniam, aby sme siahali na iné programy, pretože ťažko sa vám plánuje akýkoľvek nieže rozvoj, ale  zachovanie prevádzky mestskej časti. Keď aj to je vám ovplyvnené pri nejakých rozpočtových opatreniach. Rozpočet, budem  úplne úprimný a toto aj dodržím a berte to ako konštatovanie primátora, nechcem vás ani do niečoho nútiť ani sa vyhrážať v žiadnom prípade. Mali sme veľmi korektné rokovanie aj so starostami aj na mestskej rade aj s mnohými z vás. Tento rozpočet aký predkladáme, keď sa nám ho nepodarí schváliť v tejto forme, taký dobrý rozpočet z hľadiska výšky financií pre jednotlivé programy aj mestské časti, už nepredložím. Vravím to úplne férovo pôjdeme v provizóriu. Viete, že provizórium je riešením, ktoré si myslím, že v tomto momente nie je výhodné pre nikoho, pretože tam sa vypláca maximálne do výšky platenej v minulom roku. Poviem aj kvôli čomu to urobím . Keď zasiahneme do rozpočtu a urobíme v ňom nejakú zmenu, rozpočet nepodpíšem, pretože čakajú nás ešte možné nášľapné míny, ktorých hodnotu ešte nemáme vykalkulovanú a môžu prísť v takom objeme s akým si ani nevieme predstaviť ako si poradíme. A myslím na dlhoročnú kauzu Strelingstavu, kde vlastne sa už len rozhoduje o výške náhrady, pretože mesto prehralo všetky súdne spory. To sú veci v minulosti, ktoré sa netýkajú nikoho z vás, ale sú realitou pokiaľ sa stanú vykonateľnými súdom. Čo je, ale vážne a čo teraz, by som nadviazal na pána poslanca Kočiša, ktorý povedal, že my sme vyhrali titul ako KDH. Keďže ani vás sa to netýkalo, tak chcem tu povedať, že vedenie okolo pána primátora Knapíka, ktorý ešte vtedy bol členom KDH, lebo teraz ma pozastavené členstvo, zasadilo tomuto mestu takmer smrteľný úder z hľadiska nechcem povedať, že rozkrádania, ale z hľadiska rozhadzovania verejných financií a porušovania zákonov pri verejnom obstarávaní a pri machináciách vo verejnom obstarávaní. Možno ste zachytili včera správu v médiách, kde bolo rozhodnuté, že kvôli machináciám pri verejnom obstarávaní musí mesto vracať za kompostáreň 900 000 eur, viac ako 900 000 eur, s ktorými absolútne nerátalo. Kvôli tomu sme podali aj trestné oznámenie, pretože bolo to jednoznačne pochybenie pri verejnom obstarávaní a orgány činné v trestnom konaní musia zistiť, kto bol tým pochybiteľom. Za druhé boli tu robené súťaže - to boli eurofondy, druhé eurofondy - MHD. Viete, že bolo podané trestné oznámenie kvôli tomu, že bolo neoprávnene vyplatených 433 000 eur z rozpočtu mesta, ktoré neboli podchytené v prvotnej zmluve pri súťaži. Pokračovanie tohto príbehu o MHD je to, že hrozí pre mesto kvôli námietkam sprostredkovateľských a riadiacich orgánov ďalšia pokuta pre pochybenia pri verejnom obstarávaní v objeme viac ako 2,3 milióna eur. Za ďalšie  zmluvy nenávratné finančné pôžičky, ktoré mali slúžiť na naše školské zariadenia, neboli podpísané zmluvy Ministerstvom pôdohospodárstva na rekonštrukcie našich škôl v objeme viac ako 4 000 000 eur a mnohé z týchto škôl sú už tak v havarijnom stave, že jednoducho mesto bude musieť vynakladať vlastné prostriedky. Mohlo ich mať z eurofondov, ale kvôli chybám vo verejnom obstarávaní, ktoré bolo ušité na mieru, bolo odmietnuté schválenie týchto nenávratných finančných pôžičiek. Ďalšie - Základná škola na Považskej ulici, kvôli chybám pri verejnom obstarávaní a kvôli chybám vo výmere, výkaze a ostatných položkách, ktoré definujú realizátorovi, čo všetko urobiť má a čo nemá, musí mesto zaplatiť 382 000 eur, s ktorými nerátalo. Okrem toho je tu dedičstvo minulých období - v roku 2011 sme platili viac ako 2,6 milióna  kvôli Dajalu a kvôli Torilizu, starým súdnym sporom. V roku 2012 určite budeme platiť kvôli spoločnosti Delta Management Košice v konkurze 1 440 000 a z celkovej sumy, ktorá bude zaplatená za kauzu OutClaim 1,8 milióna bolo už zablokované na účte DPMK, 700 000 eur bude musieť byť zaplatené, pretože je to tak isto spor z minulosti, ktorý jednoducho nás v tejto fáze dobehol. Samozrejme riešime to keď sú zjavné pochybenia alebo zámerná manipulácia pri verejnom obstarávaní. Riešime to podávaním trestných oznámení. To je fajn, ale nerieši to problém financovania a rozpočtu mesta. Čiže, preto som na začiatku povedal, že taký rozpočet aký predkladám dnes, taký už nepredložím, lebo je otázka času, kedy nás možno dobehne niečo z káuz o čom možno ešte ani nevieme. Ako som už povedal, sme v rokovaní kvôli MHD, čo sa týka kompostárne a 900 000, tam už len sa budeme snažiť nájsť, až teda bude možné dohodu nejakého splácania alebo vyriešenia, aby to mesto jednoducho zvládlo. Ďalším problémom je, že pokiaľ porušíte verejné obstarávanie pri nenávratných finančných pôžičkách v určitých programoch vás to môže hendikepovať do budúcnosti. Takže sme v ťažkej situácii. Chápem všetkých, ktorí chcú viac a súhlasím s nimi najmä z hľadiska tých, ktorí riadite mestské časti, pri tomto rozpočte nemôžete ani zďaleka uvažovať o rozvoji mestskej časti. Naozaj je to o hasení tých základných potrieb. V súčasnosti tú možnosť vidím iba v čerpaní finančných prostriedkov z eurofondov, keď budú vytvorené programy, otvorené programy, či už na rekonštrukcie škôl alebo na iné činnosti ktoré musíte vykonávať. A poprosil by som pani Ing. Kažimírovú, aby urobila taký krátky úvod a povedala tie základné čísla, ktoré sa celého rozpočtu alebo jednotlivých programov týkajú. 

p. Kažimírová, zástupkyňa riaditeľa - Rozpočet je spracovaný v súlade so zákonom o rozpočtových pravidlách. Je rozdelený na bežný rozpočet, kapitálový rozpočet a finančné operácie. Bežný rozpočet a kapitálový rozpočet je rozdelený do desiatich programov. Snažili sme sa ten rozpočet spracovať podľa tých finančných možností, ktoré mesto má, aby boli pokryté tie základné funkcie ktoré mesto musí v zmysle zákona o obecnom zriadení plniť. Je tam mierny nárast oproti roku 2011 v bežných výdavkoch zhruba o 3 percentá. S tým že sú v bežnom rozpočte pokryté aj súdne tie súdne spory, ktoré nás v tomto roku dobehli. Jednak Delta Management vo výške 1,5 milióna korún a potom vratka nenávratného finančného príspevku pre Ministerstvo životného prostredia vo výške 928 000 eur. Z toho dôvodu je bežný rozpočet len mierne prebytkový a najväčšie sumy v ňom tvoria finančné čiastky v Programe číslo 4 Školstvo, v Programe číslo 5 Doprava a v Programe číslo 3 Zdravé mesto. Tieto výdavky dokopy tvoria skoro 70 % bežných výdavkov. V kapitálovom rozpočte najväčšie sumy sú vyčlenené v Programe číslo 8. Tam ide hlavne o eurofondy a v Programe číslo 2 Mesto kultúry na projekt Európske hlavné mesto kultúry. Súčasťou rozpočtu sú aj finančné operácie príjmové a výdavkové. V príjmoch sú zahrnuté prevody z rezervného fondu a návratné zdroje financovania a to úvery. Najvyššie sumy predstavuje krátkodobý úver vo výške 15 000 000 eur na predfinancovanie eurofondov, 2,5 milióna eur je dlhodobý úver na spolufinancovanie eurofondov. Dlhodobý úver na spolufinancovanie projektu Európske hlavné mesto kultúry vo výške 1 000 000 eur a dlhodobý úver na vlastné investičné akcie vo výške 942 000 eur. Ide o úvery, ktoré boli schválené v mestskom zastupiteľstve v minulom roku od dvoch financujúcich bánk. Od Všeobecnej úverovej banky a Slovenskej sporiteľne. Vzhľadom na skutočnosť, že niektoré projekty sa nebudú realizovať, keďže boli riadiacim orgánom zamietnuté, tak v rozpočte je zahrnutá nižšia suma úverov, ako bol pôvodný zámer. V prípade, že v priebehu roka by došlo k zaradeniu niektorých ďalších projektov, tak potom by sme to riešili rozpočtovým opatrením. K úverom sú zároveň napočítané aj splátky úrokov, ktoré sú zaradené v Programe číslo 9 Interné služby. Tieto úroky vychádzajú z aktuálnych úrokových sadzieb na bankovom trhu. Treba povedať, že situácia na bankovom trhu sa neustále mení a tým, že proces implementácie jednotlivých projektov sa posunul z minulého roka, má to dopad alebo môže to mať dopad aj na úrokové sadzby financujúcich bánk. Vo výdavkoch vo finančných operáciách sú zahrnuté splátky istiny z už prijatých úverov a zvýšenie základného imania v spoločnosti Kosit. Na záver ešte poviem k týmto úverom, že aj keď máme v rozpočte zahrnuté novo prijaté úvery, tak mesto neprekračuje zákonom stanovenú zadĺženosť, ktorá je na maximálnej hranici 60 %. Mesto bude mať ku koncu roka zadĺženosť okolo 35 %. 

p. Raši, primátor mesta Košice – Myslím si, že sa pani inžinierka ešte dostanete k slovu. Asi najprv by som dal priestor na faktickú pripomienku pánovi Michalovi Kočišovi, ktorý zrejme zareaguje na moje úvodné vystúpenie a potom budeme pokračovať v rozprave . Aj pánovi poslancovi Halenárovi potom. 

M. Kočiš, poslanec MZ – Faktická pripomienka. Čo sa týka EHMK, je to pre Košice cťou, že získali tento projekt. Je to veľká pocta a myslím si, že našou spoločnou úlohou, aby sme ho dotiahli do úspešného konca. To je všetko, čo som tým chcel povedať. Pokiaľ ide o tie sekery, ktoré ste spomínali, tak možno by sa dala spomenúť aj sekera, ktorá sa týkala exekúcie na 
2 000 000 eur, čo má na svedomí primátor, ktorého meno by ste vy ste vedeli pripomenúť. Ale nemyslím si, že dobre zachádzať takýmto spôsobom do minulosti. Vy začínate v tomto meste, ja začínam v tomto meste, myslím si že spoločne na spoločnú spoluprácu a konštruktívnymi návrhmi vieme urobiť dobré rozhodnutia. Myslím si, že nemá zmysel takto sa tu prekárať a ľudí pliesť a balamutiť.
 
p. Raši, primátor mesta Košice – Súhlasím s vami. Len jednu poznámku, tie 2 000 000 som spomenul. Je to spoločnosť Dajal, čiže nič som nezatajoval, lebo niet čo.  S EHMK s vami súhlasím, ale v žiadnom prípade ešte doteraz som nepotreboval vás balamutiť. Pán poslanec Halenár.

p. Halenár, poslanec MZ - Faktická pripomienka. Ja si myslím pravý opak, než kolega predo mnou. A som aj veľmi rád, že tu zaznievajú aj konkrétne mená. Pretože som bol ako poslanec mesta svedkom, kde v predkladanom materiáli sme museli ako mesto znášať 1,6 milióna eur za zmenku.  Skrátka bola to chyba úradníkov. Boli vydané 2 zmenky a jedna bola zaplatená normálne a druhá bola zaplatená následne v roku 2009 myslím alebo 2010. To je jedno. Som rád, že zaznievajú konkrétne mená, pretože v tom materiáli o tej zmenke nebola žiadna zmienka o nikom, kto je zodpovedný. Niekedy som mal pocit, že námestník primátora Lazár prikyvuje, že by bolo dobré začať hovoriť o zodpovednosti a poprípade aj pripraviť niečo, aby už žiadne dobehy v tomto meste nenastali, respektíve ak niečo také nastane, aby bol jasne pomenovaný človek, ktorý spôsobil také niečo. Hrubý odhad čo tu povedal a čo tu spomínal primátor je asi 5 mil. eur. To je šialená suma. Keď by mohol aspoň o tej kompostárni vo výške skoro milióna eur  povedať detaily, že čo sa prihodilo.

p. Raši, primátor mesta Košice – Čo sa týka kompostárne, je tu porušenie asi desiatich paragrafov. Sú to paragrafy verejného obstarávania, ktoré boli porušené. Takže môžeme vám to dať, nie je to nič tajné. Je to výtka, ktorá došla z ministerstva a z kontrolných úradov. Nasleduje pán poslanec Sidor, po ňom pôjde pán poslanec Lasky. 

p. Sidor, poslanec MZ - V prvom rade by som si dovolil naviazať na tvoje slová smerom ku eurofondom, ktoré tu boli v minulosti čerpané. Keďže som členom strany MOST-HÍD a obidve ministerstvá aj pôdohospodárstvo a životné prostredie sú  ľudia, ku ktorým mám blízko, takže veľakrát keď som videl, že na meste treba určitým spôsobom pomôcť, tak som sa snažil a bol som tam niekoľkokrát s pánmi ministrami a niekoľkokrát s generálnymi riaditeľmi, kde sme hľadali cestu, aby tie pokuty v čo najmenšej podobe zastihli Košice. Len jedno, čo musím skonštatovať a to je to, že tie projekty a verejné obstarávania napríklad pri kompostárni, kde tá výška pokuty závisela od toho, ako bolo pochybenie pri tomto verejnom obstarávaní, mohlo byť od 5 do 25 %. A to pochybenie pri tom verejnom obstarávaní bolo na takej úrovni, že pod čiastku 25 % tzn. najvyššia pokuta ani nechceli ísť. A to boli ľudia, ktorí hľadali cestu, ako nejakým spôsobom trošku  pomôcť, ale nedalo sa. Takže len chcem naviazať na tie slová, ktoré boli pred chvíľkou povedané, že fakt ešte netušíme v akej podobe a koľko peňazí toto mesto bude stáť táto naša minulosť, ku ktorej sme tu prišli a ktorou, keď sme tu prichádzali sa minuli tí, ktorí tu boli pri týchto fondoch a hrdili sa akí boli úspešní. 

p. Lasky, poslanec MZ - Dovoľte mi, aby som vás informoval zo zasadnutia finančnej komisie a prečítal vám uznesenie. Finančná komisia odporúča mestskému zastupiteľstvu prerokovať a schváliť návrh rozpočtu mesta Košice na rok 2012 - 2014. Uznesenie bolo schválené. Ešte v krátkosti by som chcel poďakovať, pán primátor, že si informoval o týchto číslach, ktoré nás dobiehajú a súdnych sporoch. Na základe toho vážené kolegyne, kolegovia, vidíte ako je možno ťažko pripraviť tak rozpočet, aby bol každý spokojný. Preto vás žiadam o zodpovedné hlasovanie k tomuto rozpočtu. 

p. Raši, primátor mesta Košice – Ďakujem pekne, to bolo aj vyjadrenie finančnej komisie. Pán poslanec Kasterko, po ňom bude nasledovať pán poslanec Berberich, nech sa páči. 

p. Kasterko, poslanec MZ  - Ja by som mal nejakú výtku k čerpaniu a vlastne k úprave alebo návrhu tohto rozpočtu na rok 2012. V roku 2011, nie je to tak dávno, keď ste prevzali mesto Košice, ste tvrdo kritizovali bývalé vedenie za vysoký počet úradníkov na Magistráte mesta Košice. Dali ste si cieľ v Programe 10:  Podporná činnosť program č. 1 Správa obecného úradu, mzdy, platy a ostatné osobné vyrovnania vo výške rozpočtu 3 987 000. Teraz pozerám k návrhu rozpočtu na rok 2012 je návrh rozpočtu 4 380 000 eur. Taktiež som pozeral do minulosti minulého roku, nie tak dávno kde boli 2 úpravy rozpočtu a v úprave rozpočtu sa tieto mzdy v roku 2011 neupravovali v bežných výdavkoch, ale úprava rozpočtu prípadne zmena tam je 4 230 000 eur, čiže 7,5 milióna slovenských korún je nad. Budem citovať noviny, predvolebné, politickej strany Smer, tak ako primátor sľúbil pred komunálnymi voľbami v novembri 2010, Magistrát mesta Košice prešiel v minulom roku zmenou organizačnej štruktúry. Znamenala zníženie počtu úradníkov aj vedúcich pracovníkov, takže sa podarilo nielen ušetriť, ale aj zdynamizovať riadenie na radnici. Konkrétne na začiatku roka 2011 bolo na košickom magistráte zamestnaných 481 ľudí o rok neskôr už len 432, čiže mínus 49 ľudí. Mesto ušetrilo nielen na platoch takmer 400 000 eur. Teraz budem citovať pána námestníka Lazára  zo zastupiteľstva, ktoré sa konalo 19.4.2011 priemerná mzda pracovníka na magistráte je 1 000 eur. Náklady na vedúcich pracovníkov sú omnoho vyššie, zobrali to v priemere  ak odídu všetci tridsiati priamo preč, je potrebné rátať s viac ako 30 000 úsporou, pretože je potrebné k tomu prirátať aj odvody a ďalšie funkčné pôžitky, tá čiastka bude omnoho vyššia. 49 pracovníkov krát priemer platu na jeden mesiac,  jedného pracovníka je 49 000 eur mesačne, krát 12 je 588 000 eur, ľahká matematika. Kde sú tieto finančné prostriedky na ušetrenie? Dobre, beriem , že bolo potrebné nejaké odstupné v roku 2011 dať, nejaké výpovede, ale potom prečo je návrh rozpočtu na rok 2012 na mzdy a platy a ostatné osobné vyrovnania 4 380 000 eur. Keď porovnám rok 2010, kedy ste kritizovali bývalé vedenie, je čerpanie 4 527 000, teraz je návrh 4 380 000, čiže úspora je tam 147 000 eur. Dávame pozmeňujúci návrh, keď taký cieľ sme si dali v roku 2011, aby sme taký cieľ mali aj na rok 2012.

p. Raši, primátor mesta Košice – Buďte taký láskavý, prejdite k návrhu lebo vás dám vypnúť, lebo prešli 3 minúty.

p. Kasterko, poslanec MZ - Predkladáme pozmeňujúci návrh k zmene programového rozpočtu mesta Košice na rok 2012 nasledovne: Premiestnenie finančných prostriedkov vo výške 393 000 eur z Programu číslo 10: Podporná činnosť, podprogram č. 1 Správu Obecného úradu, položka č. 1:  Mzdy, platy a ostatné osobné vyrovnania na položku 1: Príjmová časť položka č. 1 daňové príjmy, položka 1.1. Dane z príjmu a kapitálového majetku, rozdelenie výnosu dane z príjmov fyzických osôb nasledovne:  mestské časti Barca, Džungľa, Kavečany, Košická Nová Ves, Krásna, Lorinčík, Myslava, Pereš, Poľov, Šaca, Šebastovce, Ťahanovce a Vyšné Opátske na jedného obyvateľa 118,08 eur, mestské časti Juh, Nad jazerom, Sever, Staré mesto, Sídlisko Ťahanovce a Západ 24,98 eur na jedného obyvateľa, mestská časť KVP 31,81 na jedného obyvateľa, mestská časť Dargovských hrdinov 26,78 na jedného obyvateľa, mestská časť Luník IX sa navrhuje suma 37,38 eur na jedného obyvateľa. Dôvodová správa - návrh prerozdelenia odôvodňuje tým, že mesto Košice deklaruje zníženie počtu zamestnancov a vedúcich zamestnancov pracujúcich na Magistráte mesta Košice, čím čiastka v položke mzdy, platy a ostatné osobné vyrovnania neboli zohľadnené v úspore finančných prostriedkov na mzdy, ale boli dokonca navŕšené o 393 000 eur s rokom 2011 v zmysle ustanovenia zákona č. 553/2003 Z.z. o verejnom záujme a podľa Nariadenia vlády č. 578/2009 Z.z. platových taríf zamestnancov pri výkone prác vo verejnom záujme sa od roku 2009 tabuľky platových taríf nemenili. Na základe vyššie uvedenej skutočnosti malo dôjsť k ušetreniu finančných prostriedkov a nie k navŕšovaniu. Máme za to, že finančné prostriedky budú efektívnejšie využité v prospech občanov mesta Košice, keď budú v rukách volených zástupcov mestských častí, to je starostov a poslancov. 

p. Raši, primátor mesta Košice – Dúfam, že médiá ešte chvíľu počkajú, kým začnú písať správu o týchto bludoch, ktoré pán poslanec predniesol. Pretože ja by som vám doporučil, keď nie ste ekonóm, aby ste sa aspoň prišli spýtať, keď pozeráte jednotlivé rozpočtové položky. Čiže dovoľte, aby som vám vysvetlil, kvôli čomu ten rozpočet tak bol, vysvetlenie je jednoduché. Je to vďaka tomu, že pán primátor Knapík, ktorý bol za tie 3 písmená, ktoré reprezentujete, podpísal kolektívnu zmluvu na 4 roky. Tá kolektívna zmluva jasne definuje výšku trinásteho platu, ktorá musí byť do rozpočtu zahrnutá, tak ako to bolo aj minulého roku, ale potom sa pri kolektívnom vyjednávaní podarilo (vedenie mesta, riaditeľ magistrátu robil tieto kolektívne vyjednávania) dohodnúť s odborármi, aby im nebola vyplatená v plnej výške. Čiže, keď vidíte nárast finančných zdrojov v porovnaní s rokom 2011 a rokom 2012 je to preto, lebo v roku 2012 sú zdroje, ktoré by museli byť vyplatené na základe všetkých platných dokumentov, ktoré sú podpísané v tomto prípade je to kolektívna zmluva a my veríme že sa tak, ako aj v minulom roku, ako aj v roku 2011 aj v tomto roku podarí dohodnúť na znížení tejto sumy, čím dôjde aj k zníženiu celkového objemu vynaložených prostriedkov. Ďalšia vec je, že máme tu takzvaných „ičkárov“ sú to zamestnanci, ktorí boli refundovaní v zmysle § 50i cestou Úradu práce Ministerstva práce sociálnych vecí a rodiny, ktorí ale potom k nám prechádzajú. Týchto postupne redukujeme, pretože po období, keď boli tieto platy refundované, dochádza k obdobiu, kedy tieto platy sú v plnej výške, musia byť hradené Magistrátom mesta Košice. Aj preto je to postupné znižovanie, ako čítate v našich novinách. Som rád, že ich čítate, možno raz budete aj našim členom. To bolo tých 49 ľudí. Ušetrenie 400 000 eur, veľmi správne ste rátali, že keď vyrátate 49 krát priemerný plat je to iné číslo ako 400 000, ale našťastie ste boli natoľko sebakritický, že ste spomenuli aj to, že pri mnohých odchodoch bolo vyplácané odchodné a odstupné. Čiže toto číslo je absolútne irelevantné z vašej strany a naozaj slúžilo len na to, aby ste tu niekoho spochybnili. Dovoľte mi teda, aby som ukončil svoj krátky vstup k tomu výbornému riadeniu. Kým v roku 2010 bol hospodársky výsledok mesta mínus 40 000 000 eur, v roku 2011 to bolo plus 3 000 000 eur. A keby sme nemali tiahu z minulosti a tie nášľapné míny, ktoré ste nám tu nechali. Neviem, ako ste boli účastný v týchto procesoch alebo neboli, ale dosť razantne ich obhajujete. Ja verím, že ste neboli v nich účastný, tak keby tu tieto nášľapné míny neboli, tak možno tu riešime ten rozpočet ľavou zadnou aj s navyšovaním financií pre jednotlivé mestské časti. A my aj tak schvaľujeme rozpočet, ktorý ešte môže byť niečím dotknutý a to sú najmä prebiehajúce spory verejné obstarávanie, ktoré boli neuznané z riadiacich alebo sprostredkovateľských orgánov a nech sa páči môžete reagovať. 

p. Kasterko, poslanec MZ - Faktická pripomienka. Aj v roku 2010 tam boli vlastne verím tá kolektívna zmluva tam bola aj v roku 2011, platí aj v roku 2012. Ale myslím, že kolektívna zmluva neplatí pre odídených zamestnancov. Ja sa pýtam, kde sú títo zamestnanci, kde sa ušetrilo. A to je aj ten trinásty plat, ktorý tiež spomínate. To sa neobjavilo. A čo sa týka, že by som rád prišiel, že som sa mohol prísť poradiť. Od septembra sa snažím ku vám dostať. Aj v iných veciach. Bohužiaľ, vaša sekretárka mi nedala možnosť alebo prípadne termín, kedy by ste ma mohli prijať a prediskutovať si niektoré veci, čo sa týka i rozpočtov i mestských častí a tak ďalej. 

p. Raši, primátor mesta Košice – Najprv by som nechal, aby vás teda prijala Ing. Kažimírová, ktorá vám to vysvetlí, lebo potom si už verím, že nebudeme mať čo povedať. Teda a z hľadiska platov, určite si budeme mať, čo povedať ohľadom iných vecí. Pán poslanec Berberich nech sa páči.

p. Berberich, poslanec MZ – Chcel by som sa spýtať niečo teda z Programu 4 s prihliadnutím na všetko, čo tu bolo povedané by som teda rád vedel aj napriek tomu, že absolútne čísla v Programe 4 keď si pozrieme, vykazujú určitý nárast.  To je chvályhodné  určite, ale ja by som predsa len sa spýtal konkrétnu vec. Ak si pozrieme v textovej časti Programu 4: Financovanie materských škôl, sú tam tabuľky, v ktorých vidíme koľko je tam detí a keď si pozrieme potom následne tie sumy, ktoré sú tam pridelené, vyjde nám, keď si urobíme nejaký podiel tých čísel, koľko asi teda dostane, ten ktorý zriaďovateľ na jedno dieťa. Ak by sme porovnávali teda len mzdy, platy a ostatné osobné vyrovnania. Tie sumy sú rozdielne čo, sa týka škôl resp. škôlok v správe mesta, v správe mestskej časti, nehovoriac už o tých súkromných, ktoré sme už spomínali pri VZN. Ale čo má ešte zaujíma je to, že jednoducho neviem z toho rozpočtu si dať takýto podiel dokopy v časti neštátne zariadenia, v časti obecných škôl a škôlok, respektíve škôlok, ktoré spravujú mestské časti tak tam tie počty detí a tie čísla sú jasné. Čiže tam človek vidí hneď koľko povedzme na to jedno dieťa tých financií príde. V tej časti, kde sú neštátne zariadenia, tieto informácie nie sú. Takže nedá sa to porovnať a práve aj preto som sa pri VZN na to snažil pýtať, aby som si to vedel nejako dať dokopy. V každom prípade mi ide o to, aby myslím si, že našim spoločným záujmom je to, aby sa to financovanie dostalo do nejakej takej reálnej podoby. A ešte jednu otázku. Neviem či som ju položil na začiatku, či toto bolo pripravované už podľa nového VZN, alebo nie.

p. Raši, primátor mesta Košice – Ďakujem pekne. Ja by som teda navrhoval, aby sa spýtal aj pán poslanec Bereš, pán poslanec Kažimír a eventuálne ďalší a potom by som dal slovo pani Ing. Kažimírovej a eventuálne pani dr. Kavečanskej k tej tematike, ktorá sa týka škôl, škôlok, štátnych neštátnych. 

p. Bereš, poslanec MZ - Budem stručný. Na úvod chcem povedať, že mám pripravený návrh na uznesenie. Netýka sa to zmeny rozpočtu, že by sme presúvali nejaké položky, takže kľudne to budeš môcť podpísať. Mestské zastupiteľstvo v Košiciach v zmysle § 6 ods. 2 písm. c) Štatútu mesta Košice, schvaľuje pozmeňujúci návrh v predloženej zmene programového rozpočtu mesta Košice na rok 2012 nasledovne: Rozdelenie účelových finančných prostriedkov pre mestské časti v Programe 7: podprograme 6 v celkovej výške 998 000 eur. Finančné prostriedky pre jednotlivé mestské časti budú prerozdelené takto:  37 000 eur pre mestské časti Barca, Džungľa, Kavečany, Lorinčík, Vyšné Opátske, Košická Nová Ves, Krásna, Myslava, Pereš, Poľov, Šebastovce, Šaca, Ťahanovce obec, Luník IX a 60 000 eur pre mestské časti Dargovských hrdinov, Juh, Nad jazerom, Staré mesto, Západ, Sídlisko Ťahanovce, Sever, Sídlisko KVP. Uvedené finančné prostriedky budú mestským častiam poukazované priebežne na základe predložených faktúr v súlade s účelom použitia schváleným v miestnych zastupiteľstvách mestských častí. Dôvodová správa návrh prerozdelenia rešpektuje, trvalé stanovisko Rady starostov k spôsobu prerozdelenia účelových transferov schválených v rozpočte mesta pre rok 2012. Uvedené prostriedky použijú mestské časti na financovanie vlastných kompetencií, resp. na financovanie aktivít miestneho významu v oblasti údržby a rekonštrukcie pozemných komunikácii, detských ihrísk a podobne. Myslím si, že je to návrh, ktorý by mohol mať podporu aj všetkých starostov a poslancov miestnych častí a myslím si, že to dobré aj pre teba pán primátor, aby potom nedochádzalo k nejakému podozrievaniu, že niektorá mestská časť dostane toľko a iná toľko. Je to spravodlivé prerozdelenie, ktoré rešpektuje všetky zásady. 

p. Raši, primátor mesta Košice – Kým dám slovo pani poslankyni Jenčovej, poviem len jednu vec. Ak si pamätáte, keďže podielové dane neboli naplnené v takom objeme, ani celkový príjem rozpočtu v minulom roku nieže  aký bol predpokladaný na ministerstve financií, neboli naplnené ani v objeme nášho pesimistického odhadu. Keď si spomeniete na rozpočtové opatrenia, ktoré sme robili, tak práve tieto položky, ktoré ste ktoré pán poslanec si chcel prerozdeliť, práve z nich musela byť časť prostriedkov zredukovaná. Čiže nebola zredukovaná z príjmov mestských častí, bola zredukovaná práve z týchto položiek a pritom z tej bežnej prevádzky mestských častí, táto časť bola plne nedotknutá. Pokiaľ tieto všetky prostriedky by sme prerozdelili, tak v prípade akýchkoľvek problémov budeme musieť siahať na to, či mestské časti budú v svojom živote a v svojej prevádzke počítať. Ja som povedal na Rade starostov aj na mestskej rade, že keď raz bude mať mestská časť podľa tohto návrhu sumu schválenú, tak na ňu sa jednoducho nesiahne aj keď by sa malo rušiť všetko iné. Pokiaľ im tam dáme nejakú časť financií, ktoré nie sú isté, že prídu, tak by sa muselo siahať na bežný rozpočet mestských časti.

p. Jenčová, poslankyňa MZ - Faktická pripomienka. Skutočne výborný návrh, pán poslanec Bereš. Oceňujem, pokiaľ si pamätáte, pred rokom som si dala tú námahu spočítať, že vo všetkých malých mestských častiach žije toľko obyvateľov ako v jednej veľkej. Takže ten pomer občanov v šestnástich, či štrnástich malých mestských častiach je tak ako v jednej napríklad na Jazere. Takže skutočne veľmi slušné delenie že 40 000 eur zaokrúhlene dáme 25 000 ľuďom a ďalších 60 000 eur dáme všetkým ostatným Košičanom. Tak tá vaša deľba ma normálne zarazila, že som sa musela ozvať a je zaujímavé, že práve poslanci z vášho klubu neboli takíto lojálni a ústretoví voči mestským častiam v minulom volebnom období, kedy zásadne jazerní poslanci za váš klub hlasovali buď proti alebo vytiahli kartu, pokiaľ sa jednalo o Jazero. A teraz idete deliť pre mestské časti. Takže výborný nápad, ale určite nepodporím. 

p. Kažimír, poslanec MZ - Faktická pripomienka. Pán poslanec Milan, keď ma trošku budeš počúvať, chcem sa opýtať, ja neviem, či som dobre počul, spomínal si Luník IX vo výške 33 000 eur na výstavbu rekonštrukciu chodníkov atď., ale teraz neviem, či som fakt tomu dobre rozumel, len také zdôvodnenie tam bolo. Dúfam, že nie. 

p. Hlinka, poslanec MZ - Faktická pripomienka. Chcem pripomenúť, čo bolo uzavreté na rokovaní Rady starostov minulý týždeň. Takýto podobný návrh tam bol prednesený a hlasovaním Rada starostov neodsúhlasila, aby sa dnes tento návrh v tomto ponímaní prerokoval. Už aj vzhľadom na to, čo bolo povedané pánom primátorom, že tie prostriedky, ktoré sú tam napísané sú dosť neisté a my sme si zrejme viacerí, ktorí sme to neodsúhlasili, uvedomili, že musíme mať aspoň istotu v tých bežných príjmoch. Čo sa týka podielových daní. Chcem iba informovať, že to v Rade starostov to takto neprešlo. 

p. Raši, primátor mesta Košice – Ďakujem za informáciu, ktorú zrejme pán poslanec Kasterko nedostal. Pán poslanec Bereš, nech sa páči.

p. Bereš, poslanec MZ - Faktická pripomienka. Na rade starostov ste rokovali o návrhu jedna k jednej, čo ani nemohlo prejsť, preto sme navrhli toto prerozdelenie. Nemyslím si, že mestské časti vyčerpajú okamžite všetko. Dá sa to riešiť tak, že sa poukáže polovička, s ktorou sa dá počítať. Ak bude dobrý vývoj financií mesta, tak sa dá poukázať zvyšok a skutočne je to o tom, aby si niektorí starostovia, nie individuálne vylobovali príspevok pre svoju mestskú časť. Preto to nepotrebujú nejako spravodlivo riešiť, ale aby to bolo skutočne prerozdeľované bez ohľadu na to, kto je aký príslušník. A k pani poslankyni Jenčovej, skutočne sme boli takí zlí v minulom období, ale sme sa poučili zo svojich chýb a chceme to napraviť. Tak dúfam, že nám dáte priestor. 

p. Kažimír, poslanec MZ - Tak isto sľubujem, nebudem meniť, zvyšovať, odoberať príspevky, ale chcem vedieť, čo sa s nimi stane. Konkrétne znovu budem pokračovať v tom svojom faktickom príspevku Luník IX, príspevok minulý rok v podielových daniach 210 000 eur viac ako 210, tohto roku 222 000 eur. Neviem, či Luník IX má núteného správcu, či je v ozdravnom režime. Toto poprosím, lebo ja za takýto návrh nezahlasujem určite, pokiaľ nebudem si istý, že tie peniaze budú použité efektívne, tak to poviem. Preto rád by som vedel samozrejme, či poslanci majú tam nejaké odmeny, akým oni spôsobom pristupujú k tejto situácii, či starosta berie vyššie ako základný plat, koľko je tam zamestnancov, či sú tam štyria tak ako bolo deklarované v článku, aký je konečný dlh, či to je 200 000 eur?  No a ten nútený správca, pokiaľ by tam nútený správca nebol a samozrejme by sa uvažovalo, že sa vyplatia tieto podielové dane, mám pripravený návrh, ktorý znie: Mestská časť Luník IX vo výške 35,70 eur na jedného obyvateľa ročne na úhradu pohľadávok veriteľov platov a odvodov zamestnancov miestneho úradu, základného platu starostu a úradu prevádzkových nákladov miestneho úradu tzn. účelové použitie a využitie týchto prostriedkov. Zároveň mestské zastupiteľstvo ukladá námestníkovi primátora Ladislavovi Lazárovi zabezpečiť kontrolu dodržiavania účelnosti použitia podielových daní pre mestskú časť Luník IX, pokiaľ tam nie je nútený správca. Pokiaľ nie je nijaký splnomocnenec primátora s odborným tímom, ktorý zabezpečí, že tie peniaze sa použijú efektívne. Potom poprosím predsedu Rady starostov, aby zaujal stanovisko k prerozdeleniu dotácií. Ja som pripravil jeden návrh o prerozdelení účelových dotácií, Rada starostov to zamietla a na miestnej rade sa to neprerokovalo preto, lebo podľa zápisnice z Rady starostov, Rada starostov pripraví vlastné pravidlá prerozdelenia účelových dotácií. Do dnešného dňa som ich nevidel, tak ako som predpokladal. Takže poprosím, keby niekto z Rady starostov zaujal stanovisko k týmto návrhom, ktoré sú tu alebo majú v podstate možnosť sa vyjadriť. Potom samozrejme by som sa rád opýtal predsedu školskej komisie pána Sidora, čo sa týka tej Požiarnickej školy, či tie priority sa dajú prehodnotiť - zateplenie, resp. výmena okien oproti iným prioritám.

p. Filipko, poslanec MZ - Faktická pripomienka. Chcel by som reagovať na vystúpenie pána poslanca Kažimíra, áno skutočne pán poslanec v Krásnej nehovoria o týchto veciach čo je na Luníku IX. Ako kontrolór mestskej časti som podal návrh, teda požiadal som ministerstvo financií, aby zaviedlo nútenú správu. Ten proces prebieha a o ostatných veciach určite keď raz už prídete aj na Luník IX, tak vás poinformuje úrad – ekonómka, starosta. Asi tu nie je priestor, aby sme to celé rozoberali ani mi neprináleží, lebo nie som poslancom za Luník IX. 

p. Raši, primátor mesta Košice – Fakt je ten, že nútenú správu môže zaviesť iba Ministerstvo financií prebieha kontrola, čiže pravdepodobne je to otázka času, ale toto je kompetencia Ministerstva financií. Všetci si myslíme, že asi tie kritériá spĺňa ale kompetentný orgán je tento jediný. Po druhé viete, že nemyslím si, že aj keď teraz ste dali návrh ustanoviť takého formálne „vajdu“ vo forme pána námestníka, ale nemyslím si že ten Luník IX si nejako užíva v súčasnosti tie peniaze z mestských častí, pretože časť financií ide rovno na exekúcie, časť ide na splácanie dlhov. Pokiaľ mám dobrú informáciu, ale nemám ju vyše viac ako 4 mesiace tam ani odmeny zrejme ani plat vyplatený nebol, pretože my sme povinný prioritne napĺňať exekučné príkazy, ktoré sú na túto mestskú časť danú.  Ďalšia vec je tá, že čo mňa teda na tom celom smutnom príbehu teší je to, že s tými individuálnymi meračmi keď máme vchody, ktoré platia sa zdá, že sa nájde systém, ktorý by teoreticky mohol fungovať, aby tých ľudí, ktorí tam žijú vedeli jednoznačne odčleniť od tých, ktorí chcú a budú platiť od tých, ktorí ignorujú všetky predpisy. Pán poslanec Gábor vyjde s faktickou pripomienkou. 

p. Gábor, poslanec MZ - Faktická pripomienka. Chcel by som zareagovať na tento príspevok len z toho dôvodu, že keď sa pýtal pán Kažimír na určité veci. Napríklad pán starosta a zamestnanci nedostávajú skoro rok celú výplatu, aby sme fakt pokryli niektoré pohľadávky, ktoré sú nevyhnutné pre chod mestskej časti a fakt ako uviedol pán Filipko, že bolo by to dosť také nieže trápne, ale dosť obšírne, aby sme všetky tieto veci tu rozviedli. Veľmi intenzívne komunikujeme najmä s pani námestníčkou o všetkých týchto pohľadávkach, tiež sme niečo zdedili z minulosti, tak sme prakticky k tomu ani veľmi nepristali, aby tento stav, ktorý je na Luníku IX, aby bol taký aký je, ale fakt tieto veci pozývame pána Kažimíra nech príde ku nám, my mu to fakt rozoberieme. Tiež by som nebol rád keď niektorí poslanci si neoveria niektoré veci a takto nás očierňujú alebo spochybňujú chod úradu na Luníku IX alebo zamestnancov a ľudí. 

p. Raši, primátor mesta Košice – Je to hodená rukavica pre pána poslanca Kažimíra a dúfam, že nám ho aj vrátite z návštevy. 

p. Gál, poslanec MZ - V podstate by som sa ku rozpočtu chcel spýtať, ku niektorým položkám, lebo buď sú mi nie jasné, alebo niekto by mi mohol zodpovedať na niektoré dotazy kto sa spolupodieľal na zostavovaní. V prvom rade pri kapitálových príjmoch by ma zaujímala položka tam je za predaj pozemku naplánovaných 3,6 milióna. Bol by som veľmi zvedavý aká bola skutočnosť za rok 2011, pretože aj ten plán, ktorý bol tam bol podstatne nižší. No a pokiaľ si porovnám programový rozpočet a sprievodný text ku kapitálovým príjmom a s tým čo sa plánuje na rok 2012 je to až na pár nejakých detailov, nejakých vymazaných ulíc v roku 2011 to isté, ako je v roku 2012. Takže odkiaľ tá suma 3 600 000, a či je to naozaj reálna, či to nie je len nejaká taká vymyslená, aby sme mali nadhodnotené príjmy. To je ku príjmom ako takým, ku výdavkom chcel by som sa spýtať na Program 9: podprogram 7 - Správa majetku mesta Košíc a ku hádzanárskej hale. Keď som sa pýtal na minulom zastupiteľstve pána riaditeľa ako vyzerá jej stav a podobne, tak dostal som celkom zaujímavú a potešujúcu odpoveď čo všetko sa plánuje robiť s hádzanárskou halou aké investície, ktoré vychádzajú pomaly na 200 000 eur a tu pozerám, že len 45 000 eur na osvetlenie. Takže, či mi to niekto vie zodpovedať, že či tá odpoveď na môj dopyt je nejaká reálna alebo to sú len nejaké vízie, ktoré možno sa za 2-3 roky sa zrealizujú, a či vôbec sú niekde naplánované.  To je asi skôr otázka na pána riaditeľa. Ďalej by som sa chcel spýtať na Program 3: podprogram 6 - MFK Košice. Už dlhšie ma trápi problém prečo sú ešte tam stále tí zástupcovia mesta, ktorí spôsobili stav MFK v dozornej rade a predstavenstve. Ďalej ma zaujíma dokedy budeme dávať tam 300 000 eur na mládež, keď tá mládež od nich odchádza. Ďalej sa chcem spýtať, čo sa týka MFK, kto dával tieto údaje, ktoré tu sú v komentári, ako je 25 reprezentantov, 80 000 plánovaná návštevnosť a podobne. Nechce mi nikto povedať, že keď sa bavíme len o mládeži, tak budeme tam dávať do spŕch, ktoré aj tak vypadávajú, tak si neviem predstaviť, že ako to tam nabrali to číslo. Takže tak isto poprosím vysvetlenie. Aj tú návštevu, kto takéto čísla nejaké „haus numerá“ tu len strieľa. Ďalej, čo ma zarazilo to je potom aj následne ten Program 3 ešte stále a podprogram 7, čo sa týka športu. Tam dlhodobo máme nízke dotácie pre strašne veľa žiadateľov a to aj z toho titulu, že veľké peniaze idú na jeden futbalový klub a potom na ostatných nezostáva. Takže aj to ma dosť zaráža, prečo dotácia z roku 2011 sa opäť znížila na rok 2012 pre nejaké iné športy, či už kolektívne alebo individuálne a naopak MFK nechávame. Mám len takéto praktické dotazy, či by ste na takéto veci vedeli odpovedať a prípadne aj nákup motorových vozidiel, ktorý máte naplánovaný v Programe 10: podprogram 1, tých  105 000 eur, či naozaj je to nevyhnutnosť kupovať a keď tak pre koho budú slúžiť, lebo okrem toho, že sú tu vymenované nejaké 4 oddelenia v programovom rozpočte, tak dohromady nie je tam o tých 105 000 eurách nič. Na  služobné motorové vozidlá áno samozrejme, čo sa týka služobných pre mestskú políciu tak to je úplne super a to som rád, že sa to takto podporuje. 

p. Raši, primátor mesta Košice – Poprosím pani Ing. Kažimírovú, aby si to všetko spísala, aby to potom zodpovedala k tej hádzanárskej hale. Choďte sa tam pozrieť, už bola sponzorsky urobená jedna celá stena, boli vymenené okná, už je to zateplené a bolo to urobené bez nároku na rozpočet, čiže niektoré veci sa snažíme riešiť aj tak, aby to nemalo priamy dopad. Takže bude to zodpovedané aj táto vaša časť.

p. Halenár, poslanec MZ - Mňa skôr než jednotlivé riadky v textovej a tabuľkovej časti rozpočtu zaujíma taký duch toho rozpočtu tak niečo, čo z toho dýcha a vidím tam presne to, čo je po minulé roky, mechanicky rozpísané nejaké čísla bez toho, aby bol nejaký náznak alebo aspoň som si nevšimol, akýmsi spôsobom začať riešiť takzvané tie najväčšie výdavky a jeden z nich je jednoznačne MHD kde 16,7 milióna eur čo si každý z nás vie predstaviť kde by mohli ísť tie peniaze. Čiže skôr ma zaujíma, že ten rozpočet aj keby som prijal všetko to, čo tu bolo povedané v neprospech resp. v prospech prijatia tohto rozpočtu toto tam chýba nejaké impulzy do budúcna, čo budeme robiť s touto položkou s tou a s hentou, čo sa týka formálnych záležitostí mne by dosť pomohlo keby bol ešte aspoň rok dopredu riadok v tom programovom rozpočte, aby sme hneď vedeli v tej jednotlivej tabuľke si nájsť že aké to bolo za rok predtým, a čo sa týka príjmu rád by som sa opýtal ako je ako je riešený príjem z mestských podnikov a to z toho dôvodu, že príjem v hodnote 5 000 000 eur plánovaný na rok 2012 keď som porovnal, pardon necelých 5 000 000 keď som porovnal s rozpočtom povedzme za rok 2010, tak tam bol príjem cez 5 000 000, čo robí rozdiel nejakých 100 000 eur. Ako sú vlastne motivované mestské podniky, čím? Ďalej na strane príjmov, čo sa týka výdavkov je to skrátka veľmi nebezpečná ilúzia v tomto meste, že MHD funguje s tými nákladmi, ktoré má a občanov sa to nedotkne. Ja si myslím, žeby bolo čestné vystúpiť pred ľudí a povedať, že temer polovicu obratu MHD tvoria peniaze z mesta, lebo tým pádom vlastne my deformujeme absolútne všetko nielen to, že tu nie ani žiaden náznak toho žeby sme mohli eventuálne pripraviť nejaký program konkurencie MHD v tomto meste, aby si ľudia mohli vybrať z rôznych druhov spôsobu prepravy, a aby samozrejme za ňu zaplatili tak ako tá konkurencia prinesie ceny, ale zvyšujeme každoročne tie  sumy na dotácie myslím, že to je najvyšší čas s tým začať, teda s tým seknúť.

p. Raši, primátor mesta Košice – Je dôležité, aby sa všetky pripomienky prejednali, a aby nebol nijaký pocit, že niekto nemohol povedať to, čo treba. Moja irónia je nič oproti vášmu oblečeniu. Dúfam, že sa k tomu MHD vyjadrite aj ako chlap a poviete všetkým občanom, čo s ňou zamýšľate, lebo tretíkrát ste tu už spomenuli, že treba niečo s MHD robiť, treba ju niekde dať, treba dať priestor konkurencii, treba aby aj obyvatelia vedeli, čo s ňou rozmýšľate, lebo podľa mňa zamýšľate čistú privatizáciu.

p. Ihnát, poslanec MZ - S MHD je problém predsa to vieme všetci, vieme to ako členovia dozornej rady DPMK vieme, že 1,8 milióna eur muselo teraz odtiecť do firmy OutClaim a to tu napríklad nikto nespomenul, čiže ja len nadväzujem na pána Halenára, že ak sa mu zdá, že tých peňazí je tam veľa „preliatych“ alebo navýšené sú tieto finančné zdroje, nie je to až tak. DPMK vlastne stojí dá sa povedať na hlinených nohách a to počúvam každý deň. Tam som, vidím to, počujem to, príďte sa pozrieť pozývam.

p. Gál, poslanec MZ - Ja síce možno nie som nejaký odborník na dopravu, ale tie dotácie na dopravu len rastú, dovolím si nesúhlasiť stačí si pozrieť náš programový rozpočet ako sme krátili pred rokom a teraz vlastne kvázi sa len trošku navyšujú o nejakých 1 700 000 eur, ale ide všetko na bežné výdavky, čo je na jednej strane smutné, pretože neostáva na kapitálové, na rozvoj, na nákup nových zdrojov, rekonštrukciu modernizáciu a podobne. Bohužiaľ taká je situácia, či už na Slovensku v meste, ale treba si uvedomiť, že prečo by to malo byť zlé, že idú na bežné výdavky, čo znamená mzdy, platy, odvody. Ja si neviem predstaviť, že  by som prebral takú veľkú zodpovednosť akú majú vodiči, či už za životy a za majetok a za tie, dá sa povedať nízke platy, ktoré naozaj majú. 

p. Jutka, poslanec MZ - Som veľmi rád, že som na rovnakej vlnovej dĺžke s pánom Halenárom, zároveň sa chcem aj poďakovať za to, že nejakým spôsobom znova neuzrelo svetlo sveta, nejaký materiál na zníženie výhod pre dôchodcov nad 70 rokov, Jánskeho plakety a podobne, takto myslím si žeby sme k doprave nemali pristupovať. Na druhej strane ja práve naopak, chcem vyzdvihnúť to, že v tomto rozpočte sa našli finančné zdroje na zvýšenie prostriedkov na bežné výdavky, na mestskú hromadnú dopravu a teraz poviem dôvod prečo. Mestská hromadná doprava vykonáva, robí istý počet vozokilometrov a je povinnosťou mesta uhradiť výkony týchto vozokilometrov aj dodatočne aj keď nie sú zahrnuté v rozpočte. Tieto finančné prostriedky často boli odkladané na zvláštny účet resp. nedofinancovanie bolo ukladané na zvláštny účet a tieto finančné prostriedky sú pre dopravný podnik nevyhnutné. Mňa skôr iná vec nieže zaráža, ale chcel by som skôr podotknúť a pán primátor dať do pozornosti, je tu plánovaných v podstate nákup alebo vlastne obstaranie možno 20 autobusov na rok 2012 samozrejme asi z kapitálových výdavkov to nie je, keďže nemáme tam rozpočtované finančné prostriedky je to pravdepodobne z nejakých fondov plánované, len chcem dať do pozornosti to, že máme v podstate plničku CNG. V súčasnosti máme dosť veľa autobusov na CNG pohon, táto plnička technickými parametrami nie je schopná zabezpečiť plnenie týchto autobusov tak, aby boli dostatočne vyťažené, čiže v prípade ak sa budeme uchádzať o finančné zdroje z nejakých eurofondov bolo by dobré aj z hľadiska diverzifikácie pohonných látok, aby sa obstarali autobusy na dieselový pohon. Sú jednak lacnejšie, druhá vec je spĺňajú všetky prísne parametre, čo sa týka životného prostredia aj z hľadiska by som povedal následných kontrol sú omnoho jednoduchšie aj finančne menej náročné preto hovorím, že ak nedôjde k výstavbe novej plničky respektíve v rozsiahlej rekonštrukcii CNG ďalšie obstaranie autobusov CNG pohon, by bol veľký problém z hľadiska ich uvedenia do života. 

p. Raši, primátor mesta Košice – Myslím si, že pri fondových prostriedkoch je nutné meniť dopravu za ekologickejšiu, čiže diesel za diesel myslím si, že by nebolo možné, vždy je tá podmienka fondov Európskej únie zvyšovať zelenosť v tomto prípade dopravy, a čo sa týka plničky tam myslím si, že je nejaké rokovanie, keby to teda bolo možné, aby sa urobila grátis, lebo je pravda, že stojí to náklady rekonštrukcie alebo budovanie novej. 

p. Halenár, poslanec MZ - Pán poslanec Jutka, viete v jednej chvíli keď sa nájdu peniaze na MHD na dotáciu polovičky obratu, v druhej chvíli presne tie isté peniaze chýbajú niekde inde. Neviem, či ste to za tie roky postrehli tu, čo ste ako poslanec a na nás je, že ako vlastne budeme distribuovať tie peniaze. V mojich očiach je to hazard, je to klamanie Košičanov za koľko majú dopravu a všimnite si prosím, že keď dochádza ku štrajkom v MHD, že časť ľudí hovorí, že ako sú platení vodiči napríklad v Nórsku aj tam odchádzajú a čím to je, máte pocit, že to je bohatšia krajina? Nie, práve to je ten problém, že súčasný stav MHD v meste spôsobuje tu sme to počuli od člena dozornej rade, že na hlinených nohách.

p. Süli, poslanec MZ - Počúvať tu reči, že pri zvyšovaní cien pohonných hmôt energie a odborárov nátlak na mzdy, aby mali vyššie mzdy, aby sme tu znižovali peniaze v dopravnom podniku je totálny nezmysel. Dopravný podnik ktorýkoľvek v Európe je ako taká bežná manželka, môžete tam mať veľa peňazí, málo, ale dosť nikdy. 

p. Gamcová, poslankyňa MZ - Ja som sa chcela opýtať v podstate podobné veci ako pán poslanec Jutka, pretože minulý rok v programovom rozpočte do roku 2013 boli v kapitálových výdavkoch Program 5: doprava plánované investície aj kapitálové, teraz sú to samé nuly, na mestskú verejnú dopravu, ale v textovej časti sa spomína nákup autobusov, do konca keď si pamätám, tak aj nákup trolejbusov bol plánovaný. Tak, či sa to zrealizuje to by ma zaujímalo a chcela by som sa ešte opýtať na strane 53 v textovej časti, či nie je chyba, či to nemá byť projekt Kosit namiesto projektu Kids.

 p. Kažimír, poslanec MZ - Ďakujem pekne len pre pána poslanca Gábora vo štvrtok o ôsmej som na miestnom úrade dobre rád sa s vami porozprávam o mojom pohľade na Luníku IX a o vašom. 

p. Blaškovičová, poslankyňa MZ – Neviem, či to bude konkrétne na pána Kažimíra, ale chcela by som dať taký malý návrh akoby sme mohli zvýšiť príjem do mestského rozpočtu. Myslím si, že by sme mohli spoplatniť také zastupiteľstvá ako je to dnešné, pretože si myslím, že je to oveľa lepšie ako médiá ako hráme v divadle.

p. Halenár, poslanec MZ - Tiež by som sa rád opýtal, že kde zmizol riadok pre MFK, pretože po ostatné roky bol v rozpočte stále riadok pre MFK a v hodnote najmenej 700 000 eur a ako „buchar“ tu pôsobilo na poslancov, že to mesto musí dať. Tak by som rád vedel, že kde je to, čo mesto musí dať, však pán poslanec Bereš. Posledná vec, čo by som sa chcel zmieniť je ďalšia obrovská položka mandátorna, ktorú dostávame z rozpočtu práve pre školstvo, tam tak isto chýba akýsi motivačný prvok pre základné školy a poviem to z toho pohľadu, že nedávna štúdia Európskej únie ukázala zhoršujúcu sa kvalitu žiakov základných škôl, tzn. ich schopnosť chápať texty, ich schopnosť chápať problém a navrhovať nejaké pokračovanie sa znižuje a možnože by to bol aj podnet pre školskú komisiu, aby skúsila nejaké motivačné programy zahrnúť aspoň teda pre rozpočet roka 2013 pre jednotlivé školy. Chcem tým povedať, že to že sa tu bavíme o položkách rozpočtu by nemalo byť predmetom ani výsmechu poslancov ani nijakého ukazovania prstom, že prečo rozpráva to a čo môže byť dôsledok, že nejaká privatizácia v konečnom dôsledku ak spôsob dopravy aj úplne jedno aký, ktorý bude funkčný, a ktorý zabezpečí lepší komfort s nižšími nárokmi na rozpočet mesta, každý model je dobrý, ale pokiaľ ich nedostaneme pokiaľ neustále budeme navyšovať  položku do monopolu v doprave v tomto meste myslím, že to čo tu hovoril člen dozornej rady pán poslanec Ihnát sa bude naplňovať čím ďalej viac a viac.

p. Raši, primátor mesta Košice – Len krátka poznámka, Program 3: Zdravé mesto, riadok 27 napísané Mestský futbalový klub 300 000, čiže riadok sa našiel. 

p. Jutka, poslanec MZ - Pán Halenár stále hovoríte o tom, že akým spôsobom sa navyšujú finančné zdroje na činnosť MHD. No, ja si spomínam na jedno zastupiteľstvo kde bol predložený materiál a pokiaľ si pamätám jediný som hlasoval za isté odstránenie anomálie, čo sa týka príjmov pre MHD a bol som jediný poslanec, ktorý za to zahlasoval istým spôsobom som možno vyzeral aj trošku tak ako na výsmech, a čo sa týka cestovného lístka hovoríte, že odchádzajú vodiči do Nórska, no ja sa nechcem dožiť pán primátor toho, aby u nás ľudia platili za cestovný lístok toľko, ako platia v Nórsku, ďakujem pekne. 

p. Jenčová, poslanec MZ - V podstate mám procedurálny návrh pán primátor, keďže rozpočet bol vo všetkých komisiách komu čo bolo nejasné myslím, že všade pani Kažimírová bola prítomná a mohol sa pýtať a ja už fakt mám pocit, že som v nejakom druhom ročníku Základnej školy kde mi má niekto vysvetliť, čo mám kde hľadať takže môj procedurálny návrh znie na ukončenie diskusie. Nech poslanci predložia návrhy pozmeňujúce ak nejaké majú a hlasovaním vyjadríme všetci svoju vôľu prosím, aby ste dali o mojom návrhu hlasovať ďakujem.

p. Raši, primátor mesta Košice – Najprv budeme hlasovať o procedurálnom návrhu ktorý dala pani poslankyňa Jenčová, teda je to ukončenie diskusie rozpravy k tomuto bodu, pokiaľ prejde dovystupujú traja prihlásení a potom by som ešte dal slovo predkladateľom, aby bolo zodpovedané na otázky a potom by sme hlasovali, čiže hlasujeme o procedurálnom návrhu pani poslankyni Jenčovej o uzavretí možnosti prihlásiť sa do rozpravy prosím hlasujte. 

Hlasovanie č. 33 -	za: 34, proti: 1, zdržali sa: 11

p. Raši, primátor mesta Košice – Konštatujem, že tento návrh bol schválený a budeme pokračovať v tých troch prihlásených, ktorí boli prihlásení do diskusie. Nasleduje pán poslanec Petrvalský po ňom bude pán poslanec Filipko nech sa páči máte slovo. 

p. Petrvalský, poslanec MZ - Som dosť znechutený z príjmovej časti tohto rozpočtu a na mestskej rade som aj hovoril, žeby bolo dobré niečo robiť vo vyšších orgánoch, niečo s financovaním miest obcí preto, lebo takto ďalej to nejde. My skutočne, už len nos mám trčí z vody a hasíme to najhoršie, my nevieme navyšovať vozokilometre, my nevieme robiť rozvoj, my prakticky žijeme z ruky do úst. Ja si myslím, že toto dolieha aj na občanov. Dolieha to na každého a preto, by som pekne poprosil poslancov Národnej rady Slovenskej republiky, či terajších alebo tých čo vzídu z volieb 10. marca, aby už v štátnom rozpočte tlačili na to, aby mestám a obciam sa proste trošku pridalo, lebo nedá sa takto ďalej fungovať to je jedna vec. Druhá vec, neviem pán predseda finančnej komisie to tu nehovoril, ale na finančnej komisii sme prišli na jednu vec a bolo by dobré keby sa tým niekto vážne zaoberal, lebo budeme mať problém. My čerpáme úver na zvyšovanie základného imania v spoločnosti Kosit a tento úver čerpáme ako kapitálový a problém je v tom, že takéto čerpanie úveru sú finančné operácie a nie kapitálový príjem. Takže bolo by dobré, keby mi niekto pozrel sa na to a povedal, že či je to v poriadku alebo nie je to v poriadku, aby sme náhodou potom v budúcnosti, s tým zase nemali nejaký problém nejaký protest prokurátora alebo dačo nás nestihlo z tohto.

p. Raši, primátor mesta Košice – Súhlasím s vami, že naozaj samosprávam už trčí iba nos z vody. Dovolím si to trošku odľahčiť v tom, že naozaj trčí nám len nos z vody a pri globálnom otepľovaní hladina vôd stále stúpa, takže ja dúfam, že naozaj sa podarí pomôcť, lebo dlhodobo sa tento stav udržať nedá. 

p. Filipko, poslanec MZ - Mám iba jednu krátku otázku v časti kapitálové príjmy. Keďže nepoznám skutočnosť z roku 2011 v riadku príjem z predaja budov v roku 2011 bol schválený rozpočet 40 000 eur a v návrhu rozpočtu je 600 000 eur, keďže som sa nedočítal v tej textovej časti programového rozpočtu nejaký argument alebo dôvod na to by som chcel odpoveď, či sú na to predpoklady. 

p. Raši, primátor mesta Košice – Rátame, že konečne vyriešime bývalý hotel Európa, čiže to je tých, dúfajúc 500 000.

p. Lazár, námestník primátora - Ja by som povedal zopár faktov. Viete dobre, že rozpočet má asi 100 strán na tých sto stranách je strelím asi tisíc čísel. Toto, čo vy vidíte je vlastne len vrchol toho ľadovca, pretože každé to číslo ešte vzniká z plno ďalších čísel. Tí, ktorí ste mali možnosť byť pri príprave rozpočtu, či už teraz alebo v minulosti viete veľmi dobre ako to vzniká ako sa to napočítava. Rozpočet kontrolujú samozrejme príslušné oddelenia na mestskom úrade, tzn. že je tam aj spätná kontrola tým neverím, že sa nemôže stať nejaká chyba, ale ten proces je pomerne komplikovaný a zložitý, čo ale vnímam ja ako zlé je ak s niektorými číslami pracujeme účelovo a podávame ich ako lož. Tým neznamená, že z tejto lži sa stane pravda stala sa z toho ešte väčšia lož. Pán kolega Kasterko, neviem aké máte vy vzdelanie viete, ale ak podávame niečo takým spôsobom ako vy to podávate ja vám poviem len zopár faktov. Keď sme prišli zrušili sme 27 oddelení z 50 približne 49 ich tu bolo oddelení, zrušili sme ich zo dňa na deň,  odišlo zatiaľ asi 50 ľudí povedali sme, že budeme administratívu prepúšťať, lebo chceme viac policajtov a to sa aj deje. Bude sa to diať, či to budete pozerať tak alebo onak viete takéto emotívne prejavy keď som bol mladší tak nám v škole hovorili, že to chce kľud a teplú stravu. Keď niečo máte kľudne treba povedať. Ja vám poviem, v roku 2010 boli mzdové výdavky 5 000 000 eur a v roku 2011 4,6 a v roku 2012 4,8 s tým, že je tam napočítaný trinásty plat a ďalšie náležitosti. Keď to podelíte delené číslo 13 ste na 4,4. Ja verím, že ušetríme aj z toho ešte niečo, pretože toto je len napočítané podľa kolektívnej zmluvy. To len zopár faktov, nechcem už tu otvárať staré rany, len hovorím. Viete, keď tu pán kolega, tiež mu zmizol  riadok nakoniec sa riadok úplne bez problémov našiel. Úplne kľudne treba povedať, tam je tisíc čísel nikto to nerobí úmyselne, nikto to nerobí zámerne. Robí na tom plno ľudí a robia na tom myslím si, že nestranne tak ako najlepšie vedia. Pýtali ste sa, tu niekto hovoril že 3,6 milióna sú kapitálové príjmy no, viete prečo, lebo tu nešťastnú IPSU, ten pozemok, ktorý ste predali ešte bývalí poslanci, dodnes za neho nemáme peniaze. Ja som ho nepredával, ani pán primátor. Myslím si, že pán primátor Knapík, bývalý člen alebo pozastavený člen KDH alebo ako to voláte, on to predával a preto to stále musíme posúvať stále musíme čakať, že peniaze prídu a peniaze nechodia. Mestské firmy, tiež pán kolega, tak viete keď čítame tie čísla, vy keď to poviete, vy ste taký človek v najlepších  rokoch, keď to vy poviete, ľudia tomu veria. Keď poviete, že z mestských firiem príde 5 mil. eur, ľudia tomu veria, ale keď si otvorím papier zistím, že príde len 2,9 z tých nájmov. Čiže treba s tými číslami trošku seriózne nič iné nechcem, trošku, trošilinku seriózne povedať ľuďom pravdu. MFK sa našlo to sme si povedali a k tým problémom, ktoré máme, veď kto robí, ja hovorím stále, kto robí, robí aj drobné chyby. Najhoršie je nič nerobiť a preto aj s týmto rizikom treba konať a radšej niečo urobiť, ale je tu jeden taký slogan, ktorý sa mi strašne páči, že všetko začína prácou. Viete kde začína práca? Začína v prvom rade  transparentným obstaraním. Bohužiaľ to transparentné obstaranie, ktoré tu nebolo v minulosti nás dobieha, čím ďalej tým viac. My sme si mysleli, že už sme vyriešili všetky spory. Pravda je taká, že nabiehajú ďalšie, ďalšie a ďalšie to je všetko z mojej strany. Ďakujem pekne a verte tomu, že aj ľudia na magistráte urobili všetko preto, aby v tých tisíc číslach bolo čím menej chýb. Nerobili to úmyselne a myslím si, že veci sme si vysvetlili. 

p. Kasterko, poslanec MZ - Keď pozerám sa na rozpočet tak mestská polícia má mzdy v inej položke nie v tej Program 10: Podporná činnosť správa Obecného úradu, čiže tam treba pozrieť, aké bolo čerpanie rozpočtu 2010, čo vy ste vlastne pripravili, čiže 4 527 471 to bolo 2010 a 2011 čerpanie bolo 4 230 000, to je tiež váš výstup ako vedenia mesta. 

p. Raši, primátor mesta Košice – Ospravedlňujem sa ukončili sme rozpravu čiže vystúpiť mohli iba tí, ktorí boli prihlásení. Takže, čo povedal pán poslanec Kasterko to vlastne neodznelo a tým pádom pán poslanec Halenár už nemôže vystúpiť. Takže keďže sme si odhlasovali ukončenie rozpravy, rozprava je ukončená ja by som poprosil, aby pani Ing. Kažimírová začala odpovedať na jednotlivé otázky a k tým školám pani doktorka Kavečanská. Nech sa páči dámy poprosím vás na otázky reagovať. 

p. Kažimírová, zástupkyňa riaditeľa - Na veľa otázok už bolo zodpovedané pánom námestníkom Lazár, čiže ja už len odpoviem, čo sa týka účelových transferov pre mestské časti a tých návrhov, ktorých tu bolo viac na rozdelenie. My zastávame ten názor, že rozdelenie účelových transferov neodporúčame v tomto štádiu práve z toho dôvodu, čo tu boli prezentované, že príjmy rozpočtu mesta sú ohrozené. Vzhľadom na to, že tie podielové dane, ktoré máme v návrhu rozpočtu na tento rok zahrnuté sú síce nižšie oproti prognóze Ministerstva financií, ale zo skúsenosti z minulého roka vieme, že sa nenaplnili minuloročné očakávané príjmy ministerstva. Takže si myslíme, že ak tento vývoj bude pokračovať aj v tomto roku chceme mestským častiam garantovať aspoň podielové dane. Účelové transfery sa v minulom roku pre mestské časti rozdelili vo výške necelých 500 000 eur s tým, že sa určili priority na základe žiadosti jednotlivých mestských častí a v zmysle Štatútu mesta Košice do výšky 33 000 eur je v kompetencii pána primátora určiť alebo teda rozdeliť tieto prostriedky. Nad 33000 eur je už rozhodnutie v kompetencii mestského zastupiteľstva. Ku kapitálovým príjmom, k tej sume 3,6 milióna predaj pozemkov z tejto čiastky najväčšiu sumu tvorí 2,5 milióna splátka kúpnej ceny od spoločnosti IPSA, zmluva bola podpísaná ešte v roku 2009 a spoločnosť nám vlastne neplatila minuloročné splátky, čiže vlastne teraz v tomto roku v marci je posledná splátka a vzhľadom na to, že zatiaľ nedošlo k plneniu, tak aj tento príjem je ohrozený. K dopravnému podniku, k sume 16,7 milióna eur, tam je nárast oproti minulému roku o 1,2 milióna z toho 500 000 eur ide na zvýšenie na prevádzku a 700 000 eur sa tam ráta na pokrytie straty za roky 2010 a 2011. Čo sa týka príjmov mestských podnikov tie sú rozpísané v textovej časti rozpočtu na strane 5, celkové príjmy od obchodných spoločnosti sú rátané vo výške 2,9 milióna eur, z toho za pozemky 500 000 od mestských lesov a za budovy a objekty celkové príjmy z nájmov vo výške necelých 2,4 milióna. Tie sumy sú stanovené a vychádzajú z objemu prenajatého majetku ktorí majú obchodné spoločnosti od mesta a z výšky odpisov. Keďže tie odpisy sú z roka na rok nižšie oproti minulému roku tak aj nájomné je o niečo nižšie. A čo sa týka ešte autobusov, tie ktoré sú plánované v rozpočte, nákup dvadsiatich autobusov ten vychádza z eurofondov, čiže vlastne nie z prostriedkov mesta. V prípade, že bude výzva, tak sa mesto chce uchádzať o ďalšie eurofondy. 

p. Raši, primátor mesta Košice – Pani doktorka Kavečanská, pán poslanec Berberich mal otázku v bode 12 a chcem, aby ste ju na ňu zodpovedali. 

p. Kavečanská, vedúca ref. školstva - Ak som dobre pochopila tú otázku, spýtali ste sa k rozpočtu, pretože máte tam položky na mzdy a na tovary a služby, v týchto sumách sú zahrnuté položky alebo teda náklady aj na údržbu budov a samozrejme sú tam zahrnuté aj vlastné príjmy, čiže ak sa táto suma očistila od vlastných príjmov a od nákladov, ktoré predpokladáme na údržbu budov, či už budov v tých ktorých sídlia naše štátne školy, čiže školy a školské zariadenia v zriaďovateľskej pôsobnosti v Košiciach a kde sídlia aj materské školy a školské zariadenia iných zriaďovateľov, čiže vo  všetkých týchto budovách je potrebné zabezpečovať údržbu. Ak sa táto suma upravila alebo teda očistila o tieto položky tak sme dostali sumu 1 5 334 732,58 eur a potom sa z toho narátavala 88 % dotácia na jednotlivé školy a školské zariadenia neštátnych zriaďovateľov. Takže tak to bolo riešené, čiže toto VZN –ko, o ktorom sme dnes hovorili zatiaľ vychádzalo z tohto navrhovaného rozpočtu. Pokiaľ dôjde k jeho navýšeniu samozrejme sa musí navýšiť aj dotácia na neštátne školy a školské zariadenia. 

p. Lazúr, riaditeľ MMK - K hádzanárskej hale a k tým prostriedkom, ktoré sú tam vyčlenené v rozpočte, ktoré tam vidíte, pán poslanec Gál, tam teraz nasleduje po zateplení a výmene tej steny ešte osvetlenie a rekonštrukcia sociálnych priestorov, čím tá hala dostane úplne iný punc. Samozrejme je to čiastočne z rozpočtu, čiastočne zo sponzoringu, resp. prispievajú tie firmy, ktoré majú vyhradené hodiny v danej hale. Čo sa týka MFK, tam je tých 300 000. K tomu členstvu myslím si, že nikto nedal požiadavku a to nie je problém, či cez útvar, ktorý má na starosti mestské podniky alebo cez poslanecké návrhy, treba zmeniť orgány mestského futbalového klubu, ako určite by s tým nemal nikto problém. Podklady za MFK, ktoré sú v správe dáva samotné MFK. Pokiaľ sú rozporuplné, tí ľudia, ktorí zatiaľ sú tam orgánovo, by sa k tomu mali vyjadriť. Čo sa týka športu, pokiaľ dobre evidujem, tak nedošlo k žiadnemu zníženiu medziročnému na drobné kluby a na drobné aktivity, čiže pokiaľ mám dobrú vedomosť tak čiastka je rovnaká ako minulého roku 2011. Nákup motorových vozidiel, to čo sme zdedili od Daewa Espera cez Felície, Hyundai, Fabia a tak ďalej, v podstate absolútne rôznorodý rozbitý starý vozový park. Také enormné peniaze dávame do opráv a údržby, že je úplne normálne tento vozový park postupne jednak meniť a jednak unifikovať, pretože táto situácia je neúnosná. Potom, čo sa týka tej skratky KIDS, tak to je normálne IDS - integrovaná doprava a to „k“ je koľajová, čiže sa používa aj integrovaný dopravný systém koľajový, aj integrovaný dopravný systém. Navýšenie základného imania v Kosite, to riešime pán poslanec, čiže ten stav sme historicky zdedili aj zmluvne aj fyzicky a toho roku to budeme riešiť tak, aby samozrejme neboli porušené rozpočtové pravidlá aj s tým kolegom, ktorý to v podstate otvoril vo finančnej komisii sme v osobnom kontakte a dôjde jednoznačne k náprave. 

p. Raši, primátor mesta Košice – Dovoľte mi, aby som pred hlasovaním urobil také krátke záverečné slovo. Tak ako som povedal, rozpočet je taký aký sme mohli dať, všetky vaše návrhy majú svoje „racio“ a určite by bolo dobré, keby sme ich mohli zapracovať, ale návrhy, ktoré ste dali teraz myslím, ktoré sa týkajú presunu položiek v rámci rozpočtu, pracujú s peniazmi, ktoré ešte nemáme, preto sme zvolili alternatívu čiastky prostriedkov pre mestské časti, ktorých sa nedotkneme a ten malý priestor, ktorý dúfam, že nebudeme musieť obetovať je v tých kapitálových a bežných, ktoré ste chceli rozdeliť. Súc poučený minulým rokom nechceme spôsobiť mestským častiam to, že v priebehu roka budeme krátiť ich financie, ktoré mali naplánované, preto na záver mi dovoľte povedať len to, že platí tá informácia, ktorú som povedal na začiatku, pre mňa rozpočet bude možné podpísať iba v tom prípade, ak bude schválený taký, aký sme ho predložili. Ďakujem veľmi pekne, poprosím návrhovú komisiu, aby začala hlasovanie.

p. Andrejčák, poslanec MZ a člen návrhovej komisie – Návrhová komisia obdržala 3 pozmeňujúce návrhy, prvý je od pána poslanca Kasterka, ktorý znie: „Mestské zastupiteľstvo v Košiciach schvaľuje pozmeňujúci návrh k predloženému návrhu programového rozpočtu mesta Košice na rok 2012 nasledovne, presun finančných prostriedkov vo výške 393 000 eur z Programu číslo 10: Podporná činnosť, podprogram č. 1 - Správa Obecného úradu, položka č. 1 – Mzdy, platy a ostatné osobné vyrovnania na položku 1 príjmová časť položka č. 1 - Daňové príjmy položka 1.1 Dane z príjmov a kapitálového majetku rozdelenie výnosu dane z prímov fyzických osôb poukázaný územnej samospráve podiel pre mestské časti nasledovne: mestskej časti Barca, Džungľa, Kavečany, Košická Nová Ves, Krásna, Lorinčík, Myslava, Pereš, Poľov, Šaca, Šebastovce, Ťahanovce a Vyšné Opátske 118 eur a 8 centov na jedného obyvateľa, mestské časti Juh, Nad jazerom, Sever, Staré mesto, Sídlisko Ťahanovce a Západ 24 eur a 98 centov na jedného obyvateľa, Mestská časť KVP 31 eur 88 centov na jedného obyvateľa, Mestská časť Dargovských hrdinov 26 eur a 78 centov na jedného obyvateľa, mestskej časti Luník IX sa navrhuje suma 37 eur a 38 centov na jedného obyvateľa, vzhľadom na rozlohu a zabezpečovanie funkcií v danej mestskej časti.“

Hlasovanie č. 34 -	za: 10, proti: 10, zdržali sa: 26

p. Raši, primátor mesta Košice – Návrh nebol schválený, nech sa páči ideme ďalej. 

p. Andrejčák, poslanec MZ a člen návrhovej komisie – Druhý pozmeňovací návrh predložený pánom poslancom Berešom. „Mestské zastupiteľstvo v Košiciach schvaľuje pozmeňujúci návrh k predloženému programovému rozpočtu mesta Košice na rok 2012 nasledovne: Rozdelenie účelových finančných prostriedkov pre mestské časti v Programe 7: podprograme 6 v celkovej výške 998 000 eur, finančné prostriedky pre jednotlivé mestské časti budú prerozdelené takto: 37 000 eur pre mestské časti Barca, Džungľa, Kavečany, Lorinčík, Vyšné Opátske, Košická Nová Ves, Krásna, Myslava, Pereš, Poľov, Šebastovce, Šaca, Ťahanovce obec, Luník IX  a 60 000 eur pre mestské časti Dargovských hrdinov, Juh, Nad jazerom, Staré mesto, Západ, Sídlisko Ťahanovce, Sever, KVP. Uvedené finančné prostriedky budú mestským častiam poukazované priebežne na základe predložených faktúr v súlade s účelom použitia schváleným v miestnych zastupiteľstvách mestských častí.“

Hlasovanie č. 35 -	za: 13, proti: 12, zdržali sa: 21

p. Raši, primátor mesta Košice – Konštatujem, že návrh nebol schválený, prosím ďalej. 

p. Andrejčák, poslanec MZ a člen návrhovej komisie – Tretí pozmeňujúci návrh od pána poslanca Kažimíra znie: „Mestské zastupiteľstvo v Košiciach schvaľuje v bode 2 Mestská časť Luník IX vo výške 35 eur 70 centov na jedného obyvateľa ročne na úhradu pohľadávok veriteľov, platov a odvodov zamestnancov Miestneho úradu, základného platu starostu a úhradu prevádzkových nákladov Miestneho úradu, ukladá námestníkovi primátora Ladislavovi Lazárovi zabezpečiť kontrolu dodržiavania účelnosti použitia podielových daní pre mestskú časť Luník IX.“

Hlasovanie č. 36 -	za: 14, proti: 2, zdržali sa: 29

p. Raši, primátor mesta Košice – Konštatujem, že návrh nebol schválený, nech sa páči. 

p. Andrejčák, poslanec MZ a člen návrhovej komisie – Takže návrhová komisia teraz prednesie pôvodný návrh na uznesenie. „Mestské zastupiteľstvo v Košiciach podľa príslušného ustanovenia Štatútu mesta Košice schvaľuje po prvé programový rozpočet mesta Košice na rok 2012, príjmy celkom 149 184 365 eur, výdavky celkom 149 184 365 eur, rozdiel 0. Bežný rozpočet, príjmy 122 857 552 eur, výdavky 122 828 386 eur, rozdiel prebytok 29 166 eur. Kapitálový rozpočet, príjmy 4 651 000 eur, výdavky 22 301 556 eur, rozdiel schodok mínus 17650556 eur. Finančné operácie, príjmy 21 675 813 eur, výdavky 4 054 423 eur, rozdiel prebytok 17 621 390 eur. Po druhé: rozdelenie podielu dane z príjmov fyzických osôb pre mestské časti podľa predloženého návrhu, po tretie: rozdelenie účelových finančných prostriedkov pre mestské časti podľa predloženého návrhu, po štvrté: použitie finančných prostriedkov vyplývajúcich z regulatívov podľa predloženého návrhu, ďalej poveruje primátora mesta Košice podľa ustanovení § 11 ods. 4 písm. b) zákona č. 369/1990 a § 14 ods. 1 zákona č. 583/2004 aktualizovať rozpočet podľa predloženého návrhu, a berie na vedomie programový rozpočet mesta Košice na roky 2013 a 2014 podľa predloženého návrhu.“

Hlasovanie č. 37 -	za: 34, proti: 1, zdržali sa: 11

p. Raši, primátor mesta Košice – Konštatujem, že uznesenie bolo schválené. 
Dovolil by som si navrhnúť krátku  obedňajšiu prestávku. Zároveň vás chcem poprosiť o akceptovanie prenesenia a vedenia rokovania námestníkom mesta Košice, pretože pracovne budem musieť ísť preč, takže ďakujem pekne a prajem všetkým dobrú chuť. Prerušujem rokovanie a vyhlasujem prestávku.
- - -

Bod č. 21/1
Postup pri odstraňovaní odpadu pri hrozbe zdravotnoepidemiologickej situácie  pri ohrození zdravia a života osôb na území mesta Košice, na ktorom bol odpad umiestnený v rozpore so zákonom

 p. Lazár, námestník primátora - Budeme pokračovať ďalej v rokovaní mestského zastupiteľstva. Nasleduje doplnený bod 21/1. Pod týmto bodom je materiál Postup pri odstraňovaní odpadu pri hrozbe zdravotnoepidemiologickej situácie a pri ohrození zdravia a života osôb na území mesta Košice, na ktorom bol odpad umiestnený v rozpore so zákonom. Ja som predkladateľ takže súčasne uvediem aj materiál. Viete veľmi dobre všetci, že máme historický problém s rôznymi osadami, ktoré tu rôznym spôsobom vznikajú. Tieto osady vznikajú z dvoch základných dôvodov alebo príčin. Je to buď na mestských pozemkoch alebo na pozemkoch, ktoré patria iným, tretím osobám. Viete dobre, že najväčšia takáto nelegálna skládka odpadu, keď to môžeme takto nazvať bola na Demetri a bolo to na pozemkoch, ktoré patrili mestu. Samozrejme mesto zakročilo. Pojalo to ako nezákonný a nelegálny odpad. Tento odpad vypratalo a odstránilo. Zhodou okolností sa tam pohybovali aj nejakí spoluobčania pri tomto odpade. Títo následné odišli. Máme za to, že väčšina týchto spoluobčanov, ak sa pohybuje v okolí takéhoto odpadu, tak sú to občania, ktorí buď tu vôbec nemajú trvalý pobyt, prišli sem z okolitých dedín, alebo nemajú nejakým iným spôsobom priamy vzťah s mestom. Napriek tomu, že sme postupovali na vlastných pozemkoch, dostalo sa nám z úradu vlády, resp. od splnomocnenca vlády Slovenskej republiky trestné oznámenie na vedenie mesta. Možno sa vám to zdá nepochopiteľné. Mne sa zdalo tiež.  Namiesto toho, aby nám dali pomocnú ruku a pomohli pri riešení takéhoto problému, tak sme dostali trestné oznámenie. To bolo v lete. Samozrejme mali sme pripravený aj model, ako budeme postupovať v prípade tretích osôb, pretože na týchto pozemkoch si musíme dávať väčší pozor ak na vlastnom pozemku sme dopadli tak, že sme dostali trestné oznámenie. Spracovali sme následne systém, ktorý vychádza z nasledovného a je to uvedené v materiáli. Ja to veľmi stručne uvediem. Ak zistíme, že niekde je nelegálny odpad, samozrejme z tohto odpadu môžu hroziť rôzne choroby, epidémie a tak ďalej, pohybujú sa v okolí ľudia, zistíme a zdokumentuje takýto stav. Aby to bolo rýchlejšie, všetko to urobí mestská polícia, či už na základe podnetov občanov alebo z vlastnej činnosti. V prvom rade zdokumentujeme, popíšeme a nafotíme aktuálny stav, aby sme zrýchlili celé konanie. Následne budeme informovať Obvodný úrad životného prostredia, pretože je to v zmysle legislatívy. Ten samozrejme začne zisťovacie konanie. S veľkou pravdepodobnosťou sa nám nepodarí zistiť, že kto je majiteľom a pôvodcom tohto odpadu. Takže nastupuje bod číslo 2 alebo resp. krok číslo 2 a tým je skutočnosť, že mesto začne vypratávať danú lokalitu. Samozrejme popritom, ako náhle zistíme majiteľov na katastri, budeme ho informovať o tom, v akom stave je jeho pozemok. Treba povedať, že väčšina týchto občanov, majiteľov týchto dotknutých pozemkov, sú v tomto probléme nevinne. Nepredpokladám, že niekto za to vyberá nejaké finančné prostriedky, alebo že to robí úmyselne. Prečo to dávame do Mestského zastupiteľstva? Z dvoch základných dôvodov. Prvý dôvod je ten, že keď to pôjdeme vypratať ako mesto, tak samozrejme budú s tým spojené určité finančné nároky. Druhý dôležitý moment je, ak ten majiteľ pozemku bude s mestom spolupracovať, tak je návrh na to taký, aby sme od neho nežiadali preplatenie týchto nákladov. V prípade, že by majiteľ tohto pozemku na území ktorého vznikol tento nelegálny odpad nespolupracoval s mestom a nebol konštruktívny pri odstraňovaní týchto odpadov, mesto v zmysle platnej legislatívy aj tak má nárok odpad odstrániť a následne vymáhať od majiteľa pozemku vzniknuté náklady z dôvodu, že neurobil všetky opatrenia pre to, aby tento odpad na danej lokalite vznikol. Poviem pravdu, svojho času o tom vyšiel už aj článok. Boli celkom zaujímavé reakcie. Ja uvediem len jednu vec. My nechceme rozlišovať.  Viete dnes či to je o bezdomovcoch sa nejako nestaráme špeciálne. Samozrejme, máme určité útulky, kde títo bezdomovci sa môžu sústreďovať. Ak sú to povedzme maloleté deti o tie sa vieme postarať tiež. Ale nie je žiaden špeciálny režim pre bezdomovcov, tak isto nevidím dôvod na to, aby ak sa v okolí tohto odpadu pohybuje rómske etnikum alebo jednoduchšie povedané cigáni, aby sme vytvárali nejaké špeciálne režimy. Je to taký istý bezdomovec, ako ktokoľvek iný. A páčila sa mi tam ešte jedna reakcia, samozrejme na to reagoval aj splnomocnenec pre rómsku komunitu, ktorý si myslím nehľadá riešenie. Ten len hľadá spôsob, ako sa to nedá a ako skomplikovať situáciu ešte viac a akoby bol on s tým spokojný, keby mu na záhrade niekto prišiel a vytvoril skládku komunálneho odpadu a ešte nedajbože by sa mu tam v okolí pohybovali rôzne osoby neprispôsobivé. Takže návrh tohto materiálu je a preto to je v mestskom zastupiteľstve,  aby ste v prvom rade o tom vedeli, že takýto postup sa chystá. Budú s tým spojené určité náklady na vypratanie. Samozrejme je to zahrnuté v rozpočte, nie je to zásadná čiastka, bude to výrazne menšia čiastka, ako bola na lokalite Demeter. 
Tretí moment je, ak dá súhlas mestské zastupiteľstvo, v prípade, že majiteľ pozemku bude spolupracovať s mestom a dá mu plnú moc na vstup na pozemok, vstup povedzme do tých budov ak sú tam aj nejaké budovy, tak mesto by si od neho neúčtovalo preplatenie nákladov. Ale, samozrejme my ho vyzveme, aby urobil do budúcna všetky opatrenia preto, aby sa tam znovu neukladal tento odpad. Mestská polícia takéto lokality potom už bude vo zvýšenej miere monitorovať, keď dôjde k tomu, že ich vypraceme. Čiže to je k návrhu materiálu. 
Otváram k tomuto materiálu rozpravu. Do rozpravy sa neprihlásil nikto, uzatváram rozpravu a prosím návrhovú komisiu, aby predniesla návrh uznesenia.

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach podľa príslušných ustanovení Štatútu mesta Košice schvaľuje postup mesta pri odstraňovaní odpadu najmä pri hrozbe zdravotno-epidemiologickej situácie a pri ohrození zdravia a života osôb na území mesta Košice, na ktorom bol odpad umiestnený v rozpore so zákonom, podľa predloženého návrhu schémy.“

Hlasovanie č. 38 -	za: 38, proti: 1, zdržali sa: 11
 
p. Lazár, námestník primátora - Materiál bol schválený. 
- - -

Bod č. 22 
Zverenie nehnuteľností v  k. ú. Severné mesto Mestskej časti Košice – Sever

p. Lazár, námestník primátora - Navrhujem ešte takýto postup, prejdeme ešte tento bod 22 a potom by sme sa dohodli akým spôsobom prerokujeme tie ďalšie body, lebo sú to už majetkové body. Bod číslo 22 Zverejnenie nehnuteľnosti v katastrálnom území Severné mesto mestskej časti Košice - Sever. Stručne uvediem tento materiál. Viete dobre, že mesto má dlhodobý a dlhoročný súdny spor ohľadom lokality Anička, kde sa nachádzajú tenisové dvorce. Pozemky a tenisová hala resp. príslušenstvo k tejto hale na predchádzajúcom zastupiteľstve požiadala súkromná osoba resp. tretia osoba o prenájom tohto priestoru. Následne MČ Sever prejavila tak isto záujem o túto lokalitu. Respektíve hovoríme teraz len o tej dvojhale zakrytej. Samozrejme mestská časť je pre nás lepším partner, takže ten materiál bol stiahnutý a bol prepracovaný na MČ Sever. Následne keď sme pripravili materiál, objavili sa nejaké ďalšie listy, alebo skutočnosti na verejnosti a výsledkom toho bola skutočnosť, že MČ Sever odstúpila od tohto svojho zámeru prenajať alebo resp. prevziať túto dvojhalu do svojej správy. Samozrejme pán starosta to ešte uvedie, ja len za mesto môžem povedať, že to rešpektujeme. Musím povedať, že samozrejme som smutný z toho, že nie je veľa lokalít resp. nie je veľa športových hál, ktoré by sme vedeli reálne využívať. Na MČ Sever je to ešte obzvlášť horšie. Áno, sú tam na jednej strane majetkové spory, ktoré trvajú 5 rokov. Neviem koľko ešte budú trvať 1, 2, 5, 10 rokov. Nikto netuší. Snahou mesta a môžem povedať aj mojou, ako aj pána starostu bolo, aby sme aspoň do tejto doby využívali túto dvojhalu, pretože mala slúžiť a má slúžiť hlavne deťom, občanom a v podstate nám všetkým, tak ako sme tu. Hlavne v čase, keď je zlé počasie vonku. Bohužiaľ či už tí, ktorí vedú ten súdny spor, alebo tí ktorí nechcú aby takéto niečo sa realizovalo vynaložili viac energie a robia všetko pre to, aby nemohlo dôjsť k užívaniu tohto priestoru. Mestská časť stiahla svoju žiadosť, mesto sa nechystá to prevádzkovať samo, pretože s týmto sme poviem pravdu, neuvažovali. Čiže hala asi bude v najbližšej dobe nevyužitá. Napriek tomu navrhujem, aby materiál bol momentálne prerušený a skúsime si zistiť aktuálny právny stav. Prerušenie, premýšľam, či je to správny výraz na prerušenie. Otváram k tomu rozpravu. 

p. Gáj, poslanec MZ - Mestská časť Sever mala veľký záujem podporovať šport. Samotná hala od roku 2003 je zatvorená. Samotná hala sa využíva raz do roka, možno keď je tam tenisový turnaj, ktorý sa každoročne tam uskutočňuje a slúži ako nejaký sklad. Na základe listu Východoslovenského tenisového zväzu zo dňa 16. 2., ktorý obdržalo mesto, kde zväz žiada aby nevyhovelo pri prenájme tenisovej haly, lebo upozorňuje na súdny spor. Ja som sa s genézou spleti súdnych sporov okolo celého areálu tenisových kurtov Anička vrátane tenisovej haly oboznámil a vzhľadom na zásadu opatrnosti sa bojím, aby mestská časť nebola vtiahnutá do možnej ďalšej žaloby za neoprávnené užívanie treťou osobou tenisových kurtov, kedy nie je s účinnosťou jasné, kto je oprávnený užívať, kto ma užívacie právo z historických skutočnosti, resp. kto je vlastník kurtov v predmetnej hale. Z toho hľadiska žiadam, aby tento predmet bol prerušený, lebo stiahnutý už nemôže asi byť. Toľko. Ďakujem pekne.
 
p. Lasky, poslanec MZ - Dovoľujem si k tejto téme povedať zopár slov a informovať ctených kolegov. Vzhľadom na to, že som prezidentom tenisového klubu VSE TK akademik, tak možno informovať o stave a rozmýšľať o budúcnosti s touto halou a s tenisom v Košiciach a vrátiť mu tú skvelú atmosféru, ktorú mal v minulosti a ktorú si mnohí pamätáme z mladých čias. Momentálne v Košiciach sa nachádzajú myslím si, že také dva kluby, ktoré vychovávajú deti a mládež t.j. Mladosť a VSE TK akademik. VSE TK akademik je tak isto strediskom vrcholového športu, ktorý patrí pod Tenisový zväz v Bratislave a má ohromné úspechy vzhľadom na mládež európskych hráčov, majstrov Slovenska, reprezentantov Slovenska. Tak isto z oddielu Mladosť. Moje želanie je také, aby sme prihliadli na to a s tou tenisovou halou vzhľadom na skutočnosť, že v Košiciach momentálne len do pätnástich rokov môžu hrať deti a potom musia odísť do Bratislavy, lebo sa zmenili podmienky na tvrdý povrch v zimnom období a v Košiciach nie je kde trénovať. Nie je takýto povrch. Čiže skutočne komplexne som rád, že počujem, že je návrh stiahnutia tohto materiálu, alebo prerušenia a zvážiť pomoc pre tieto kluby alebo tieto občianske združenia, ale pre Košičanov a pre košickú mládež, alebo pre východoslovenský kraj. 

p. Gámcová, poslankyňa MZ - V podstate som chcela povedať tiež nejaké skutočnosti a som veľmi rada, že asi dáte ten návrh na prerušenie tohto bodu, že nemusím to robiť ja, lebo mám tu pred sebou aj rozsudok Okresného súdu a mám tu aj nájomnú zmluvu, ktorú vlastne súd potvrdil ako platnú medzi tenisovým klubom Anička. Naozaj si myslím, že treba počkať, kým sa to uzavrie a verím tomu, že po ôsmich rokoch, keď rozhodol ten Okresný súd, tak zrejme aj krajský potvrdí túto platnosť nájomnej zmluvy. A odporúčam vám, alebo teda keď môžem vás požiadať, aby ste sa stretli s predstaviteľmi Tenisového klubu Anička, lebo oni ešte v roku 2001 zo dňa 2. 3. požiadali mesto o prenájom tohto tenisového areálu. A mali naozaj vážny záujem pokračovať v tom, čo dlhé roky robili. Tak, ako povedal môj predrečník poslanec Lasky, myslím si, že naozaj ten areál by mal ďalej slúžiť k tomu, čomu doteraz slúžil a tie deti aby naozaj nemuseli chodiť ďalej z Košíc preč, aby sme ich tu mali, tých športovcov a umožnili im to, čo doteraz robili. Takže môžem vám kľudne tieto dokumenty nechať. Keď teda môžem požiadať, aby ste sa stretli s týmito ľuďmi, aby ste vedeli, aký je vlastne ten právny stav v skutočnosti. Ďakujem. 

p. Lazár, námestník primátora - Ďakujem pekne. Ešte niekto do rozpravy? Uzatváram rozpravu. Takže dávam procedurálny návrh, aby sme prerušili rokovanie o tomto bode z dôvodu právnej neistoty. Mám za to, že MČ Sever má záujem o prenájom, takže pracovníci magistrátu, pretože tieto dokumenty vyšli najavo 2-3 dni dozadu. Len teraz pracovníci magistrátu a pracovníci MČ Sever sadnú do najbližšieho zastupiteľstva, dopracujú tento materiál a uvidíme, že v akom stave to je, že čo preto možno urobiť. Určite snahou mesta, snahou MČ Sever je čím skôr halu sprístupniť bez rozdielu, bez ohľadu na to, či ten spor je alebo nie je, aby slúžila občanom tohto mesta. Hlasujme o tomto procedurálnom návrhu prerušiť rokovanie.

Hlasovanie č. 39 -	za: 43, proti: 0, zdržali sa: 0

p. Lazár, námestník primátora - Uznesenie sme schválili.
- - -
 
Bod č. 23 
Zverenie pozemkov do správy Mestskej časti Košice - Myslava

p. Lazár, námestník primátora – Navrhujem, aby sme zvolili ten postup, ktorý sme tu už viackrát aplikovali a to od bodu číslo 23 po bod číslo 51 stále uvediem bod a samozrejme, kto chce do rozpravy sa prihlási. Bod sa otvorí a tak isto chcem poprosiť návrhovú komisiu, ak to umožňuje náš poriadok právne resp. štatút mesta, vzhľadom na to, že všetci máme materiáli v písomnej podobe, myslím, že dostal to každý aj v elektronickej podobe, aby sme hlasovali o návrhoch uznesení tak, ako sú predložené v písomnej podobe, resp. v elektronickej podobe. Ak je na to všeobecný súhlas, nikto nehovorí nič, ale vidím že asi je, takže išli by sme podľa tohto modelu. 
Takže poďme bod číslo 23 Zverenie pozemkov do správy mestskej časti Košice - Myslava. Otváram rozpravu k tomuto bodu. Nemáme, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach schvaľuje zverenie nehnuteľností podľa predloženého návrhu.“

Hlasovanie č. 40 -	za: 44, proti: 0, zdržali sa: 0
 
p. Lazár, námestník primátora - Uznesenie sme schválili.
- - -

Bod č. 24 
Rozšírenie prenájmu pozemku pri ZŠ Drábova na výstavbu športového centra KVP Aréna

p. Lazár, námestník primátora - Otváram rozpravu k tomuto materiálu. 

p. Halenár, poslanec MZ - Pozeral som si aj pôvodné uznesenie a podklady, čo sme mali k tomu a pokiaľ niekto bol tiež v tom roku, tak zistil, že v roku 2012 tam mala byť výstavba v pokročilom štádiu. Toto sme odsúhlasili a teda podľa toho to vyzerá, že nič nie je postavené a je treba ďalšie pozemky. Ten pôvodný úmysel využiť zanedbané športové územie základnej školy nebol realizovaný a ani v tej správe ja som nezistil žiaden dôvod, že prečo, čo vlastne tomu zabránilo. Ešte okrem toho, že sú len vyznačené časti na ktorých by sa čosi malo udiať a potom nejaká aj maketa, pardon nejaký pohľad na to, že ako by to malo asi vyzerať po dostavbe, teda po výstavbe je dosť nezrozumiteľné a málo záväzné tie argumenty, ktoré sú nám predkladané k tomu, čo tam naozaj bude. Ja sa obávam, vzhľadom na to, akú tu máme skúsenosť v tomto meste s predlžovanou výstavbou, pričom nie sú žiadne nejaké relevantné podklady k tomu, aby nám povedali, čo bol dôvod. Obávam sa ďalšej prolongácie a len zabratia pozemkov s účelom, ktorý je vágny, nie je konkrétny. Preto by som chcel povedať kolegom poslancom, ktorí budete hlasovať o tomto bode, aby ste toto, čo som teraz povedal zobrali do úvahy pri vašom hlasovaní. Ďakujem. 

p. Lazár, námestník primátora - Ďakujem pekne. Ja dám slovo ešte dr. Hajdučkovi, ale predtým poviem ešte jednu poznámku. V bode číslo 28 budeme mať ďalší materiál, ktorý viac-menej zosumarizuje všetky tie nájmy resp. odpredaj za symbolické 1 euro, alebo jednu slovenskú korunu a vyhodnotenie, či sa to využíva na účel, na ktorý to bolo zverené. To znamená, že to isté nastane v tomto prípade a v prípade zistenia, že investor nekoná, tak jednoducho tie pozemky mu budú odobrané, resp. ten nájom bude zrušený. To chcem, aby ste vedeli všetci, že pri takýchto jednoeurových nájmoch alebo odpredajoch, resp. hlavne pri nájmoch alebo pri zverení nejakého majetku je tento režim nastavený tak, že v prípade, kto si neplní ten účel nájmu, ktorý my budeme povinne raz ročne vyhodnocovať, tak zastupiteľstvo môže rozhodnúť o zrušení takýchto nájmov. To sme schválili minule, aby to nebolo len právo či už investorov, či už je to obec, či už je to súkromný investor, alebo ktokoľvek, ale aby to bola aj povinnosť začať realizovať a napĺňať účel a predmet nájmu. 

p. Hajduček, zástupca riaditeľa MMK - K tomu len toľko, že od roku 2010 došlo ku konaniu na ÚHA, kde ÚHA zmenilo podmienky pre tohto záujemcu v tom zmysle, že je potrebné zmeniť prístup a výjazd z tohto areálu. K týmto zmenám ich donútilo vlastne stanovisko ÚHA rozšíriť ešte plochu o tých 5000 m2. 

p. Halenár, poslanec MZ - Faktická pripomienka. Pán námestník, to nedáva žiadnu odpoveď, prečo nezačala vôbec výstavba. Ja si myslím, že výjazd a vjazd na pozemky predsa nemôže hatiť až tak pôvodný plán, ktorý sme odsúhlasili. A ešte mám jednu otázku, na ktorú som zabudol v pôvodnom diskusnom príspevku a to, ak je pôvodné uznesenie bez určenia konkrétneho nájomcu, či je platné v zmysle, keď sa potom vyberie konkrétny nájomca, pretože to naše uznesenie z roka 2010 neurčuje žiadneho konkrétneho nájomcu. Určuje len súhlas s nájmom bez toho, aby sme určovali ako sa ten nájomca bude vyberať. Či je to teda platné, že to ten, kto je vybraný, ja neviem akým spôsobom bol vybraný, či ho môžeme považovať za naozaj platného.

p. Lazár, námestník primátora - Neviem, ja som ho nevyberal. Tiež zhodou okolností nie je tu pani starostka Kijevská, tá by nám vedela dať najlepšiu informáciu k tomuto. Bolo to spracované odbornými útvarmi. Ja môžem len toľko povedať, keď som dobre pochopil aj z tohto materiálu aj čo povedal pán doktor, že sa tam menilo rozhodnutie ÚHA a to samozrejme má vplyv na posunutie projektu, pretože sa musí prepracovať tá projektová dokumentácia. Ten zámer je povedzme si, je dobrý, tej mestskej časti, ale hovorím, že v prípade, že by ten investor to nerealizoval, tak isto ako to zverujeme, tak isto to môžeme kľudne zobrať. A hovorím, raz ročne to budeme povinne prehodnocovať, všetky takéto nájmy, či napĺňajú účel. Hovorím je to aj v bode číslo 28. 
Ďakujem pekne, uzatváram rozpravu, poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie – Návrh na uznesenie. „Mestské zastupiteľstvo v Košiciach schvaľuje rozšírenie prenájmu podľa predloženého návrhu ďakujem.“

Hlasovanie č. 41 -	za: 41, proti: 1, zdržali sa: 3

p. Lazár, námestník primátora - Uznesenie sme schválili.
- - -

Bod č. 25 
Prenájom pozemkov  pre  CASSOVIA SPEED ROLLER CLUB za účelom výstavby športového areálu s inline dráhou na Petzvalovej ul. v Košiciach

p. Lazár, námestník primátora - Prenájom pozemku pre CASSOVIA SPEED ROLLER CLUB za účelom výstavby športového areálu s inline dráhou na Petzvalovej ulici v Košiciach. Tento materiál bol opravený resp. doplnený o výmeru, tak ako som už uvádzal na začiatku programu. 
Otváram rozpravu k tomuto materiálu. Uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom časti pozemku podľa predloženého návrhu.“ 

Hlasovanie č. 42 -	za: 43, proti: 0, zdržali sa: 2

p. Lazár, námestník primátora - Uznesenie sme schválili. 
- - -

Bod č. 26 
Prenájom pozemku pre  občianske združenie ENJOY THE RIDE za účelom realizácie cykloparku

p. Lazár, námestník primátora - Prenájom pozemku pre Občianske združenie ENJOY THE RIDE za účelom realizácie cyklu parku. Tak isto materiál bol upravený, bola tam chyba v názve. Pôvodný názov bol ENJOY THE PARK. 
Otváram rozpravu k tomuto materiálu. Uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom pozemku podľa predloženého návrhu.“

Hlasovanie č. 43 -	za: 45, proti: 0, zdržali sa: 0
 
p. Lazár, námestník primátora - Uznesenie sme schválili.
- - -

Bod č. 27 
Priamy prenájom pozemkov  pre MČ Košice – Barca za účelom výstavby komunikácie  a likvidácie skládky nepovoleného odpadu a následné zverenie pozemkov do správy

p. Lazár, námestník primátora - Otváram rozpravu k tomuto materiálu. Uzatváram rozpravu, návrhovú komisiu poprosím o návrh uznesenia. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy prenájom pozemkov podľa predloženého návrhu.“

Hlasovanie č. 44 -	za: 45, proti: 0, zdržali sa: 0
 
p. Lazár, námestník primátora - Uznesenie bolo schválené.
- - -

Bod č. 28 
Nájom majetku za symbolické nájomné z dôvodov hodných osobitného zreteľa –  informácia o plnení uznesenia MZ č. 180 zo dňa 5.12.2011

p. Lazár, námestník primátora - Predmetom tohto materiálu bolo podať komplexnú informáciu poslancom Mestského zastupiteľstva mesta Košice o tom, kde, komu a za akým účelom a kedy bol prenajatý alebo zverený majetok mesta Košice za účelom osobitného zreteľa. A hlavne dôraz na to, či sa dodržiavajú, či sa dodržiava tento deklarovaný účel. Druhou časťou tohto materiálu, respektíve samostatnou kolónku je vyhodnotenie, či má daný subjekt nejaké pozdĺžnosti alebo nedoplatky priamo voči mestu Košice, alebo voči príspevkovým rozpočtovým organizáciám mestu Košice, alebo obchodným spoločnostiam kde má mesto Košice 100 percent. Materiál bol predložený v písomnej podobe, máte ho k dispozícii. 
Otváram rozpravu k tomuto materiálu. Ďakujem uzatváram rozpravu, poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach berie na vedomie informáciu o plnení uznesenia číslo 180 Mestského zastupiteľstva v Košiciach zo dňa 5. 12. 2011.“

Hlasovanie č. 45 -	za: 42, proti: 0, zdržali sa: 3

p. Lazár, námestník primátora - Uznesenie bolo schválené.
Ja len k tomu bodu ešte doplním takú ústnu informáciu. Na mestskej rade sme sa dohodli, že vyhodnotíme túto tabuľku, tzn. že vyhodnotíme v tom význame, že prejdeme tie jednotlivé spoločnosti alebo resp. jednotlivé majetky a tam, kde nie sú splnené obidva účely budeme žiadať o dovysvetlenia. V prípade, že nedostaneme adekvátnu odpoveď, tak na najbližšom zastupiteľstve by sme navrhli určité právne opatrenia, či už zrušenie toho nájmu, alebo nejakou inou formou. Takže na tom najbližšom zastupiteľstve budete mať k tomu ďalšiu informáciu. Týmto spôsobom by sme skutočne chceli zabezpečiť to, aby to bolo nielen právo, ale aj povinnosť tých, ktorí získajú takýto majetok, aby sa oňho starali. Ďakujem pekne.
- - -

Bod č. 29 
Zníženie nájomného za prenájom nehnuteľností na ul. Čsl. armády 21 Správe majetku mesta Košice, s.r.o.

p. Lazár, námestník primátora - Otváram rozpravu. Ďakujem, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zníženie nájomného podľa predloženého návrhu.“

Hlasovanie č. 46 -	za: 35, proti: 1, zdržali sa: 8

p. Lazár, námestník primátora - Uznesenie bolo schválené.
- - -

Bod č. 30 
Udelenie súhlasu k realizácii stavby pre Tepelné hospodárstvo s.r.o. Košice a následné zriadenie vecného bremena

p. Lazár, námestník primátora - Otváram rozpravu k tomuto materiálu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 47 -	za: 45, proti: 0, zdržali sa: 0
 
p. Lazár, námestník primátora - Uznesenie bolo schválené.
- - -

Bod č. 31 
Udelenie súhlasu k realizácii stavby pre VVS, a.s. a následné zriadenie vecného bremena

p. Lazár, námestník primátora -  Otváram rozpravu k tomuto materiálu. Uzatváram rozpravu, poprosím návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 48 -	za: 45, proti: 0, zdržali sa: 0
 
p. Lazár, námestník primátora - Uznesenie bolo schválené.
- - -

Bod č. 32 
Nakladanie s majetkom mesta Košice – priamy predaj a zámena pozemkov v k. ú. Južné mesto

p. Lazár, námestník primátora - Otváram rozpravu k tomuto materiálu. Uzatváram rozpravu,  poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 49 -	za: 44, proti: 1, zdržali sa: 0

p. Lazár, námestník primátora - Uznesenie bolo schválené.
- - -

Bod č. 33 
Nakladanie s majetkom mesta Košice – zámena pozemkov v k. ú. Nové Ťahanovce pre spoločnosť INMEDIA spol. s r.o.

p. Lazár, námestník primátora - Tento materiál bol doplnený. Bol uvedený v programe, ale bol materiál doplnený trošku neskôr. Na základe rokovania mestskej rady požiadal pán starosta, aby sme predložili tento materiál, pretože súvisí s rozvojom a činnosťou Mestskej časti Košice - Sídlisko Ťahanovce.  Otváram rozpravu k tomuto materiálu. 

p. Petrvalský, poslanec MZ - Ja vám chcem k tomu dodať, že je to s doplatkom. Teda mesto ešte okrem toho, že vymení pozemky, dostane nejaký doplatok k tomu a investor je s týmto doplatkom stotožnený a oboznámený. Ďakujem. 

p. Lazár, námestník primátora – Ďakujem, uzatváram rozpravu a poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 50 -	za: 44, proti: 0, zdržali sa: 0
 
p. Lazár, námestník primátora - Uznesenie sme schválili.
- - -

Bod č. 34 
Nakladanie s majetkom mesta Košice – priamy predaj časti pozemku v k. ú. Severné mesto pre Stanislava Rakoša a Boženu Rakošovú

p. Lazár, námestník primátora - Otváram rozpravu k tomuto materiálu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 51 -	za: 44, proti: 1, zdržali sa: 0

p. Lazár, námestník primátora - Uznesenie sme schválili.
- - -

Bod č. 35 
Nakladanie s majetkom mesta Košice – priamy predaj pozemku v k. ú. Jazero
pre Ladislava Hudáka

p. Lazár, námestník primátora - Otváram rozpravu k tomuto materiálu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 52 -	za: 44, proti: 0, zdržali sa: 1

p. Lazár, námestník primátora - Uznesenie sme schválili.
- - -

Bod č. 36
Nakladanie s majetkom mesta Košice – priamy predaj pozemku v k. ú. Terasa 
pre Ing. Michala Gufroviča

p. Lazár, námestník primátora - Otváram rozpravu k tomuto materiálu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 53 -	za: 44, proti: 0, zdržali sa: 1
 
p. Lazár, námestník primátora - Uznesenie sme schválili.
- - -

Bod č. 37 
Nakladanie s majetkom mesta Košice – priamy predaj pozemku v k. ú. Terasa pre Tatianu Dugasovú  

p. Lazár, námestník primátora - Otváram rozpravu k tomuto materiálu. Uzatváram rozpravu, poprosím návrhovú komisiu. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 54 -	za: 44, proti: 0, zdržali sa: 1
 
p. Lazár, námestník primátora - Uznesenie bolo schválené. 
- - -

Bod č. 38 
Nakladanie s majetkom mesta Košice - priamy predaj pozemku v k. ú. Terasa pre Ing. Ladislava Panulina a Ing. Evu  Panulinovú

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 55 -	za: 44, proti: 0, zdržali sa: 1
 
p. Lazár, námestník primátora - Uznesenie sme schválili.
- - -

Bod č. 39 
Nakladanie s majetkom mesta Košice – priamy predaj pozemku v k. ú. Terasa pre Štefana Nemkyho a manželku Kamilu

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 56 -	za: 44, proti: 0, zdržali sa: 1

p. Lazár, námestník primátora - Uznesenie sme schválili.
- - -

Bod č. 40
Nakladanie s majetkom mesta Košice – priamy predaj pozemku v k. ú. Nižný Klátov pre Ing. Vincenta Juhása

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 57 -	za: 44, proti: 0, zdržali sa: 1
 
p. Lazár, námestník primátora - Uznesenie bolo schválené.
- - -

Bod č. 41
Nakladanie s majetkom mesta Košice – určenie spôsobu prevodu – priamy predaj pozemku v k. ú. Južné mesto

p. Lazár, námestník primátora - Otváram rozpravu k tomuto bodu. Uzatváram rozpravu, poprosím o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 58 -	za: 44, proti: 0, zdržali sa: 1

p. Lazár, námestník primátora - Uznesenie bolo schválené.
- - -

Bod č. 42
Nakladanie s majetkom mesta Košice – určenie spôsobu prevodu – priamy predaj pozemkov v k. ú. Terasa

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 59 -	za: 44, proti: 0, zdržali sa: 1

p. Lazár, námestník primátora - Uznesenie bolo schválené.
- - -

Bod č. 43 
Nakladanie s majetkom mesta Košice – určenie spôsobu prevodu – priamy predaj pozemkov v k. ú. Jaklovce

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 60 -	za: 44, proti: 0, zdržali sa: 1

p. Lazár, námestník primátora - Uznesenie bolo schválené.
- - -

Bod č. 44 
Nakladanie s majetkom mesta Košice – určenie spôsobu prevodu nehnuteľností -budovy OC III na Hemerkovej č. 39, vrátane pozemku formou dobrovoľnej dražby

p. Lazár, námestník primátora - Vzhľadom na to že mestská časť nesúhlasí s takýmto odpredajom, má navrhnúť nejaký iný postup. Na druhej strane, samozrejme mesto počíta s týmito peniazmi v rozpočte, ale vzhľadom na skutočnosť, že pani starostka tu dnes nie je, je práceneschopná, tak navrhujem a dávam procedurálny návrh, aby sme prerušili tento bod rokovania. Prosím hlasujte o tomto prednesenom procedurálnom návrhu. Ak nie je nikto do rozpravy náhodu. 

Hlasovanie č. 61 -	za: 45, proti: 0, zdržali sa: 1

p. Lazár, námestník primátora - Materiál by sme mali prerokovať na ďalšom zastupiteľstve.
- - -

Bod č. 45 
Nakladania s majetkom Mesta Košice – určenie spôsobu prevodu –  priamy predaj pozemku  v k. ú. Skladná

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 62 -	za: 43, proti: 0, zdržali sa: 1

p. Lazár, námestník primátora - Uznesenie bolo schválené.
- - -

Bod č. 46 
Nakladanie s majetkom mesta Košice – určenie spôsobu prevodu – priamy predaj pozemkov v k. ú. Furča

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 63 -	za: 44, proti: 0, zdržali sa: 1

p. Lazár, námestník primátora - Uznesenie bolo schválené.
- - -

Bod č. 47 
Nakladanie s majetkom mesta Košice – určenie spôsobu prevodu nehnuteľnosti v k. ú. Stredné mesto na základe obchodnej verejnej súťaže

p. Lazár, námestník primátora - Otváram rozpravu k tomuto materiálu. Uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 64 -	za: 45, proti: 0, zdržali sa: 0

p. Lazár, námestník primátora - Uznesenie bolo schválené.
- - -

Bod č. 48 
Predaj  nebytového priestoru pre nájomcu Ladislava Moravského na ulici Hlavná č. 84

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 65 -	za: 43, proti: 0, zdržali sa: 2

p. Lazár, námestník primátora - Uznesenie bolo schválené.
- - -

Bod č. 49 
Predaj  nebytového priestoru pre nájomcu Ing. Petra Majoroša na ulici Čapajevova č. 3

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 66 -	za: 44, proti: 0, zdržali sa: 1

p. Lazár, námestník primátora - Uznesenie bolo schválené.
- - -

Bod č. 50 
Predaj  nebytového priestoru pre nájomcu UNITED!, s.r.o. v dome na ul. Jarná č. 1

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 67 -	za: 43, proti: 0, zdržali sa: 2

p. Lazár, námestník primátora - Uznesenie bolo schválené.
- - -

Bod č. 51 
Predaj nebytového priestoru pre nájomcu Slovenská pošta, a. s. v dome na ulici Ostravská č. 6

p. Lazár, námestník primátora - Otváram rozpravu k tomuto bodu. Uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje podľa predloženého návrhu.“

Hlasovanie č. 68 -	za: 44, proti: 0, zdržali sa: 1

p. Lazár, námestník primátora - Uznesenie bolo schválené.
- - -

Bod č.	52 
Interpelácie poslancov MZ mesta Košice

p. Lazár, námestník primátora - Otváram rozpravu k tomuto bodu.

p. Petrvalský, poslanec MZ - Mám tu 3 veci na primátora mesta Košice. Prvou je zimná údržba. Bohužiaľ, ani tohto roku mesto nemá zazmluvnených cca 270 km ciest na zimnú údržbu. Je to neprípustný stav a žiadam mesto Košice, aby túto kompetenciu presunulo na mestské časti štatútom. Je nemysliteľné, aby obyvatelia sídliska Ťahanovce vyšli von a zabíjali sa v ľadovom tobogane a pokiaľ žiadame kompetentných, aby prišli posypať ten chodník, tak niet koho preto, lebo oni to nemajú zazmluvnené. Toto sa nedá. Ja chápem, že nie sú peniaze, ja chápem že nie je technika, ja chápem kadečo, ale jedná sa tu o zdravie občanov a koniec koncov sa to vždy zosype na hlavu starostu. Nikto nepríde nadávať primátorovi, alebo niekomu tu na magistráte. Jednoznačne ľudia pribehnú na mestskú časť a tam kopú do starostu a do zamestnancov, že čo robia. A keď povieme, že je to kompetencia mesta Košice, tak nám povedia, aby sme sa nevyhovárali. Takto to ďalej nejde. Treba s tým niečo robiť. 
Moja druhá vec je parkovanie. Žiadam mesto Košice, aby urýchlilo prijatie všeobecne záväzného nariadenia o parkovaní a státí, na základe ktorého bude možné odstrániť značky P tých obyvateľov, ktorí za ne neplatia a vyberať parkovné aj na parkoviskách, kde mesto nemá list vlastníctva. To stačí prijať VZN a všetko bude v poriadku. Mesto prichádza teraz o kopu peňazí, lebo nevyhradzuje parkovné miesta na miestach, kde nemá list vlastníctva. 
Po tretie verejné osvetlenie. Obrátili sa na mňa občania s tým, že dokedy budeme svietiť sodíkovými výbojkami. Pokiaľ by sme zaviedli LED technológiu, tá má podstatne vyššiu svietivosť a má podstatne nižší príkon. Takže by sa dalo ušetriť na elektrickej energii a nemuseli by sme žmúriť. Ďakujem pekne.

p. Lazár, námestník primátora - Ďakujem. Ja len jednou vetou. Zatiaľ sme urobili prvý krok, každý pondelok bude štáb zimnej údržby bez ohľadu na to, či bude alebo nebude sneh. Tzn., že všetci starostovia budú mať túto informáciu, môžu prísť a priamo na mieste riešiť tieto operatívne záležitosti. Čo sa týka parkovania, viete, že už bol vydaný pokyn, už na tomto robia a čo sa týka osvetlenia je to jeden z takých troch problémov, ktoré tu ťaháme ešte z minulosti. Viete dobre, že tú zmluvu sme nejakým spôsobom zdedili a ťažko sa z toho vychádza, ale aj ťažko sa rokuje s tým partnerom, ktorý si je vedomý, že má veľmi lukratívnu a zaujímavú a dobre postavenú zmluvu. Ďakujem.

p. Bereš, poslanec MZ - Mám jednu interpeláciu na pána primátora. Dostal som list od spoločenstva vlastníkov bytov v objekte KODUR, trieda SNP 61. Budem citovať: "Týmto dávam podnet na doriešenie vzniknutého stavu vo veci osvetlenia verejného priestranstva prislúchajúcemu k bytového domu KODUR, trieda SNP 61. Vzhľadom k nedostatočnému doriešeniu podmienok pri schvaľovaní prestavby pôvodného objektu KODUR na bytový dom vznikol momentálny stav, kedy pôvodný vlastník a konateľ pán Kacej nebol zaviazaný zaistiť alebo inak riešiť osvetlenie daných plôch, čím náš bytový dom je nútený na vlastné náklady si toto osvetlenie zabezpečovať. Náklady na osvetlenie činia približne 600 eur ročne, čo nie je malá čiastka. Sme riadni platitelia daní a tým prispievame i na verejné osvetlenie. Z toho dôvodu žiadame mesto, aby tento stav doriešilo a napravilo nedostačujúce rozhodnutia a chyby mesta, ktoré vyplynuli z nedoriešenia povinnosti zabezpečiť všetky aspekty plnohodnotného bývania v bytovom dome KODUR v konaní s pánom Kacejom. Taktiež vás žiadame, aby mesto o stave v danej veci priebežne informovalo. Ide v podstate o dlhodobý problém, kedy pán Kacej kvázi je v pozícií, keď vydiera mesto, v podstate tie pozemky, ktoré tam chcú sa zameniť za iné lukratívne pozemky v meste. Chápem, že mesto na to nepristúpilo, ale občania, ktorí sú tam v podstate rukojemníkmi tejto vzniknutej situácie a tak isto, ako píšu, že sú platitelia daní a sami sa napájajú a sami si svietia. Je to verejné osvetlenie, ktoré v podstate mesto by malo zabezpečovať. Je možné, že by bolo treba vyvolať nejaké rokovanie s pánom Kacejom a doriešiť vzniknutú situáciu. Možno odkúpiť tie pozemky, to parkovisko aj s osvetlením za možnú sumu, za ktorú on to kúpil ešte od bývalých VSŽ, alebo inak to treba riešiť, lebo tí občania opakovane chodia na mestskú časť a sú nespokojní. Akurát nie je to naša kompetencia, ale mesta. Ďakujem.

p. Lazár, námestník primátora - Len jednou vetou zareagujem. Zhodou okolností tento problém poznám, pretože ešte ako šéf teplárne, sme tých ľudí museli napájať cez existujúci Spoločenský pavilón, pretože vlastník mal neúmerné požiadavky na zriadenie vecného bremena, čiže viem o čom rozprávate a som za to, aby sme to riešili nejakým spôsobom. Pravda je tá, že tie požiadavky sú viac-menej neúmerné. Ďakujem pekne, dáme odpoveď.

p. Berberich, poslanec MZ - Ďakujem pekne, mám tiež interpeláciu na pána primátora vo veci kongresovej haly. Odovzdám písomne. Ďakujem pekne.

p. Lazár, námestník primátora - Ďakujem pekne. Uzatváram rozpravu. k bodu číslo 52.
- - -

Bod č.	53
Dopyty poslancov MZ

p. Lazár, námestník primátora - Otváram rozpravu.

p. Blaškovičová, poslankyňa MZ - Mám takú otázku. Rada by som sa dopátrala odpovede.    V čase, keď pôjde do rekonštrukcie Mestský park a stará krytá plaváreň, bude v prevádzke mestské letné kúpalisko? Túto otázku dostávam od všetkých obyvateľov na okolí a pýtajú sa, keďže vďaka Bohu konečne táto plocha začala byť atraktívna, ľudia sa tam naučili chodiť aj vďaka tomu horúcemu minulému letu, tak sa pýtajú, že či bude uzavretý celý park a či teda kúpalisko bude funkčné. Ďakujem.

p. Lazár, námestník primátora - Ďakujem. Odpoveď dostanete, ale môžem v skratke povedať. Rekonštrukcia parku sa nedotýka plavárne, na to nebude mať vplyv, ale keď sa začne rekonštruovať samotná plaváreň, to čiastočne môže obmedziť užívanie. Samozrejme, keď sa bude robiť tá vonkajšia časť. Robia sa také opatrenia, že v prípade, že sa bude robiť len stará plaváreň, ako stará hala, tak aby to neobmedzilo prevádzku na plavárni, aby sme nezaťažovali týmto občana. Ale dostanete na to odpoveď. Ďakujem pekne.

p. Kažimír, poslanec MZ - Mal by som dopyt na pána primátora, ako zástupcu vo Východoslovenskej vodárenskej spoločnosti. Dva týždne je v Krásnej zamrznutá jedna vetva na ulici Horná. Bohužiaľ, Východoslovenská vodárenská spoločnosť sa vyhovára na rôzne dôvody, nerieši to. Keď môžem poprosiť, na predstavenstve, aby k tomu pristúpili trošku inak. Zamestnanci sa vyhovárajú na mňa, bohužiaľ ja investorom som nebol v tejto časti. 
Potom na riaditeľa magistrátu druhý. Poprosím, chcel by som vedieť, aký je aktuálny stav so systémom S-fón pre dôchodcov, pre seniorov, tzn. aká je perspektíva toho systému, či sa rozvíja , či s ňou do budúcna mesto uvažuje, alebo bude nasledovať útlm a presun na nejakú inú inštitúciou. Ďakujem.

p. Hlinka, poslanec MZ - V súvislosti s pripravovanou prestavbou kasární Kulturpark na Kukučínovej ulici pri prerokovaní zmeny územného rozhodnutia a stavebného poriadku bolo z úrovne mestskej časti svojho času žiadané, aby sa prestavba križovatky ulíc Kukučínova a Rastislavova realizovala súbežne s pripravovanou investíciou. Malo sa to udiať zrejme, ako prvým krokom, aktualizáciou plánu hospodárskeho a sociálneho rozvoja mesta, aby sa táto záležitosť do tohto plánu dostala a samozrejme aj ďalej do realizácie. Keďže miestne zastupiteľstvo takéto uznesenie v decembri prijalo, bol by som rád, ak by som na to dostal odpoveď, aby som poslancov vedel informovať, ako sa s tým nakladá v súčasnosti.

p. Bereš, poslanec MZ - Svoj dopyt budem smerovať k riaditeľovi Správy mestskej zelene. Stručne vysvetlím. Žiadali sme o nejakú súčinnosť alebo o stanovisko k rekonštrukcii zelene na ulici Rožňavská, Šafárikova. Nie dosť, že ako mestská časť suplujeme mesto pri jednotlivých opravách chodníkov a pri sanácii zelene, ale ak už prídeme s nejakým návrhom na riešenie, umiestnenie, v podstate tam sme chceli zatrávňovacie systémy Ecoraster, vyčleníme na to finančné prostriedky a chceme len súčinnosť so Správou mestskej zelene, tak nám odpovedia, že treba súhlas vlastníka pozemku Mesta Košice, uzatvorenie zmluvného vzťahu, zabezpečiť správcovstvo, stavebné povolenie a podobne. Tak, ak máme všetko spraviť si sami, ešte aj to financovať a v podstate tá súčinnosť tu chýba, sú samé takéto odpovede, tak otázka je, že potom treba tieto kompetencie presunúť na mestské časti a zrušiť Správu mestskej zelene, lebo nevidím potom jej význam. Ďakujem.

p. Lazár, námestník primátora - Ďakujem. Ešte niekto do rozpravy? Nie, ďakujem. Uzatváram rozpravu.
- - -

Bod č.	54 
Rôzne

p. Ihnát, poslanec MZ - Vážený pán viceprimátor, kolegyne, kolegovia. Ja chcem sa poďakovať, pán viceprimátor, práve vám. Tu zaznelo od pána starostu Petrvalského vlastne to riešenie parkovania na sídlisku Ťahanovce, tak sa chcem poďakovať, že vlastne aj po včerajšom klube sme túto vec posunuli tam, kde to patrí, pánovi Hudákovi a začalo sa to už ráznejšie riešiť, ako to bolo doteraz. Ďakujem veľmi pekne.

p. Melichárek, poslanec MZ - Vážený pán námestník, ja by som len chcel upozorniť poslanecký zbor, že v priebehu tohto týždňa im bude v elektronickej podobe doručené oznámenie majetkových pomerov poslancov a zároveň ich chcem poprosiť, aby v termíne do 31. marca ho vyplnili a odovzdali. Ďakujem.

p. Lazár, námestník primátora - Ďakujem. K tomu sa pridávam aj ja, treba na to dávať pozor, ten termín je 31. 3. Keby s tým mal niekto problém, myslím, že už ste to vypĺňali, nerobíte to teraz prvýkrát, aj noví poslanci, samozrejme, či už členovia komisie, či pracovníci magistrátu sú vám k dispozícii.

p. Lazúr, riaditeľ MMK - Chcel by som poprosiť panie poslankyne a pánov poslancov, že zo strany magistrátu kvôli vašej informovanosti vám je „x“ materiálov dávaných do vašich schránok v rámci priestorov magistrátu. Chcem vás poprosiť, pokiaľ máte cestu okolo, treba si to ísť vybrať, lebo potom majú niekedy pracovníci problém a fakt sú tak plné, že už nevedia vám nič do toho hodiť. Ďakujem.

p. Lazár, námestník primátora - Ďakujem pekne. Uzatváram rozpravu. 
Na záver chcem všetkým poďakovať za účasť. Chcem len deklarovať, aj napriek tomu, že sme mali dnes dlhšie rokovanie, ťažšie rokovanie a možno sem-tam aj búrlivejšie rokovanie, že vedenie mesta plne rešpektuje a uznáva samozrejme právo poslanca vyjadriť svoj názor. Je úplne legitímne, že nie všetky názory sa zhodujú s vedením mesta, pretože zastupujete rôzne politické strany. Je to normálne, je to prirodzené. Aspoň do budúcna len chcem poprosiť, aby sme s týmito údajmi a materiálmi, ktoré máme k dispozícii nakladali tak, aby zbytočne nedochádzalo k takým pocitom, na jednej alebo už na druhej strane, že sa neuvádza až tak úplne celá pravda, lebo v konečnom dôsledku občan, ktorý to aj sleduje, alebo ktorý tu je osobne účastný, to čo tu zaznie, sa mnohokrát berie za vážnu a bernú mincu pri stanovovaní alebo pri tvorení si svojho vlastného názoru. Som za a sme tu všetci, ako tu sedíme, za ostrú samozrejme politickú výmenu názorov, ale aj konštruktívnu, pragmatickú, vychádzajúcu z reálnych podkladov. Ešte raz vám všetkým veľmi pekne ďakujem. Dnes myslím, že si zaslúžia všetci tú mesačnú odmenu, ktorú dostaneme, alebo teda vy dostanete, za sedenie. Dnes by vám to nemal nikto vyčítať. 
- - -

Záver rokovania

Námestník primátora Ladislav Lazár skonštatoval, že program rokovania sa naplnil a uviedol, že najbližšie rokovanie MZ bude v apríli a nepredpokladá, že by sa malo zasadať skôr. Ak áno, bude to samozrejme včas a patrične oznámené. Vyhlásil X. rokovanie Mestského zastupiteľstva v Košiciach za ukončené.

             Ing. Pavol Lazúr     					MUDr. Richard Raši, PhD., MPH
riaditeľ Magistrátu mesta Košice				         primátor mesta Košice

Zápisnica vyhotovená dňa 20. 3. 2012
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

Marián Gaj        ...............................................................	Podpísal dňa: 22. 3. 2012

Ing. Mária Gamcová, PhD. .........................................................	Podpísala dňa: 22. 3. 2012

Obsah:

1	Úvod rokovania, K programu rokovania
2	Overovatelia zápisnice
3	Návrhová komisia
3	Parkovanie v meste Košice – rozhodnutie  o ďalšom postupe v realizácii parkovacích služieb v zóne spoplatnených parkovacích služieb (ZPS)
15	Informácia primátora mesta o svojej činnosti od VIII. rokovania MZ
18	Správa o činnosti Útvaru hlavného kontrolóra
20	Správa náčelníka Mestskej polície Košice o činnosti MsP Košice od 1. 7. 2011 do 31. 12. 2011
24	Správa o odpovediach na interpelácie a dopyty poslancov mestského zastupiteľstva, ktoré  boli  prednesené na VIII. rokovaní MZ dňa 5. 12. 2011
27	Návrh na zmeny a doplnenia Štatútu mesta Košice
31	Návrh Pravidiel prenajímania hybridných bytov vo vlastníctve mesta Košice
32	Zmena a doplnenie Organizačného poriadku Mestskej polície v Košiciach
35	Návrh VZN mesta Košice o určení názvu ulice - K letisku
35	Návrh VZN mesta Košice o určení názvu ulice - Na hore
36	Návrh VZN mesta Košice o zmene názvu ulice  - Ungárova
36	Návrh na zmenu VZN mesta Košice č. 112 o dotáciách na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia
40	Doplnenie členov v radách škôl a školských zariadení v zriaďovateľskej pôsobnosti mesta Košice za zriaďovateľa
41	Doplnenie členov Komisie dopravy a výstavby pri MZ
42 	Analýza výchovno-vzdelávacích výsledkov, úrovne riadenia a kontroly,  personálneho obsadenia  a materiálneho zabezpečenia  školského roka 2010/2011  v ZŠ, MŠ,  ZUŠ, CVČ, JŠ, SSŠ a školských zariadeniach  v zriaďovateľskej  pôsobnosti mesta Košice
42	Transformácia organizácie KOŠICE – Turizmus na oblastnú organizáciu cestovného ruchu
44	Priebežná správa o projekte Košice – Európske hlavné mesto kultúry 2013 za obdobie 7.11.2011 – 20.1.2012
48	Zmena zástupcu mesta Košice vo funkcii člena dozornej rady v obchodnej spoločnosti KOSIT, a. s.
49	Návrh na zmeny predmetu činnosti obchodnej spoločnosti  TEPELNÉ HOSPODÁRSTVO, spoločnosť s ručením obmedzeným
49	Návrh na zmenu predmetu podnikania (činnosti) obchodnej spoločnosti Bytový podnik mesta Košice, s.r.o.
50	Návrh na udelenie  Ceny mesta Košice pre jednotlivcov a kolektívy pri príležitosti osláv Dňa mesta Košice v roku 2012
50	Návrh programového rozpočtu mesta Košice na roky 2012 – 2014
69	Postup pri odstraňovaní odpadu pri hrozbe zdravotnoepidemiologickej situácie  pri ohrození zdravia a života osôb na území mesta Košice, na ktorom bol odpad umiestnený v rozpore so zákonom
71	Zverenie nehnuteľností v  k. ú. Severné mesto Mestskej časti Košice – Sever
73	Zverenie pozemkov do správy Mestskej časti Košice – Myslava
73	Rozšírenie prenájmu pozemku pri ZŠ Drábova na výstavbu športového centra KVP Aréna
75	Prenájom pozemkov  pre  CASSOVIA SPEED ROLLER CLUB za účelom výstavby športového areálu s inline dráhou na Petzvalovej ul. v Košiciach
75	Prenájom pozemku pre  občianske združenie ENJOY THE RIDE za účelom realizácie cykloparku
75	Priamy prenájom pozemkov  pre MČ Košice – Barca za účelom výstavby komunikácie  a likvidácie skládky nepovoleného odpadu a následné zverenie pozemkov do správy
76	Nájom majetku za symbolické nájomné z dôvodov hodných osobitného zreteľa –  informácia o plnení uznesenia MZ č. 180 zo dňa 5.12.2011
76	Zníženie nájomného za prenájom nehnuteľností na ul. Čsl. armády 21 Správe majetku mesta Košice, s.r.o.
77	Udelenie súhlasu k realizácii stavby pre Tepelné hospodárstvo s.r.o. Košice a následné zriadenie vecného bremena
77	Udelenie súhlasu k realizácii stavby pre VVS, a.s. a následné zriadenie vecného bremena
77	Nakladanie s majetkom mesta Košice – priamy predaj a zámena pozemkov v k. ú. Južné mesto
78	Nakladanie s majetkom mesta Košice – zámena pozemkov v k. ú. Nové Ťahanovce pre spoločnosť INMEDIA spol. s r.o.
78	Nakladanie s majetkom mesta Košice – priamy predaj časti pozemku v k. ú. Severné mesto pre Stanislava Rakoša a Boženu Rakošovú
78	Nakladanie s majetkom mesta Košice – priamy predaj pozemku v k. ú. Jazero pre Ladislava Hudáka
79	Nakladanie s majetkom mesta Košice – priamy predaj pozemku v k. ú. Terasa pre Ing. Michala Gufroviča
79	Nakladanie s majetkom mesta Košice – priamy predaj pozemku v k. ú. Terasa pre Tatianu Dugasovú  
79	Nakladanie s majetkom mesta Košice - priamy predaj pozemku v k. ú. Terasa pre Ing. Ladislava Panulina a Ing. Evu  Panulinovú
80	Nakladanie s majetkom mesta Košice – priamy predaj pozemku v k. ú. Terasa pre Štefana Nemkyho a manželku Kamilu
80	Nakladanie s majetkom mesta Košice – priamy predaj pozemku v k. ú. Nižný Klátov pre Ing. Vincenta Juhása
80	Nakladanie s majetkom mesta Košice – určenie spôsobu prevodu – priamy predaj pozemku v k. ú. Južné mesto
80	Nakladanie s majetkom mesta Košice – určenie spôsobu prevodu – priamy predaj pozemkov v k. ú. Terasa
81	Nakladanie s majetkom mesta Košice – určenie spôsobu prevodu – priamy predaj pozemkov v k. ú. Jaklovce
81	Nakladanie s majetkom mesta Košice – určenie spôsobu prevodu nehnuteľností -budovy OC III na Hemerkovej č. 39, vrátane pozemku formou dobrovoľnej dražby
81	Nakladania s majetkom Mesta Košice – určenie spôsobu prevodu –  priamy predaj pozemku  v k. ú. Skladná
82	Nakladanie s majetkom mesta Košice – určenie spôsobu prevodu – priamy predaj pozemkov v k. ú. Furča
82	Nakladanie s majetkom mesta Košice – určenie spôsobu prevodu nehnuteľnosti v k. ú. Stredné mesto na základe obchodnej verejnej súťaže
82	Predaj  nebytového priestoru pre nájomcu Ladislava Moravského na ulici Hlavná č. 84
83	Predaj  nebytového priestoru pre nájomcu Ing. Petra Majoroša na ulici Čapajevova č. 3
83	Predaj  nebytového priestoru pre nájomcu UNITED!, s.r.o. v dome na ul. Jarná č. 1
83	Predaj nebytového priestoru pre nájomcu Slovenská pošta, a. s. v dome na ulici Ostravská č. 6
83	Interpelácie poslancov MZ mesta Košice
85	Dopyty poslancov MZ
86	Rôzne
88	Záver rokovania